title: মেরিলিন মনরো

text: মনরো ১৯২৬ সালের ১ জুন ক্যালিফোর্নিয়ার লস অ্যাঞ্জেলেস কাউন্টি হাসপাতালে জন্মগ্রহণ করেন। তার আসল নাম ছিল নর্মা জেন মর্টেনসন। তিনি গ্লাডিস পার্ল বেকারের (প্রদত্ত নাম মনরো, ১৯০২-১৯৮৪) তৃতীয় সন্তান। গ্লাডিস কনসলিডেটেড ফিল্ম ইন্ডাস্ট্রিতে ফিল্ম নেগেটিভ কাটার হিসেবে কাজ করতেন। গ্লাডিস পনের বছর বয়সে তার চেয়ে নয় বছরের বড় জন নিউটন বেকারকে বিয়ে করেন। তাদের দুই সন্তান রবার্ট (১৯১৭-১৯৩৩) এবং বার্নিস (জন্মঃ ১৯১৯)। ১৯২১ সালে তাদের বিবাহ বিচ্ছেদ হয় এবং বেকার তার সন্তানদের নিয়ে কেন্টাকি চলে যায়। মনরো তার ভাই বোনদের কথা জানতে পারে এবং তার বড় বোনের সাথে সাক্ষাৎ হয় তার ১২ বছর বয়সে। ১৯২৪ সালে গ্লাডিস তার দ্বিতীয় স্বামী মার্টিন এডওয়ার্ড মর্টেনসনের সাথে বিবাহ বন্ধনে আবদ্ধ হন। কিন্তু মনরো যখন গ্লাডিসের পেটে তখন তা অন্য কারো সন্তান জানতে পেরে মার্টিন ১৯২৮ সালে তাকে তালাক দেন। মনরোর পিতার পরিচয় অজ্ঞাত এবং বেকারই তার উপনাম হিসেবে ব্যবহৃত হত।


title: ডেমি মুর

text: মুর-এর প্রথম জীবনের নাম দেমেত্রিয়া জিনি গাইনেস এবং তাঁর জন্ম হয় নিউ মেক্সিকোর রজওয়েলে; একটি পত্রিকায় এক সৌন্দর্য পণ্যের বিজ্ঞাপন দেখে তাঁর মা তাঁর নাম দেমেত্রিয়া রাখেন। শৈশবে তাঁর বাড়ির পরিবেশ ছিল খুবই কঠিন ও টালমাটাল। তাঁর আসল পিতা চার্লস হার্মন বিয়ের দু মাসের মধ্যে ও মুরের জন্মের আগেই মুরের মা ভার্জিনিয়া কিং (২৭শে নভেম্বর, ১৯৪৩ – ২রা জুলাই, ১৯৯৮) কে ছেড়ে চলে যান। ফলত মুরের জন্ম পরিচয়পত্র বা বার্থ সার্টিফিকেটে মুরের সতপিতা ড্যানি গাইনেসের (৩রা মার্চ, ১৯৪৩ – অক্টোবর ১৯৮০) নাম রয়েছে। ড্যানি গাইনেস ১৯৮০ সালে আত্মহত্যা করেন। তিনি বারবার চাকরি বদল করতেন; এর ফলে তাঁর পরিবারকে মোট চল্লিশ বার স্থান পরিবর্তন করতে হয় এবং এর মধ্যে একবার তাঁরা পেন্সিলভানিয়ার রজার্স ম্যানর বলে একটি ছোট শহরে বসবাস করেন। মুরের বাবা মা দুজনেই ছিলেন মদ্যপ এবং তাঁরা প্রায়ই নিজেদের মধ্যে সঙ্গে ঝগড়াঝাঁটি, মারামারি করতেন। শৈশবে মুর ছিলেন ট্যারা এবং সেটি ঠিক করার জন্য একটি আই প্যাচ পরতেন। পরে সমস্যাটি দুটো শল্যচিকিৎসার পর ঠিক হয়। কিডনি বা মূত্রাশয়ের সমস্যাতেও ভুগতেন তিনি। ডেমি মুরের হেটেরোক্রমিয়া রয়েছে; অর্থাৎ তাঁর একটি চোখের মনি সবুজ বর্ণের, অন্যটি হ্যাজেল (বাদামী ও সবুজের মিশ্রণ)।


title: মাইকা মনরো

text: মনরোর জন্ম, ১৯৯৩ সালের ২৯শে মে, মার্কিন যুক্তরাষ্ট্রের ক্যালিফোর্নিয়া রাজ্যের সান্টা বার্বারা শহরে, তার জন্মগত নাম ডিলিয়ন মনরো বাকলে, তিনি সাংকেতিক ভাষার অনুবাদক ডিক্সি এবং নির্মাণ শ্রমিক জ্যাক বাকলের কন্যা সন্তান। পরবর্তীতে তিনি তার নামের প্রথম অংশ পরিবর্তন করে "মাইকা" রাখেন, যেটির মাধ্যমে তিনি তার জীবনের বেশিরভাগ ক্ষেত্রেই সর্বজনীনভাবে পরিচিত। মাত্র ১৭ বছর বয়সে, মনরো সান্টা বার্বারা ত্যাগ করেন এবং ডমিনিকান রিপাব্লিক-এর চাবারেটে নামক শহরে কাইটিং নামক খেলার প্রশিক্ষন চালিয়ে যাবার জন্য চলে আসেন, তবে তিনি এর আগের গ্রীষ্মকালীন সময়েও এখানে অতিবাহিত করেছিলেন। পরবর্তীকালে তিনি অনলাইন ভিত্তিক স্কুলের মাধ্যমে তার হাই স্কুলের শেষ বর্ষ সমাপ্ত করেন।


title: মাইকেলেঞ্জেলো

text: মাইকেলেঞ্জেলো (মার্চ ৬, ১৪৭৫ - ফেব্রুয়ারি ১৮, ১৫৬৪) বা মিকেলেঞ্জেলো রেনেসাঁস যুগের একজন ইতালীয় ভাস্কর,চিত্রকর,স্থপতি এবং কবি। তাঁর পুরো নাম মাইকেলেঞ্জেলো দি লোদোভিকো বুওনারোত্তি সিমোনি (ইতালিয় উচ্চারণ [mikeˈlandʒelo])। তাঁর বৈচিত্রময়তার ব্যাপ্তি এবং বিস্তৃতির কারণে মিকেলাঞ্জেলোকে রেনেসাঁ মানব বলে বর্ণনা করা হয়। মিকেলাঞ্জেলোর জীবৎকালেই তাঁকে শ্রেষ্ঠ জীবিত শিল্পী হিসাবে বিবেচনা করা হত, এবং ইতিহাসেও তাঁকে সর্বকালের শ্রেষ্ঠ শিল্পীদের একজন হিসাবে ধরা হয়। ষোড়শ শতকের শিল্পীদের মধ্যে তাঁরই বিভিন্ন কাজ, খসড়া চিত্র ইত্যাদি সবচেয়ে বেশি পরিমাণে সংরক্ষিত হয়েছে।


title: দ্য কনফেশনস ট্যুর

text: দ্য কনফেশনস ট্যুর হচ্ছে আমেরিকান সংগীত শিল্পী ও গীতিকার ম্যাডোনার দ্বিতীয় লাইভ অ্যালবাম। এটি প্রকাশিত হয় জানুয়ারি ২৬, ২০০৭ তারিখে, ওয়ার্নার ব্রস রেকর্ডসের মাধ্যমে। এটি জোনাস একারলান্ডের পরিচালনায় তৈরি। এতে ম্যাডোনার ২০০৬ সালের কনফেশ্যন্স ট্যুরের গানগুলো উল্লেখ করা হয়েছে। এটি রেকর্ড করা হয় ওয়েম্বলি অ্যারেনাতে, ট্যুরের লন্ডনে থাকা অবস্থায়। অ্যালবামটি সিডি এবং ডিভিডি দুই ধরণের মাধ্যমেই মুক্তি পায়। ডিভিডিতে পুরো কনসার্ট রয়েছে, সিডিতে রয়েছে কেবল তেরোটি লাইভ গান। অ্যালবামটি সেমটেক্স ফিলমসের প্রথম মুক্তিপ্রাপ্ত অ্যালবাম। এই কোম্পানীটি ২০০৬ সালে ম্যাডোনা প্রতিষ্ঠিত করেন।


title: দিয়েগো মারাদোনা

text: মারাদোনার বাবার নাম দিয়েগো মারাদোনা সিনিয়র এবং মা’র নাম দালমা সালভাদর ফ্রাঙ্কো। তার বাবা একজন আমেরিকান এবং মা ক্রোয়েশিয়ান। ১৯৮৪ সালের ৭ নভেম্বর, বুয়েনোস আইরেসে ফিয়ান্সি ক্লদিয়া ভিয়াফানিয়ের সাথে বিবাহ বন্ধনে আবদ্ধ হন মারাদোনা। তাদের দুইটি কন্যা সন্তান রয়েছে: দালমা নেরেয়া (জন্ম ২ এপ্রিল ১৯৮৭) এবং হিয়ানিয়া দিনোরাহ (জন্ম ১৬ মে ১৯৮৯), যিনি ২০০৯ সালে মারাদোনার প্রথম দৌহিত্র বেনজামিন আগুয়েরো জন্ম দেন। নিজের আত্মজীবনীতে মারাদোনা লিখেছিলেন যে তিনি ক্লদিয়ার কাছে সর্বদা বিশ্বস্ত ছিলেন না। যদিও তিনি তাকে তার জীবনের ভালোবাসা হিসেবেই উল্লেখ করেছেন।


title: মাইকেলেঞ্জেলো

text: মিকেলাঞ্জেলোর জন্ম হয় ১৪৭৫ খ্রিষ্টাব্দের ৬ মার্চ, জন্মস্থান ক্যাপ্রিসি, যা তাসকানি-র আরেজ্জো-র কাছাকাছি অবস্থিত। ক্যাপ্রিসির বর্তমান নাম ক্যাপ্রিসি মিকেলাঞ্জেলো। কয়েক প্রজন্ম ধরে তাঁর পূর্বপুরুষরা ফ্লোরেন্সে ক্ষুদ্র পরিসরে ব্যাংকিং করতেন। ব্যাংক সর্বস্বান্ত হবার কারণে তাঁর পিতা, লুদভিকো দি লিওনার্দো বুওনারোত্তি সিমোনি, কিছু সময়ের জন্য ছোট শহর ক্যাপ্রিসিতে সরকারি প্রশাসক হিসাবে দায়িত্ব পালনে আসেন, এবং এখানেই মিকেলাঞ্জেলোর জন্ম হয়। তাঁর মায়ের নাম ফ্রাঞ্চেসকা দি নেরি দেল মিনিয়াতো দি সিয়েনা। মিকেলাঞ্জেলোর জন্মের কয়েক মাস পরে তাঁর পরিবার ফ্লোরেন্সে ফিরে আসে, তার পরে সেখানেই তিনি বড় হয়ে ওঠেন। পরবর্তীতে তাঁর মায়ের ক্রমাগত অসুস্থতার সময়ে এবং মৃত্যুপরবর্তীকালে (১৪৮১, তখন মিকেলাঞ্জেলোর বয়স ৬ বছর) তিনি সেত্তিগনানো শহরে এক পাথর খোদাইকারীর পরিবারের সাথে বসবাস করেন। এই শহরে মিকেলাঞ্জেলোর পিতার মালিকানাধীন একটি মার্বেল খনি ও একটি ছোট খামার ছিল।


title: দিনো মোরিয়া

text:
দিনো মোরিয়া ভারতের ব্যাংগালরে জন্মগ্রহণ করেন, তার পিতা ইতালিয় এবং মা ভারতীয়। তিন ভাইয়ের মধ্যে তিনি মেজো। তার বড় ভাইয়ের নাম নিকোলো মরিয়া এবং ছোট ভাইয়ের নাম সান্তিনো মোরিয়া। তার পরিবার ১৯৯৬ সালে কর্ণাটকের ব্যাংগালরে চলে আসে। প্রথমদিকে তিনি ব্যাঙ্গালোরের ব্যাঙ্গালোর সামরিক বিদ্যালয়ে অধ্যায়ন করেন। ব্যাঙ্গালোরের সেন্ট জোসেফ কলেজ থেকে স্নাতক হন। তিনি ক্লারেন্স হাই স্কুলেও পড়াশুনা করেন। ফ্যাশন কোম্পানীতে মডেল হিসেবে কাজ করার পরে তিনি নজড় কাড়েন এবং চলচ্চিত্রে অভিনয়ের প্রস্তাব পান।
মোরিয়া একজন সুপার মডেল এবং তিনি টিভি সিরিজ ক্যাপ্টেন ভ্যম এ নবাগত হিসেবে অভিনয় শুরু করেন। তার প্রথম অভিনীত প্রথম চলচ্চিত্র পেয়ার মে কাভি কাভি। তার বিপরীতে অভিনয় করেন রিনকি খান্না। চলচ্চিত্রটি ব্যবসাসফল হয়নি। তবে তার অভিনীত উল্লেখযোগ্য চলচ্চিত্র রাজিভ মেননের তামিল চলচ্চিত্র কন্ডুকোন্ডেইন কন্ডুকন্ডেইন, ২০০২ এর হরর ফিল্ম রাজ এবং থ্রিলার গুনাহ। তার অন্যান্য চলচ্চিত্রের মধ্যে আছে বাজ: এ বার্ড ইন ডেঞ্জার, শসসসস..., রক্ত এবং এসিড ফ্যাক্টরি। ২০১০ সালের রিয়েলিটি শো খাতোরো কি খিলাড়ি তে তিনি প্রতিযোগী হিসেবে অংশ নেন।


title: মো

text: ক্যারেন মারি অ্যাগার্ড অর্রস্টেট অ্যান্ডারসন (জন্ম ১৩ আগস্ট ১৯৮৮), পেশাগত পরিচয় ‘’মো'’ (), একজন ডেনিস গায়িকা, সঙ্গীতরচয়িতা এবং রেকর্ড প্রযোজক, যিনি সোনি মিউজিক এন্টারটেইনমেন্টের সাথে চুক্তিবদ্ধ। ডেনমার্কের উবেরুডে জন্মগ্রহণ করা এই গায়িকাকে ইলিক্ট্রোপপ শিল্পী গ্রাইমস ও টুইন স্যাডোর সাথে তুলনা করা হয়ে থাকে। ডেনিশ ভাষায় ‘’মো'’ নামের অর্থ কুমারী। তার প্রথম অ্যালবাম ‘’নো মাইথলজিস টু ফলো’’ ২০১৪ সালের মার্চে প্রকাশিত হয়।


title: বরাহমিহির

text: বরাহমিহির প্রাচীন ভারতের গুপ্ত সাম্রাজ্যের সমসাময়িক (আনুমানিক ৫০৫ - ৫৮৭) একজন বিখ্যাত দার্শনিক, জ্যোতির্বিজ্ঞানী, গণিতবিদ ও কবি। তিনি "পঞ্চসিদ্ধান্তিকা" নামের একটি মহাসংকলনগ্রন্থ রচনা করেন, যাতে তার জীবদ্দশার সময়কার গ্রিক, মিশরীয়, রোমান ও ভারতীয় জ্যোতির্বিজ্ঞানের সার লিপিবদ্ধ হয়েছে। তিনি দক্ষিণ এশিয়ার ইতিহাসের সবচেয়ে বিখ্যাত ও জনপ্রিয় বিজ্ঞানীদের অন্যতম। জ্যোতির্বিজ্ঞান ছাড়াও গণিতশাস্ত্র, পূর্তবিদ্যা, আবহবিদ্যা, এবং স্থাপত্যবিদ্যায় পণ্ডিত ছিলেন। তিনি কলা ও বিজ্ঞানের প্রায় সমস্ত শাখায় ব্যাপক অবদান রাখেন। উদ্ভিদবিদ্যা থেকে জ্যোতির্বিজ্ঞান, সামরিক বিজ্ঞান থেকে পুরাকৌশল --- জ্ঞানের সমস্ত ক্ষেত্রেই ছিল তাঁর স্বচ্ছন্দ পদচারণা।


title: আর্যভট্ট

text: আর্যভট্ট (দেবনগরী: आर्यभट) (৪৭৬ – ৫৫০) প্রাচীন ভারতের সবচেয়ে বিখ্যাত গণিতবিদদের মধ্যে একজন। ভারতের প্রথম কৃত্রিম উপগ্রহের নাম তার নামে "আর্যভট্ট" রাখা হয়।


title: শ্রীধর আচার্য

text: শ্রীধর আচার্য (আনুমানিকঃ জন্ম:৮৭০ খ্রিঃ - মৃত্যু:৯৩০ খ্রিঃ) একজন প্রাচীন ভারতীয় গণিতবিদ, সংস্কৃত পণ্ডিত এবং দার্শনিক। তিনি প্রাচীন ভারতের একজন অন্যতম শ্রেষ্ঠ সাংখ্যিয় গণিতজ্ঞ ও দার্শনিক ছিলেন। হিন্দু আচার্যদের মধ্যে শূন্য (0) সম্বন্ধে শ্রীধর আচার্যের বিবৃতিই সর্বাপেক্ষা বিশদ। ভারতে তিনিই প্রথম পাটিগণিত থেকে বীজগণিতকে পৃথক করেন বলে ধারণা করা হয়।


title: চাণক্য

text: চাণক্য (; ) বা কৌটিল্য বা বিষ্ণুগুপ্ত (খ্রিস্টপূর্ব ৩৭০-২৮৩ অব্দ) একজন প্রাচীন ভারতীয় অর্থনীতিবিদ, দার্শনিক ও রাজ-উপদেষ্টা এবং "অর্থশাস্ত্র" নামক রাষ্ট্রবিজ্ঞান বিষয়ক বিখ্যাত গ্রন্থের রচয়িতা ছিলেন। চাণক্য রাষ্ট্রবিজ্ঞান ও অর্থনীতি বিষয়ে প্রাচীন ভারতের একজন দিকপাল ছিলেন এবং তাঁর তত্ত্বগুলি চিরায়ত অর্থনীতির বিকাশ লাভে গুরুত্বপূর্ণ ভূমিকা নিয়েছিল। রাষ্ট্রবিজ্ঞানে তাঁর পাণ্ডিত্যের জন্য চাণক্যকে "ভারতের মেকিয়াভেলি" বলা হয়। চাণক্যের রচনা গুপ্ত সাম্রাজ্যের শাসনের শেষ দিকে অবলুপ্ত হয় এবং ১৯১৫ খ্রিস্টাব্দে পুনরাবিষ্কৃত হয়। প্রাচীন তক্ষশীলা বিশ্ববিদ্যালয়ে অর্থনীতি ও রাষ্ট্রনীতির অধ্যাপক চাণক্য পরবর্তীকালে মৌর্য্য সম্রাট চন্দ্রগুপ্ত মৌর্য্যের উত্থানে প্রধান ভূমিকা গ্রহণ করেন। চাণক্য চন্দ্রগুপ্ত মৌর্য্য ও তাঁর পুত্র বিন্দুসারের রাজ-উপদেষ্টা হিসেবে দায়িত্ব পালন করেন।


title: বিক্রমাদিত্য

text:
বিক্রমাদিত্য ছিলেন প্রাচীন ভারতের একজন রাজা। বিক্রমাদিত্য যিনি শুধু বিক্রম নামেও পরিচিত ছিলেন, ভারতের প্রাচীন রাজাদের মধ্যে একজন আদর্শ, সৎ, ন্যায়বান, বুদ্ধিমান এবং সাহসী হিসেবে পরিচিত ছিলেন। রাজা বিক্রমের কাহিনী প্রাচীন ভারতের অনেক পুরাণের কাহিনীর মধ্যে পাওয়া যায়, এর মধ্যে সবচেয়ে বিখ্যাত হচ্ছে বেতাল পঁচিশি। অনেক ইতিহাসরচয়িতা বিক্রমকে একজন শক্তিশালী শাসক হিসেবে আখ্যা দেন, বিক্রমের অধীনস্ত রাজধানী ছিলো উজ্জয়িনীতে।
মধ্যযুগের তামিল কিংবদন্তী রাজা বিক্রমাদিত্যের শরীরে ৩২টি চিহ্ন ছিলো, বিশ্বসম্রাটের প্রতীক হিসেবে। একজন ব্রাহ্মণ তাকে বলেন যে তিনি এইসব চিহ্ন হারাবেন যদি না তিনি কাঞ্চিপুরমের কামঅক্ষি দেবীর কাছে তার মাথাটা কেটে দেন। বিক্রমাদিত্য তার মাথাটা কেটে কামঅক্ষি দেবীকে দিতে চাইলেও দেবী পরে বলেন মাথা কাটা ছাড়াই তিনি বিক্রমাদিত্যকে বিশ্বসম্রাট হওয়ার ক্ষমতা দেবেন।


title: দেবীপ্রসাদ চট্টোপাধ্যায়

text: দেবীপ্রসাদ চট্টোপাধ্যায় (জন্ম: ১৯ নভেম্বর, ১৯১৮ - মৃত্যু: ৮ মে, ১৯৯৩) ভারতের একজন প্রখ্যাত মার্কসবাদী দার্শনিক। তিনি প্রাচীন ভারতের দর্শনের বস্তুবাদকে উদ্ঘাটন করেছেন। তার সবচেয়ে বড় কাজ হল লোকায়তের প্রাচীন দর্শনকে তিনি বিরুদ্ধপক্ষের বিকৃতি হতে রক্ষা করেন এবং তা সংগ্রহ ও প্রকাশ করেছেন। এছাড়াও তিনি প্রাচীন ভারতের বিজ্ঞানের ইতিহাস ও বিজ্ঞানের পদ্ধতি সম্পর্কেও গবেষণা করেছেন বিশেষ করে প্রাচীন চিকিৎসক চরক ও শ্রুশ্রুত সম্পর্কে।


title: গুরমীত সিং

text: গুরমীত সিং (জন্ম: ১লা জুলাই, ১৯৮৫, উত্তরাখন্ড, ভারত) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতার অংশগ্রহণ করেন। ২০১১ সালে মে মাসে পাতিয়ালায় অনুষ্ঠিত প্রথম ভারতীয় গ্রাঁ প্রিক্স প্রতিযোগিতায় গুরমীত বর্তমান ভারতীয় রেকর্ড ধারক। উদ্যোগপতি লক্ষী এন মিত্তালের প্রবর্তিত মিত্তাল চ্যাম্পিয়নস ট্রাস্ট  দ্বারা গুরমীতকে স্পন্সর করা হয়।  তিনি সেই তিন ভারতীয় ক্রীড়াবিদদের একজন, যাঁরা ২০১২ সালের গ্রীষ্মকালীন অলিম্পিকে ২০ কিমি হাঁটা প্রতিযোগিতায় অংশগ্রহণ করার  যোগ্যতার অর্জন করেছিলেন। এক্ষেত্রে এই যোগ্যতার মাপকাঠি ছিল (১ঃ২২ঃ৩০)।  আয়ারল্যান্ডে অনুষ্ঠিত অষ্টাদশ ডাবলিন আন্তর্জাতিক গ্র্যান্ড প্রিক্স প্রতিযোগিতায় ১ঃ২২ঃ০৫ সময়ের মধ্যে শেষ করে ষষ্ঠ স্থান অধিকার করায় গুরমীত এই যোগ্যতা লাভ করেন।


title: পরিবেশন শিল্পকলা

text: খ্রিস্টপূর্ব ১ম শতাব্দীর মধ্যে কালিদাস, তর্কসাপেক্ষে প্রাচীন ভারতের সর্বশ্রেষ্ঠ নাট্যকার হিসেবে বিবেচনা করা হয়। তার লিখিত তিনটি বিখ্যাত রোমান্টিক নাটক হচ্ছে মালাভিকাগ্নিমিত্রাম (মালবিকা এবং অগ্নিমিত্র), ভিক্রামোরভাসিয়াম (বিক্রম এবং উর্বশী) এবং আভিজানাশাকুন্তালা (শকুন্তলার পরিচয়)। শেষেরটি মহাভারতের কাহিনী থেকে অনুপ্রানিত এবং সবথেকে বেশি জনপ্রিয়।এটা প্রথমে ইংরেজি এবং জার্মান ভাষায় অনুবাদ করা হয়েছিল। ভাসার তুলনায়, যে মহাকাব্য থেকে বেশি রচনা করতেন, কালিদাসকে প্রকৃত নাট্যকার হিসেবে বিবেচনা করা যেতে পারে।


title: ভারতচন্দ্র রায়

text: রায়গুণাকর ভারতচন্দ্র রায় (১৭১২ – ১৭৬০) অষ্টাদশ শতাব্দীর শ্রেষ্ঠ বাঙালি কবি ও মঙ্গলকাব্যের সর্বশেষ শক্তিমান কবি। হাওড়া জেলার পোড়ো-বসন্তপুরে জন্ম হলেও পরবর্তী জীবনে তিনি নদিয়ার কৃষ্ণনগর রাজপরিবারের আশ্রয় গ্রহণ করেন। নদিয়ারাজ কৃষ্ণচন্দ্র রায় "অন্নদামঙ্গল" কাব্যের স্বীকৃতিতে তাঁকে ‘রায়গুণাকর’ উপাধিতে ভূষিত করেন। "অন্নদামঙ্গল" ও এই কাব্যের দ্বিতীয় অংশ "বিদ্যাসুন্দর" তাঁর শ্রেষ্ঠ কীর্তি। সংস্কৃত, আরবি, ফারসি ও হিন্দুস্তানি ভাষার মিশ্রণে আশ্চর্য নতুন এক বাগভঙ্গি ও প্রাচীন সংস্কৃত ছন্দের অনুকরণে বাংলা কবিতায় নিপুণ ছন্দপ্রয়োগ ছিল তাঁর কাব্যের বৈশিষ্ট্য। তাঁর কাব্যের অনেক পঙ্‌ক্তি আজও বাংলা ভাষায় প্রবচনতুল্য। যথাযথভাবেই রবীন্দ্রনাথ তাঁর কাব্যকে তুলনা করেন “রাজকণ্ঠের মণিমালা”-র সঙ্গে। তাঁর আর একটি বিখ্যাত কাব্য সত্যপীরের পাঁচালী। ভারতচন্দ্র ১৭৬০ সালে মৃত্যুবরণ করেন এবং তাঁর মৃত্যুর সাথে বাংলা সাহিত্যের মধ্যযুগের সমাপ্তি হয়।


title: রাজা রবি বর্মা

text:
রাজা রবি বর্মা, কিলিমানোর কইল থাম্পুরান (২৯ এপ্রিল ১৮৪৮—২ অক্টোবর ১৯০৬) একজন বিখ্যাত ভারতীয় চিত্রশিল্পী ছিলেন। ভারতীয় ইতিহাসের নানাক্ষেত্রে বিচরণের জন্য তাকে ভারতের অন্যতম শ্রেষ্ঠ চিত্রশিল্পী হিসেবে গণ্য করা হয়। ভারতীয় ইতিহাস ধরে রেখে তিনি ইউরোপিয়ান ধাঁচে চিত্র এঁকে ভারতীয় চিত্রশিল্প জগতে এক অভূতপূর্ব পরিবর্তন এনেছিলেন। এছাড়া রাজা রবি লিথোগ্রাফিতে অনেক দক্ষ ছিলেন। যা তাকে আরো বেশি সুপরিচিত করে তোলে। তার চিত্রশিল্প থেকে পরে অনেকেই আকৃষ্ট এবং অনুপ্রাণিত হয়েছিলেন। এছাড়া হিন্দু দেব-দেবী এবং পুরানের উপর তার সৃষ্টিকর্মগুলো তাকে আরো বেশি বিখ্যাত করে তোলে।
রাজা রবি বর্মা ত্রাভাংকোরের (বর্তমানে কেরালা) একটি সম্ভ্রান্ত পরিবারের একজন সদস্য ছিলেন।


title: শ্রীলঙ্কা

text: শ্রীলঙ্কা ইন্ডিয়ান প্লেটের উপর অবস্থিত যা পূর্বে ভারত-অস্ট্রেলিয়ান প্লেটের অংশ ছিল। শ্রীলঙ্কা ভারতমহাসাগরের উপর, বঙ্গোপসাগরের দক্ষিণ দিকে অবস্থিত। শ্রীলঙ্কাকে ভারতীয় উপমহাদেশের মূলভূমি অংশ থেকে পৃথক করা হয় মান্নার উপসাগরীয় অঞ্চল এবং পল স্ট্রেট দ্বারা। হিন্দু পৌরানিক কাহিনী অনুযায়ী রামের শাসন আমলে ভারতের মূল ভূমি থেকে রাম সেতু নামে একটি সংযোগ ছিল। ব্রিটিশ উপনিবেশের বর্ণনাকারীদের মতে ১৪৮০ সালের ঝড়ে ধ্বংস হবার আগে ইহা একটি পূর্ণাঙ্গ প্রাকৃতিক সৌন্দর্যের লীলাভূমি ছিল। কেবল দক্ষিণ দিকের বেড়ে ওঠা পর্বতমালা ছাড়া দ্বীপটির বেশির ভাগ উপকূলীয় সমতল ভূমি। সমুদ্রপৃষ্ঠ থেকে ২৫২৪ মিটার(৮২৮০ ফিট) উঁচু পিদুরুতালাগালা শ্রীলঙ্কার সর্বোচ্চ বিন্দু। শ্রীলংকায় ১০৩ টি নদী রয়েছে। এর মধ্যে দীর্ঘতম হল মহাভেলি নদী যা ৩৩৫ কিলোমিটার (২08 মাইল) বিস্তৃত।


title: মান্নার উপসাগর

text: মান্নার উপসাগর () ভারত মহাসাগরের একটি অংশ। এটি ভারত ও শ্রীলংকার মধ্যখানে পূর্ব-পশ্চিমে প্রসারিত। এর প্রস্থ ১৬০ থেকে ২০০ কিলোমিটার। এই উপসাগরে ভারত থেকে তামব্রাপামি নদী এবং শ্রীলংকা থেকে আরুভি আরু নদী এসে পড়েছে।


title: শ্রীলঙ্কার রূপরেখা

text: শ্রীলঙ্কা – দক্ষিণ এশিয়ায় অবস্থিত ভারতীয় উপমহাদেশের দক্ষিণ-পূর্ব উপকূলে, ভারত মহাসাগরের উত্তরপ্রান্তের একটি দ্বীপ দেশ। ১৯৭২ সাল পর্যন্ত দেশটি 'সিলন' (/sɨˈlɒnˌ seɪ-ˌ siː-/) নামে পরিচিত ছিল, পরে এর নাম পরিবর্তন করে “শ্রীলঙ্কা” রাখা হয়। শ্রীলঙ্কার উত্তর-পশ্চিমে ভারতের সাথে এবং দক্ষিণ-পশ্চিমে মালদ্বীপের সাথে সমুদ্র সীমানা রয়েছে। শ্রীলঙ্কার ৩,০০০ বছরেরও বেশি সময় ধরে নথিভুক্ত ইতিহাস রয়েছে, কিন্তু দেশটির প্রাক-ঐতিহাসিক মানব বসতি অন্তত ১২৫,০০০ বছর ধরে বিদ্যমান ছিল বলে ধারণা করা হয়, যা একটি অনন্য বিষয়। দ্বিতীয় বিশ্বযুদ্ধের সময় প্রাচীন সিল্ক রোড থেকে এটির ভৌগোলিক অবস্থান এবং গভীর সমুদ্র বন্দরগুলোর জন্য শ্রীলঙ্কা কৌশলগত গুরুত্ব বহন করেছিল। শ্রীলঙ্কা একটি প্রজাতন্ত্র এবং রাষ্ট্রপতি দ্বারা শাসিত একক রাষ্ট্র। দেশটির রাজধানী শ্রী জয়াবর্ধেনেপুরা কোট্টে, যা বৃহত্তম শহর কলম্বোর একটি শহরতলি। এটি চা, কফি, রত্নপাথর, নারকেল, রাবার এবং স্থানীয় দারুচিনির জন্য পৃথিবীর বিখ্যাত স্থান। এদেশের প্রায় সব খাবারে নারকেলের কোন না কোন উপাদান পাওয়া যায়। দ্বীপটি ক্রান্তীয় বন এবং জীববৈচিত্র্যের এক অপূর্ব প্রাকৃতিক দৃশ্যের লীলাভূমি। বৌদ্ধ ধর্মাবলম্বীদের তীর্থস্থান হিসেবে শ্রীলঙ্কার নাম পৃথিবী জুড়ে খ্যাত। এই দেশের সংখ্যাগরিষ্ঠ সম্প্রদায় হল ”সিংহলী”। ”তামিল” সম্প্রদায় দেশের সর্ববৃহৎ সংখ্যালঘু সম্প্রদায় হিসেবে বিবেচিত। অন্যান্য উল্লেখযোগ্য সম্প্রদায় হল মূর, বার্ঘের, কাফির, মালয়।


title: শ্রীলঙ্কার পরিবেশ

text: শ্রীলংকা দক্ষিণ উপমহাদেশের গোন্ডোয়ানার অংশ ছিল যেটির মধ্যে দক্ষিণ আমেরিকা, আফ্রিকা, ভারত ও আন্টার্কটিকাও অন্তর্ভুক্ত ছিল। ১৪০ মিলিয়ন বছর আগে গোন্ডোয়ানা ভাঙতে শুরু করল।শ্রীলঙ্কা ভারতীয় প্লেটটির উপর অবস্থিত যার সাথে ইউরেশীয় প্লেটের সংঘর্ষ হয়ে হিমালয়ের সৃষ্টি হয়েছে। শ্রীলঙ্কা মূলত মাদাগাস্কারের নিকটস্থ ডেকানের (Deccan) অংশ। দ্বিপটি গত ৭০,০০০ বছরে কমপক্ষে ১৭ বার ভারতের সাথে যুক্ত ছিল।শ্রীলংকা ও দক্ষিণ ভারতে লরিস দেখা যায় যা মাদাগাস্কারের পাওয়া লেমুরের সাথে সম্পর্কিত। ভারতের সাথে সংযোগের কারনে বিভিন্ন প্রজাতির সাথে মিল পাওয়া যায় যেমন মিঠা জলের মাছ, বিলুপ্ত শ্রীলঙ্কান গৌর (Gaur) এবং সিংহ।


title: বঙ্গোপসাগর

text: বঙ্গোপসাগর হল বিশ্বের বৃহত্তম উপসাগর। এটি ভারত মহাসাগরের উত্তর অংশে অবস্থিত একটি প্রায় ত্রিভূজাকৃতি উপসাগর। এই উপসাগরের পশ্চিম দিকে রয়েছে ভারত ও শ্রীলঙ্কা, উত্তর দিকে রয়েছে ভারত ও বাংলাদেশ এবং পূর্ব দিকে রয়েছে মায়ানমার ও থাইল্যান্ড। বঙ্গোপসাগরের ঠিক মাঝখানে বিরাজ করছে ভারতবর্ষের আন্দামান ও নিকোবর দ্বীপপুঞ্জ।


title: মাপুতো উপসাগর

text: মাপুতো উপসাগর, প্রাক্তন নাম দেলাগোয়া উপসাগর, দক্ষিণ মোজাম্বিকে ভারত মহাসাগরের একটি উপসাগর। উপসাগরটি ৯০ কিমি দীর্ঘ এবং ৩২ কিমি প্রশস্ত। এর দক্ষিণে ইনহাকা উপদ্বীপ অবস্থিত। গভীর পানির জাহাজ সহজেই এখানে প্রবেশ করতে পারে বলে এটি আফ্রিকার পূর্ব উপকূলের সবচেয়ে ভাল পোতাশ্রয়গুলির একটি। উপসাগরের প্রধান বন্দরটির নামও মাপুতো। উপসাগরটিতে অনেকগুলি নদী এসে পতিত হয়েছে। এদের মধ্যে দক্ষিণ থেকে আগত মাপুতো নদী অন্যতম। পর্তুগিজ নাবিক আঁতনিউ দু কাঁপু, যিনি ভাস্কু দা গামা-র জাহাজ বহরের একজন ক্যাপ্টেন ছিলেন, ১৫০২ সালে মাপুতো উপসাগরে প্রবেশ করেন। পরবর্তীতে পর্তুগিজ ও ব্রিটিশেরা এখানকার তীরে বাণিজ্যকেন্দ্র স্থাপন করে। ১৯শ শতকের শুরুর দিকে ব্রিটিশ ও পর্তুগিজ উভয়েই এলাকাটি দখলের চেষ্টা করে। শেষ পর্যন্ত পর্তুগাল নিয়ন্ত্রণ স্থাপনে সমর্থ হয়।


title: আরব সাগর

text:
আরব সাগর () বা সিন্ধু সাগর ভারত মহাসাগরের অংশবিশেষ, যার পশ্চিমে রয়েছে আরব উপদ্বীপ এবং পূর্বে ভারতীয় উপমহাদেশ। এর উত্তরে ইরান ও পাকিস্তান। দক্ষিণে এটি ভারত মহাসাগরের মূল অংশের সাথে মিলে গেছে। আরব সাগরের মূল বাহুগুলির মধ্যে আছে লোহিত সাগরের সাথে সংযোগকারী আদান উপসাগর এবং পারস্য উপসাগরের সাথে সংযোগ স্থাপনকারী ওমান উপসাগর। আরব সাগরের সর্বোচ্চ বিস্তার ২,৪০০ কিলোমিটার। এর সর্বোচ্চ গভীরতা ৫,০০০ মিটার। পাকিস্তানের করাচি এবং ভারতের মুম্বাই এই সাগরের তীরে অবস্থিত প্রধান সমুদ্র বন্দর।
আরব সাগরের আয়তন ৩৮,৬২,০০০ বর্গ কিলোমিয়ার। এর সর্বোচ্চ প্রশস্ততা প্রায় ২,৪০০ কিলোমিটার এবং এর সর্বোচ্চ গভীরতা ৪,৬০০ মিটার.। সিন্ধু নদ হল আরব সাগরে পতিত সর্ববৃহৎ নদী।


title: গদর উপসাগর

text: এই উপসাগর থেকেই এর উপকূলে অবস্থিত পাকিস্তান-এর নতুন বন্দর নগরীর ও বন্দরের নাম হয়েছে গদর।এই বন্দরটি চিন তৈরি করছে।এই বন্দর থেকে চিনর কাশগড় পর্যন্ত অর্থনৈতিক করিডর গড়া হবে।ফলে এই অর্থনৈতিক করিডর এর কারনে গদর উপসাগর বিশ্ব ভূ-রাজনীতিতে একটি গুরুত্ব পূর্ন অংশে পরিনত হয়েছে। উপসাগরকে কেন্দ্র করে পাকিস্তান সরকার এক বিশাল অর্থনৈতিক মূলক কর্মযোগ্য শুরু করে উপসাগরের উপকূলিও এলাকায় ২০০২ সালে।এই সময় এই উপসাগরের উপকূল ধরে করাচি থেকে পাশনি ও ওরমারা হয়ে গদর পর্যন্ত মাকরান কোস্টাল হাইওয়ের নির্মাণ শুরু হয়।এটি ২০০৪ সালের মধ্যে সম্পূর্ন হয়।এই মহাসড়ক পাকিস্তানের প্রধান বাণিজ্য শহর ও বন্দর নগরী করাচির সঙ্গে গদর উপসাগরের তীরে অবস্থিত নতুন বন্দর নগরী গদর এর বন্দর গদর বন্দরকে যুক্ত করেছে।


title: পক প্রণালী

text: এই প্রণালীর দক্ষিণ দিকে ছড়িয়ে আছে নিচু দ্বীপের একটি সারি এবং অসংখ্য ডুবোপাহাড় ও মগ্ন চড়া। এগুলিকে একত্রে বলা হয় অ্যাডামস ব্রিজ। ভারতীয় ভাষায় এর প্রকৃত নাম রামসেতু। এই দ্বীপের সারিটি তামিলনাড়ুর রামেশ্বরমের ধনুষ্কোডি ও শ্রীলঙ্কার মান্নারের তালাইমান্নারের মধ্যে প্রসারিত। রামেশ্বরম দ্বীপটি ভারতের মূল ভূখণ্ডের সঙ্গে পাম্বান সেতু দ্বারা যুক্ত।


title: ইরান-শ্রীলঙ্কা সম্পর্ক

text: পাকিস্তান এর রাজধানী ইসলামাবাদ এ অবস্থিত শ্রীলঙ্কার দূতাবাসের মাধ্যমে, ১৯৬১ সালে ইরান ও শ্রীলঙ্কার মধ্যে কূটনৈতিক সম্পর্ক স্থাপিত হয়। তবে সে সময় শ্রীলঙ্কার নাম ছিল "সিলন"। পরবর্তীতে ১৯৯০ সালের শ্রীলঙ্কা, ইরানের রাজধানী তেহরান-এ তাঁদের দূতাবাস স্থাপন করে। এর আগ পর্যন্ত, পাকিস্তানে, শ্রীলঙ্কার দূতাবাসের মাধ্যমেই এই দুই দেশের সম্পর্ক রক্ষিত ছিল। তবে ১৯৭৫ সালেই ইরান শ্রীলঙ্কায় তাঁদের দূতাবাস চালু করে। শ্রীলঙ্কার রাজধানী কলম্বোতে এই দূতাবাস অবস্থিত।


title: পক প্রণালী

text: পক প্রণালী (তামিল ভাষায়: பாக்கு நீரிணை ; ইংরেজি ভাষায়: Palk Strait) ভারতীয় রাজ্য তামিলনাড়ু ও দ্বীপরাষ্ট্র শ্রীলঙ্কার মধ্যবর্তী একটি সামুদ্রিক প্রণালী। এটি উত্তরপূর্বে অবস্থিত বঙ্গোপসাগর ও দক্ষিণে অবস্থিত মান্নার উপসাগরকে একসঙ্গে যুক্ত করেছে। প্রণালীটি ৬৪-১৩৭ কিলোমিটার (৪০-৮৫ মাইল ) প্রশস্ত। বেশ কয়েকটি নদী এই প্রণালীতে পতিত হয়েছে; এদের মধ্যে তামিলনাড়ুর ভাইগাই নদী উল্লেখযোগ্য। ব্রিটিশ ভারতের মাদ্রাজ প্রেসিডেন্সির গভর্নর (১৭৫৫-১৭৬৩) রবার্ট পকের নামে এই প্রণালীর নামকরণ করা হয়েছে।


title: ওয়ালেস রেখা

text: ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না।


title: পক প্রণালী

text: অগভীর সমুদ্র ও ডুবোপাহাড়গুলি এই প্রণালীতে জাহাজ চলাচলের ক্ষেত্রে বিশেষ অসুবিধাজনক। যদিও শতাব্দীর পর শতাব্দী জেলেদের নৌকা ও ছোটো ছোটো উপকূলীয় বাণিজ্যতরী অনায়াসেই এই প্রণালী দিয়ে যাতায়াত করে এসেছে, বড় বড় জাহাজগুলি আসা-যাওয়া করেছে শ্রীলঙ্কা ঘুরেই। ১৮৬০ সালে ভারতের ব্রিটিশ সরকার প্রথম এই প্রণালী বরাবর একটি শিপিং ক্যানাল বা জাহাজপথ নির্মাণের প্রস্তাব রাখে। সেই থেকে বর্তমান কাল পর্যন্ত একাধিক কমিশন এই প্রস্তাবটি বিবেচনা করে দেখেছেন। ২০০৪ সালে তামিলনাড়ু সরকার সেতুসমুদ্রম জাহাজপথ প্রকল্প বা সেতুসমদ্রম শিপিং ক্যানাল প্রজেক্ট নামে যে পর্যবেক্ষণটি চালিয়েছেন তা মূলত এই প্রকল্পের পরিবেশগত প্রভাব ও প্রকৌশল সম্ভাবনার দিকটি খতিয়ে দেখেছে।


title: কেনিয়া-শ্রীলঙ্কা সম্পর্ক

text: কেনিয়া-শ্রীলঙ্কা সম্পর্ক, কেনিয়া এবং শ্রীলঙ্কা এর মাঝে বিদ্যমান দ্বিপাক্ষিক সম্পর্ককে নির্দেশ করে। কেনিয়ার রাজধানী নাইরোবিতে শ্রীলঙ্কার একটি হাই কমিশন রয়েছে। বর্তমানে, কেনিয়ায় নিযুক্ত শ্রীলঙ্কার হাই কমিশনার হলেন, বাদিবেল কৃষ্ণমূর্তি। কিন্তু, শ্রীলঙ্কায় কেনিয়ার কোন হাই কমিশন বা দূতাবাস নেই। ভারতে অবস্থিত কেনিয়ার হাই কমিশনের নিকট শ্রীলঙ্কা সম্পর্কিত কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং সেখান থেকেই, শ্রীলঙ্কা সংক্রান্ত কূটনৈতিক কার্যক্রম সম্পন্ন করা হয়।


title: মাদুরা প্রণালী

text: মাদুরা প্রণালী হল দক্ষিণ-পূর্ব এশিয়ার একটি প্রণালী।এই প্রণালীটি ইন্দোনেশিয়ার জাভা দ্বীপ ও মাদুরা দ্বীপ-এর মাঝে অবস্থিত।এই প্রণালীটি দ্বীপ দুটিকে পৃথক করেছে। প্রণালীটি পূর্ব জাভা রাজ্যে অবস্থিত।. ওই প্রণালীর মাঝে অবস্থিত দ্বীপ গুলি হল- কাম্বিং, গিলিরাজা, গেনটেং, এবং কেটাপাং ।


title: জোহর প্রণালী

text:
প্রণালীটি মালয়েশীয় রাজ্য জোহরকে উত্তরে মূলভূমি মালে উপদ্বীপে পৃথক করে, দক্ষিণে সিঙ্গাপুর ও এর দ্বীপপুঞ্জ থেকে। এটি পশ্চিমে মালাক্কা প্রণালী এবং দক্ষিণ-পূর্বের সিঙ্গাপুর প্রণালীর সাথে সংযোগ স্থাপন করে। মালয়েশিয়ার উত্তর ও পূর্ব দিকের দিকের জোহর নদীটির মুখ ও বদ্বীপ।
বর্তমানে প্রণালী অতিক্রম করে সেতু আছে। সেতুটি হল জোহর-সিঙ্গাপুর কসওয়ে। এটি সিঙ্গাপুর, জোহর বাহরু ও উডল্যান্ডের সাথে "দ্য কসওয়ে" নামে পরিচিত। মালয়েশিয়া-সিঙ্গাপুর দ্বিতীয় সংযোগ সেতু প্রণালী উপর আরও পশ্চিমে অবস্থিত, মালয়েশিয়ায় গেলং পটা এবং সিঙ্গাপুরের তুয়াসের সাথে সংযোগ স্থাপন করে। ২০০৩ সালে, মালয়েশিয়া বর্তমান কার্লেজের পরিবর্তে স্ট্রেইট জুড়ে একটি সেতু নির্মাণ করতে চেয়েছিল, তবে সিঙ্গাপুরের সাথে আলোচনার সফলতা ছিল না। পরিবর্তনের জন্য উল্লেখ করা প্রধান কারণ ছিল:


title: ভারতের ভূগোল

text: প্রকৃত নিয়ন্ত্রণরেখা ভারত ও গণপ্রজাতন্ত্রী চীনের মধ্যবর্তী সীমান্তরেখা। ভারতীয় রাজ্য জম্মু ও কাশ্মীর, হিমাচল প্রদেশ, উত্তরাখণ্ড, সিক্কিম ও অরুণাচল প্রদেশ বরাবর ৪,০৫৭ কিলোমিটার দৈর্ঘ্য জুড়ে এই সীমান্ত প্রসারিত। উভয় রাষ্ট্রই কাশ্মীর উত্তর-পূর্বাঞ্চলের উপর নিজ কর্তৃত্ব দাবি করে। ১৯৬২ সালে ভারত-চীন যুদ্ধের পর এই অঞ্চল চীনের দখলে চলে যায়। ভারত-মায়ানমার সীমান্তের দৈর্ঘ্য ১,৬৪৩ কিলোমিটার (১,০২১ মাইল)। এই সীমান্ত ভারতের উত্তর-পূর্বাঞ্চলীয় সীমান্ত রাজ্যগুলির সীমানা-বরাবর প্রসারিত। উত্তর-পূর্ব ভারতে হিমালয় অঞ্চলে ভারত-ভুটান সীমান্তের দৈর্ঘ্য ৬৯৯ কিলোমিটার (৪৩৪ মাইল) এবং উত্তর ভারতে হিমালয়ের পাদদেশ-অঞ্চলে ভারত-নেপাল সীমান্তের দৈর্ঘ্য ১,৭৫১ কিলোমিটার (১,০৮৮ মাইল)। ভুটান, নেপাল ও বাংলাদেশ সীমান্ত দ্বারা সংকীর্ণায়িত শিলিগুড়ি করিডোর উপদ্বীপীয় ভারতের সঙ্গে উত্তর-পূর্ব ভারতের সংযোগ রক্ষা করছে।


title: চার্লি চ্যাপলিন

text: চার্লস স্পেন্সার চ্যাপলিন ১৮৮৯ সালের ১৬ই এপ্রিল জন্মগ্রহণ করেন। তাঁর পিতা চার্লস চ্যাপলিন সিনিয়র এবং মাতা হান্নাহ চ্যাপলিন (জন্মনাম: হান্নাহ হ্যারিয়েট পেডলিংহাম হিল)। চার্লি চ্যাপলিনের জন্ম সম্পর্কিত বৈধ কোনো প্রমাণপত্র পাওয়া যায়নি, তাই তাঁর জন্ম নিয়ে ধোঁয়াশা রয়েছে। সংবাদ মাধ্যম তাঁর জন্মস্থান সম্পর্কে নানা সময়ে নানা রকম তথ্য দিয়েছে। কিন্তু চ্যাপলিনের মতে, তিনি দক্ষিণ লন্ডনের ওয়ালওর্থের ইস্ট স্ট্রিটে জন্মগ্রহণ করেছেন। তাঁর পিতামাতা তাঁর জন্মের চার বছর পূর্বে বিয়ে করেন এবং এতে করে চ্যাপলিন সিনিয়র হান্নাহর অবৈধ সন্তান সিডনি জন হিলের বৈধ তত্ত্ববধায়ক হন। তাঁর জন্মের সময় তাঁর মা-বাবা দুজনেই মঞ্চের সাথে ওতপ্রোতভাবে জড়িত ছিলেন। হান্নাহ ছিলেন একজন মুচির কন্যা। তার মঞ্চ নাম ছিল লিলি হার্লি। তার মঞ্চজীবন স্বল্পকাল স্থায়ী ও অসফল ছিল। অন্যদিকে চ্যাপলিনের পিতা চার্লস সিনিয়র ছিলেন একজন কসাইয়ের পুত্র। তিনি গীতিমঞ্চের জনপ্রিয় গায়ক ছিলেন। যদিও চ্যাপলিনের পিতা-মাতার মধ্যে বিবাহবিচ্ছেদ হয়নি, তারা ১৮৯১ সালের দিকে আলাদা হয়ে যান। পরের বছর হান্নাহ তার তৃতীয় সন্তানের জন্ম দেন। তার তৃতীয় সন্তান জর্জ হুইলার ড্রাইডেনের পিতা ছিলেন গীতিমঞ্চের বিনোদনদাতা লিও ড্রাইডেন। শিশু জর্জকে ছয় মাস বয়সে তার পিতা নিয়ে যায় এবং পরবর্তী ৩০ বছরের মধ্যে চ্যাপলিনের সাথে তার কোন সাক্ষাৎ হয়নি।


title: চার্লি চ্যাপলিন

text: চার্লি চ্যাপলিন () নামেই বেশি পরিচিত স্যার চার্লস স্পেনসার চ্যাপলিন জুনিয়র () (১৬ই এপ্রিল, ১৮৮৯ – ২৫শে ডিসেম্বর, ১৯৭৭) ছিলেন একজন ব্রিটিশ চলচ্চিত্র অভিনেতা, পরিচালক ও সুরকার। হলিউড চলচ্চিত্র শিল্পের শুরুর সময় থেকে মধ্যকাল পর্যন্ত তিনি তাঁর অভিনয় ও পরিচালনা দিয়ে সাফল্যের শিখরে আরোহণ করেন। চ্যাপলিনকে বড় পর্দার শ্রেষ্ঠতম মূকাভিনেতা ও কৌতুকাভিনেতাদের একজন বলেও বিবেচনা করা হয়। চলচ্চিত্র শিল্প জগতে চ্যাপলিনের প্রভাব অনস্বীকার্য। ভিক্টোরীয় যুগে তাঁর শৈশব থেকে ১৯৭৭ সালে তাঁর মৃত্যুর এক বছর পূর্ব পর্যন্ত তাঁর কর্মজীবনের ব্যাপ্তি প্রায় ৭৫ বছর এবং এই সময়ে তাঁর বর্ণময় ব্যক্তিজীবন ও সমাজজীবনে খ্যাতি ও বিতর্ক, দুইই নিম্ন থেকে শীর্ষবিন্দু ছুঁয়ে গেছে। ।


title: চার্লস চ্যাপলিন জুনিয়র

text: চ্যাপলিন ১৯২৫ সালের ৫ মে ক্যালিফোর্নিয়ার বেভার্লি হিলসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। তার ছোট ভাই সিডনি আর্ল চ্যাপলিন। তার পিতার মিলড্রেড হ্যারিসের সাথে প্রথম বিবাহের ফলে জন্ম নেওয়া তার প্রথম বৈমাত্রেয় ভাই নরম্যান স্পেন্সার চ্যাপলিন মাত্র তিন দিন বয়সে মারা যায়। তার পিতার উনা ওনিলের সাথে চতুর্থ বিবাহের পর তার অন্যান্য বৈমাত্রেয় ভাইবোনেরা হলেন জেরাল্ডিন, মাইকেল, জোসেফিন, ভিক্টোরিয়া, ইউজিন, জেন, অ্যানেট, ও ক্রিস্টোফার চ্যাপলিন।


title: জেরাল্ডিন চ্যাপলিন

text: জেরাল্ডিন লেই চ্যাপলিন ১৯৪৪ সালের ৩১ জুলাই ক্যালিফোর্নিয়ার সান্তা মনিকায় জন্মগ্রহণ করেন। তিনি পিতা অভিনেতা ও চলচ্চিত্র নির্মাতা চার্লি চ্যাপলিন এবং মাতা উনা ওনিল। তিনি চার্লির চতুর্থ সন্তান এবং উনা ওনিলের প্রথম সন্তান। উনা চার্লির চতুর্থ স্ত্রী, যাকে তিনি ১৯৪৩ সালে বিয়ে করেন। তখন চার্লির বয়স ছিল পঞ্চাশোর্ধ্ব এবং উনার বয়স ছিল ১৮। তার পিতামহ ছিলেন চার্লস চ্যাপলিন সিনিয়র এবং পিতামহী হান্নাহ চ্যাপলিন (হান্নাহ হ্যারিয়েট পেডলিংহাম হিল)। তারা দুজনে ইংরেজ গীতিমঞ্চের গায়ক-গায়িকা ছিলেন। তার মাতামহ ছিলেন নোবেল ও পুলিৎজার পুরস্কার বিজয়ী মার্কিন লেখক ইউজিন ওনিল ও মাতামহী ছিলেন ইংরেজ বংশোদ্ভূত মার্কিন লেখক আইনেস বোল্টন।


title: সিডনি আর্ল চ্যাপলিন

text: চ্যাপলিন ১৯২৬ সালের ৩০ মার্চ ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। সিডনির নাম রাখা হয় তার চাচা সিডনি চ্যাপলিনের নামানুসারে। সিডনির বড় ভাই চার্লস চ্যাপলিন জুনিয়র। চার্লস জন্মের ১০ মাসের মধ্যে তার জন্ম হয় এবং তিনি পাঁচ সপ্তাহ পূর্বে ভূমিষ্ঠ হন। তার জন্মের এক বছরের মধ্যে তার পিতামাতা বিবাহ বিচ্ছেদ হয়। পরবর্তীতে তার পিতার উনা ওনিলের সাথে চতুর্থ বিবাহের ফলে তার আরও আট বৈমাত্রেয় ভাইবোন জন্মগ্রহণ করে।


title: ভিক্টোরিয়া চ্যাপলিন

text: চ্যাপলিন ১৯৫১ সালের ১৯ মে ক্যালিফোর্নিয়ার সান্তা মনিকায় জন্মগ্রহণ করেন। তিনি চার্লি চ্যাপলিন ছিলেন একজন অভিনেতা ও চলচ্চিত্র পরিচালক এবং মাতা উনা ওনিল। মার্কিন যুক্তরাষ্ট্রে জন্ম নিলেও তিনি বেড়ে ওঠেন সুইজারল্যান্ডে। কিশোর বয়সে তিনি তার পিতার চলচ্চিত্র "আ কাউন্টেস ফ্রম হংকং" (১৯৬৬) এ অতিরিক্ত শিল্পী হিসেবে কাজ করেন। তার পিতা তাকে ১৯৬৯ সালে তার পরিকল্পিত "দ্য ফ্রিক" চলচ্চিত্রে আমাজনীয় বনাঞ্চলের এক পাখাওয়ালা তরুণী চরিত্রে প্রধান ভূমিকার জন্য নির্বাচন করেছিলেন। কিন্তু চ্যাপলিনের শারীরিক অসুস্থতা এবং ভিক্টোরিয়া ফরাসি অভিনেতা জঁ-বাপতিস্তে থিয়েরির সাথে পালিয়ে কারণে চলচ্চিত্র নির্মিত হয় নি।


title: চার্লস চ্যাপলিন সিনিয়র

text: চ্যাপলিন ১৮৬৩ সালের ১৮ মার্চ লন্ডনের মেরিলবোনে জন্মগ্রহণ করেন। তার পিতা স্পেন্সার চ্যাপলিন (১৯৩৪/৫-১৮৯৭) এবং মাতা এলেন এলিজাবেথ স্মিথ (১৮৩৮-১৮৭৩)। তিনি তার পিতামাতার তৃতীয় সন্তান। তার অন্যান্য ভাইবোনেরা হলেন স্পেন্সার জুনিয়র, হেলেন, ব্লেঞ্চ, আলবার্ট ও হ্যারি। চ্যাপলিনের পিতা ছিলেন একজন কসাই, ফলে তিনি শ্রমিক শ্রেণীর শিশুদের মতই বেড়ে ওঠেন। চ্যাপলিনের শৈশব সম্পর্কে খুব কম জানা যায়। ১৮৭১ ও ১৮৮১ সালের যুক্তরাজ্যের আদমশুমারি থেকে জানা যায় যে তার পিতামাতা এবং পরিবার নটিং হিলের রিলিংটনে বাস করতেন। এই স্থানটি দশক পরে জন ক্রিস্টির হত্যাকাণ্ডের জন্য পরিচিতি লাভ করে।


title: চার্লি চ্যাপলিন

text: চ্যাপলিনের শৈশব প্রচণ্ড দারিদ্র্য আর কষ্টে জর্জরিত ছিল। তাঁর শৈশব কাটে তাঁর মা হান্নাহ এবং ভাই সিডনির সাথে কেনিংটন জেলায়। চ্যাপলিন সিনিয়র তাদের কোন আর্থিক সহযোগিতা প্রদান করতেন না এবং হান্নাহরও মাঝে মাঝে সেবিকা ও পোশাক নির্মাণকার্য ছাড়া উপার্জনের কোন পথ ছিল না। অত্যধিক দারিদ্রের কারণে চ্যাপলিনকে তাঁর সাত বছর বয়সে ল্যামবেথ কর্মশালায় কাজের জন্য পাঠানো হয়। সাউথওয়ার্ক কাউন্সিল তাঁকে দারিদ্রের কারণে সেন্ট্রাল লন্ডন ডিস্ট্রিক্ট স্কুলে পাঠায়। চ্যাপলিন এই পরিস্থিতিকে "অবহেলিত জীবনকাল" বলে উল্লেখ করেন। ১৮ মাস পরে কিছু দিনের জন্য তিনি তাঁর মায়ের সাথে থাকেন এবং ১৮৯৮ সালের জুলাইয়ে হান্নাহ তাঁকে পুনরায় কর্মশালায় প্রেরণ করেন। চার্লি ও সিডনিকে এরপর দরিদ্র শিশুদের জন্য নির্মিত নরউড স্কুল নামক আরেকটি ইনস্টিটিউটে প্রেরণ করা হয়।


title: চার্লস চ্যাপলিন সিনিয়র

text: হান্নাহের কাছ থেকে আলাদা হয়ে যাওয়ার পর চ্যাপলিনের তার পুত্র চার্লির সাথে কোন সম্পর্ক ছিল না। এমনকি তিনি তাদের কোন আর্থিক সহায়তাও করতেন না। চার্লি চ্যাপলিন ৭০ বছর পর তার স্মৃতিকথায় লিখেন যে তিনি তার পিতা সম্পর্কে খুব কমই জানতেন। কেনিংটনে তারা কাছাকাছি থাকার পরও তাদের কোন সম্পর্ক ছিল না। ১৮৯৬ সালে চার্লি ও সিডনি একটি কর্মশালায় যোগ দেয়। সেই কর্মশালার কর্তৃপক্ষ চ্যাপলিনের সাথে যোগাযোগ করেন। চ্যাপলিন তাকে জানায় যে তিনি চার্লির দায়িত্ব নিবেন কিন্তু সিডনির নয়। অবিভাবকদের বোর্ড সিদ্ধান্ত নেয় যে তারা দুই ভাই একসাথে থাকবে, কিন্তু এই নিয়ম করে যে চ্যাপলিন আইনগতভাবে দুটি সন্তানের দায়িত্ব পালন করবেন এবং তাদের লালন পালনের জন্য প্রতি সপ্তাহে ১৫ শিলিং দিবেন। তিনি কোন অর্থ প্রদান করেন নি, ফলে এক বছর পর তার সন্তানদের দায়িত্ব পালনে অবহেলার জন্য সাউথওয়ার্ক কাউন্সিল চ্যাপলিনের বিরুদ্ধে গ্রেফতারি পরোয়ানা জারি করে। চ্যাপলিনের ভাই স্পেন্সার সেই অর্থ পরিশোধ করলে তার গ্রেফতারি পরোয়ানা তুলে নেওয়া হয়।


title: জেরাল্ডিন চ্যাপলিন

text: জেরাল্ডিন লেই চ্যাপলিন (ইংরেজি: Geraldine Leigh Chaplin; জন্ম: ৩১ জুলাই, ১৯৪৪) হলেন ইংরেজি, ফরাসি এবং স্পেনীয় ভাষার বিশিষ্ট অভিনেত্রী। তিনি প্রখ্যাত অভিনেতা ও চলচ্চিত্র নির্মাতা চার্লি চ্যাপলিনের চতুর্থ সন্তান, এবং তার চতুর্থ স্ত্রী উনা ওনিলের আট সন্তানের প্রথম সন্তান। নৃত্য ও মডেলিং দিয়ে কর্মজীবন শুরু করে তিনি অভিনয়ে মনোযোগী হন। তিনি মার্কিন চলচ্চিত্রে আত্মপ্রকাশ করেন ডেভিড লিন পরিচালিত "ডক্টর ঝিভাগো" (১৯৬৫) দিয়ে, এবং এই চলচ্চিত্রে টোনিয়া ভূমিকায় অভিনয়ের জন্য তিনি গোল্ডেন গ্লোব পুরস্কারের মনোনয়ন লাভ করেন। তার ব্রডওয়ে অভিনয়ের অভিষেক হয় লিলিয়ান হেলম্যান নির্দেশিত "দ্য লিটল ফক্সেস" (১৯৬৭) দিয়ে। ১৯৭৫ সালে রবার্ট অ্যাল্টম্যান পরিচালিত "ন্যাশভিল" ছবিতে অভিনয়ের জন্য তিনি তার দ্বিতীয় গোল্ডেন গ্লোবের মনোনয়ন লাভ করেন। পরের বছর তিনি "ওয়েলকাম টু এল.এ." চলচ্চিত্রে অভিনয়ের জন্য তার প্রথম বাফটা পুরস্কারের মনোনয়ন লাভ করেন। পরবর্তীতে তিনি "বাফালো বিল অ্যান্ড দ্য ইন্ডিয়ান্স, অর সিটিং বুল্‌স হিস্ট্রি লেসন" (১৯৭৬), "রোজল্যান্ড" (১৯৭৭), "রেমেম্বার মাই নেম" (১৯৭৮) ও "অ্যা ওয়েডিং" (১৯৭৮) চলচ্চিত্রে অভিনয় করেন। ১৯৯২ সালে তিনি রিচার্ড অ্যাটেনব্রো পরিচালিত চার্লি চ্যাপলিনের জীবনীমূলক "চ্যাপলিন" চলচ্চিত্রে তার পিতামহী হান্নাহ চ্যাপলিনের ভূমিকায় অভিনয় করেন এবং তার তৃতীয় গোল্ডেন গ্লোব পুরস্কারের মনোনয়ন লাভ করেন। পরবর্তীতে তিনি "দি এজ অব ইনোসেন্স" (১৯৯৩), "জেন আইয়ার" (১৯৯৬), "মাদার তেরেসা: ইন দ্য নেম অব গড্‌স পুওর" (১৯৯৭) এবং "দ্য উল্‌ফম্যান" (২০১০)।


title: ভাষা আন্দোলন দিবস

text: ভাষা আন্দোলন দিবস, শহীদ দিবস বা একুশে ফেব্রুয়ারী বাংলাদেশে পালিত একটি জাতীয় দিবস। ১৯৫২ সালে তদানীন্তন পূর্ব বাংলায় আন্দোলনের মাধ্যমে বাংলাকে রাষ্ট্রভাষার মর্যাদা দেয়ার লক্ষ্যে যারা শহীদ হয় তাদের প্রতি যথাযথ সম্মান প্রদর্শনের জন্য এই জাতীয় দিবসটি পালন করা হয়।


title: বাংলা ভাষা আন্দোলন

text: ১৯৫৩ সাল থেকে প্রতি বছর ২১ ফেব্রুয়ারি তারিখে মহান ভাষা আন্দোলনের শহীদদের স্মৃতির প্রতি গভীর শ্রদ্ধা জানানো হয়। এ দিন প্রত্যুষে সর্বস্তরের মানুষ খালি পায়ে প্রভাতফেরীতে অংশগ্রহণ করে এবং শহীদ মিনারে গিয়ে গভীর শ্রদ্ধা নিবেদন ও পুষ্পার্ঘ্য অর্পণ করে। সারাদিন মানুষ শোকের চিহ্নস্বরূপ কালো ব্যাজ ধারণ করে। এছাড়া আলোচনা সভা, সাংস্কৃতিক অনুষ্ঠান ইত্যাদির মাধ্যমে ভাষা আন্দোলনের স্মৃতি তর্পণ করা হয় এবং ভাষা আন্দোলনের শহীদদের আত্মার মাগফিরাত ও শান্তি কামনা করা হয়। ১৯৭১ সালে স্বাধীন বাংলাদেশ প্রতিষ্ঠার পর থেকে দিনটি কখনো জাতীয় শোক দিবস, কখনোবা জাতীয় শহীদ দিবস হিসাবে রাষ্ট্রীয়ভাবে উদযাপিত হয়ে আসছে। ২০০১ সাল থেকে দিবসটি উদযাপিত হচ্ছে আন্তর্জাতিক মাতৃভাষা দিবস হিসাবে। বাংলাদেশে এদিনে সরকারি ছুটি। বাংলাদেশ বেতার, বাংলাদেশ টেলিভিশনসহ বিভিন্ন গণমাধ্যমে দিবসের তাৎপর্য্য তুলে ধরা হয়। দৈনিক সংবাদপত্রসমূহে বিশেষ ক্রোড়পত্র প্রকাশ করা হয়। বাংলা একাডেমী প্রাঙ্গনে আয়োজিত অমর একুশে গ্রন্থমেলা অনুষ্ঠিত হয় পুরো ফেব্রুয়ারি মাস জুড়ে। বাংলাদেশ সরকার বাংলা ভাষা আন্দোলনকে ঘিরে বিশিষ্ট ব্যক্তিদের একুশে পদক প্রদান করে।


title: বাংলা ভাষা আন্দোলন

text: বাঙালির সাংস্কৃতিক জীবনে বাংলা ভাষা আন্দোলনের তাৎপর্যপূর্ণ প্রভাব বিদ্যমান। বাঙালির মধ্যে বাংলা ভাষার বিভিন্ন উপলক্ষ উদযাপন ও ভাষার উন্নয়নের কাজ করার মানসিকতা তৈরিতে এ আন্দোলনের যথেষ্ট ভূমিকা আছে। বাংলাদেশে ২১ ফেব্রুয়ারি ‘মাতৃভাষা দিবস’ বা ‘শহীদ দিবস’ হিসেবে, এবং একই সাথে একটি রাষ্ট্রীয় ছুটির দিন হিসেবে পালিত হয়। এছাড়া ফেব্রুয়ারি মাসটি আরো নানাভাবে উদযাপিত হয় যার মধ্যে আছে, মাসব্যাপী অমর একুশে গ্রন্থমেলা উদযাপন, যা একুশে বইমেলা নামে সমধিক পরিচিত। এছাড়াও ভাষা আন্দোলনে আত্মত্যাগকারীদের ত্যাগের সম্মানে এ মাসেই ঘোষণা করা হয় বাংলাদেশের অন্যতম প্রধান রাষ্ট্রীয় বেসামরিক পদক ‘একুশে পদক’। মানুষের ভেতর একুশের আবেগ পৌঁছে দিতে একুশের ঘটনা ও চেতনা নিয়ে রচিত হয়েছে বিভিন্ন প্রকার দেশাত্মবোধক গান, নাটক, কবিতা ও চলচ্চিত্র। তন্মধ্যে সবিশেষ উল্লেখযোগ্য আবদুল গাফফার চৌধুরী রচিত ও আলতাফ মাহমুদ সুরারোপিত "আমার ভাইয়ের রক্তে রাঙানো" গানটি। ১৯৫২ সালের ভাষা আন্দোলনের পর থেকেই বাংলা সাহিত্যের বিভিন্ন ক্ষেত্রে বিভিন্ন দৃষ্টিকোণ থেকে ভাষা আন্দোলনের প্রভাব সূচিত হয়ে আসছে। রচনাগুলোর মধ্যে আছে - শহীদ বুদ্ধিজীবী মুনীর চৌধুরী রচিত নাটক কবর; কবি শামসুর রাহমান রচিত কবিতা "বর্ণমালা, আমার দুঃখিনী বর্ণমালা" এবং "ফেব্রুয়ারি ১৯৬৯"; জহির রায়হান রচিত উপন্যাস "একুশে ফেব্রুয়ারি"; বিশিষ্ট কথাসাহিত্যিক শওকত ওসমান রচিত "আর্তনাদ" উল্লেখযোগ্য। এছাড়া ভাষা আন্দোলনকে উপজীব্য করে নির্মিত হয়েছে জহির রায়হান পরিচালিত চলচ্চিত্র "জীবন থেকে নেয়া"।


title: আন্তর্জাতিক মাতৃভাষা দিবস

text: একুশে ফেব্রুয়ারি বাংলাদেশের জনগণের গৌরবোজ্জ্বল একটি দিন। এটি শহীদ দিবস ও আন্তর্জাতিক মাতৃভাষা দিবস হিসাবেও সুপরিচিত। বাঙালি জনগণের ভাষা আন্দোলনের মর্মন্তুদ ও গৌরবোজ্জ্বল স্মৃতিবিজড়িত একটি দিন হিসেবে চিহ্নিত হয়ে আছে। ১৯৫২ সালের এই দিনে (৮ ফাল্গুন, ১৩৫৮) বাংলাকে পাকিস্তানের অন্যতম রাষ্ট্রভাষা করার দাবিতে আন্দোলনরত ছাত্রদের ওপর পুলিশের গুলিবর্ষণে কয়েকজন তরুণ শহীদ হন। তাই এ দিনটি শহীদ দিবস হিসেবে চিহ্নিত হয়ে আছে। ২০১০ খ্রিস্টাব্দে জাতিসংঘ কর্তৃক গৃহীত সিদ্ধান্ত মোতাবেক প্রতিবছর একুশে ফেব্রুয়ারি বিশ্বব্যাপী "আন্তর্জাতিক মাতৃভাষা দিবস পালন" করা হয়।


title: বাংলা ভাষা

text: ১৯৫১–৫২ সালে পূর্ব পাকিস্তানে বাঙালি জনগণের প্রবল ভাষা সচেতনতার ফলস্বরূপ বাংলা ভাষা আন্দোলন নামক একটি ভাষা আন্দোলন গড়ে ওঠে। এই আন্দোলনে পাকিস্তান সরকারের নিকট বাংলা ভাষার সরকারি স্বীকৃতি দাবি করা হয়। ১৯৫২ খ্রিস্টাব্দে ২১শে ফেব্রুয়ারি ঢাকা বিশ্ববিদ্যালয় চত্বরে বহু ছাত্র ও রাজনৈতিক কর্মী নিহত হন। বাংলাদেশে প্রতি বছর ২১শে ফেব্রুয়ারি ভাষা আন্দোলন দিবস পালিত হয়। ১৯৯৯ খ্রিস্টাব্দের ১৭ই নভেম্বর ইউনেস্কো এই দিনটিকে আন্তর্জাতিক মাতৃভাষা দিবসের মর্যাদা প্রদান করে।


title: বাংলা ভাষা আন্দোলন

text: কেন্দ্রীয় সর্বদলীয় কর্মপরিষদ ২১ ফেব্রুয়ারি স্মরণে "শহীদ দিবস" পালনের সিদ্ধান্ত গ্রহণ করে। আওয়ামী লীগের ভারপ্রাপ্ত সাধারণ সম্পাদক শেখ মজিবুর রহমানও দিবসটি পালনে সম্মত হন। ১৯৫৩ সালের ১৮ ফেব্রুয়ারি ছাত্ররা শান্তিপূর্ণভাবে ২১ ফেব্রুয়ারি পালনের উদ্দেশ্যে প্রশাসনের সাথে একটি চুক্তি স্বাক্ষর করে। ভাষা আন্দোলনের এক বছর পূর্তিতে সারা দেশব্যাপী যথাযোগ্য মর্যাদায় শহীদ দিবস পালিত হয়। অধিকাংশ অফিস, ব্যাংক ও শিক্ষাপ্রতিষ্ঠান বন্ধ ছিল। বিভিন্ন অঞ্চল থেকে আসা মানুষ প্রভাতফেরীতে যোগ দেন। হাজার হাজার মানুষ শোকের প্রতীক কালো ব্যাজ ধারণ করে বিশ্ববিদ্যালয় প্রাঙ্গনে আসে এবং মিছিল করে প্রাঙ্গন ত্যাগ করে। সহিংসতা রোধের জন্য স্বেচ্ছাসেবক নিয়োগ করা হয়। প্রায় লক্ষ লোকের উপস্থিতিতে আরমানিটোলায় বিশাল সমাবেশ অনুষ্ঠিত হয়। সমাবেশে এক-দফা দাবি জানানো হয়, ভাষার দাবির পাশাপাশি মাওলানা ভাসানীসহ রাজবন্দীদের মুক্তির দাবি উত্থাপন করা হয়। রেলওয়ের কর্মচারীরা ছাত্রদের দাবির সাথে একমত হয়ে ধর্মঘট পালন করে। বিশ্ববিদ্যালয়ের বিভিন্ন ছাত্রাবাসের ছাত্ররা শহীদদের প্রতি তাদের শ্রদ্ধা নিবেদন করে। অন্যদিকে পাকিস্তানের অর্থমন্ত্রী ফজলুর রহমান বলেন যে, বাংলাকে যারা রাষ্ট্রভাষা করতে চায় তারা দেশদ্রোহী। তাঁর এ বক্তব্যে জনগণ হতাশ হয়ে তাঁকে কালো ব্যাজ দেখায়। সাধারণ মানুষের মাঝে "রাষ্ট্রভাষা বাংলা চাই" লেখা সম্বলিত স্মারক ব্যাজ বিলি করা হয়। ভাষা সংগ্রাম কমিটি দিবসটি পালন উপলক্ষে সমাবেশ আহ্বান করে। আন্দোলনকে আরো বেগবান করার জন্য বিভিন্ন সাংস্কৃতিক অনুষ্ঠানের আয়োজন করা হয়। দিবসটি উপলক্ষে বিশেষ পত্রিকা প্রকাশিত হয়। ভাষা আন্দোলনের মূল অনুপ্রেরণাদায়ী অমর সঙ্গীত "আমার ভাইয়ের রক্তে রাঙানো..." ঐ বছর কবিতা আকারে লিফলেটে প্রকাশিত হয়। ১৯৫৪ সালের ২১ ফেব্রুয়ারির রাতে ঢাকা বিশ্ববিদ্যালয়ের বিভিন্ন হলের ছাদে কালো পতাকা উত্তোলনের সময় পুলিশ কিছু ছাত্রকে গ্রেপ্তার করে।


title: বিজয় দিবস (বাংলাদেশ)

text: বিজয় দিবস বাংলাদেশে বিশেষ দিন হিসেবে রাষ্ট্রীয়ভাবে দেশের সর্বত্র পালন করা হয়। প্রতি বছর ১৬ই ডিসেম্বর বাংলাদেশে দিনটি বিশেষভাবে পালিত হয়। ২২ জানুয়ারি, ১৯৭২ তারিখে প্রকাশিত এক প্রজ্ঞাপনে এই দিনটিকে বাংলাদেশে জাতীয় দিবস হিসেবে উদযাপন করা হয় এবং সরকারীভাবে এ দিনটিতে ছুটি ঘোষণা করা হয়। ৯ মাস যুদ্ধের পর ১৯৭১ সালের ১৬ই ডিসেম্বর ঢাকার সোহরাওয়ার্দী উদ্যানে হানাদার পাকিস্তানী বাহিনীর প্রায় ৯১,৬৩৪ সদস্য বাংলাদেশ ও ভারতের সমন্বয়ে গঠিত যৌথবাহিনীর কাছে আনুষ্ঠানিকভাবে আত্মসমর্পণ করে। এর ফলে পৃথিবীর বুকে বাংলাদেশ নামে একটি নতুন স্বাধীন ও সার্বভৌম রাষ্ট্রের অভ্যুদয় ঘটে। এ উপলক্ষে প্রতি বছর বাংলাদেশে দিবসটি যথাযথ ভাবগাম্ভীর্য এবং বিপুল উৎসাহ-উদ্দীপনার সাথে পালিত হয়। ১৬ই ডিসেম্বর ভোরে ৩১ বার তোপধ্বনির মাধ্যমে দিবসের সূচনা ঘটে। জাতীয় প্যারেড স্কয়ারে অনুষ্ঠিত সম্মিলিত সামরিক কুচকাওয়াজে বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমানবাহিনীর সদস্যরা যোগ দেন। কুচকাওয়াজের অংশ হিসেবে সালাম গ্রহণ করেন দেশটির প্রধান মাননীয় রাষ্ট্রপতি কিংবা প্রধানমন্ত্রী। এই কুচকাওয়াজ দেখার জন্য প্রচুরসংখ্যক মানুষ জড়ো হয়। বাংলাদেশের স্বাধীনতা যুদ্ধে যারা শহীদ হয়েছেন তাদের প্রতি শ্রদ্ধা নিবেদনের অংশ হিসেবে ঢাকার অদূরে সাভারে অবস্থিত জাতীয় স্মৃতিসৌধে রাষ্ট্রপতি, প্রধানমন্ত্রী, বিরোধী দলীয় নেতা-কর্মী, বিভিন্ন সামাজিক ও সাংস্কৃতিক সংগঠনসহ সর্বস্তরের মানুষ পুষ্পস্তবক অর্পণ করে থাকেন।


title: বিজয় দিবস (বাংলাদেশ)

text: ১৯৭২ সাল থেকে বাংলাদেশে বিজয় দিবস রাষ্ট্রিয়ভাবে পালন করা হচ্ছে। বাংলাদেশের স্বাধীনতা যুদ্ধ জাতির জন্য একটি গুরুত্বপূর্ণ ঘটনা, চলচ্চিত্র, কবিতা, নিবন্ধ, গণমাধ্যম ইত্যাদি বিভিন্নভাবে এই বিষয়টি ফুটিয়ে তোলা হয়। এই দিন উপলক্ষে বাংলাদেশের সামরিক বাহিনী জাতীয় প্যারেড স্কোয়ারে বিজয় দিবসের কুচকাওয়াজের আয়োজন করে থাকে, এছাড়া দেশের বিভিন্ন স্থানে বিশেষ আলোচনা অনুষ্ঠান, মতবিনিময় সভা, সাংস্কৃতিক অনুষ্ঠানেরও আয়োজন করা হয়। দেশের প্রধান সড়কগুলো জাতীয় পতাকা দিয়ে সাজানো হয়। এই দিনে ঢাকার সাভারে জাতীয় স্মৃতিসৌধে বিশেষ সম্মান প্রদর্শন করা হয়।


title: বাংলা ভাষা আন্দোলন (বরাক উপত্যকা)

text:
এই ঘটনার পর অসম সরকার বরাক উপত্যকায় বাংলাকে সরকারী ভাষা হিসাবে ঘোষণা করতে বাধ্য হয়।
প্রতি বছর বরাক উপত্যকাসহ ভারতের বিভিন্নপ্রান্তে ১৯ মে কে "বাংলা ভাষা শহীদ দিবস" হিসেবে পালন করা হয়।


title: ভাষা আন্দোলন দিবস

text: ইউনেস্কো ২১শে ফেব্রুয়ারী আন্তর্জাতিক মাতৃভাষা দিবস হিসাবে পালনের সিদ্ধান্ত নেয়। ইউনেস্কোর ১৯৯৯ সালের ১৭ নভেম্বরের সাধারণ অধিবেশনে সর্বসম্মতিক্রমে বাংলাদেশের জমা দেয়া এবং অন্যান্য ২৮ টি দেশের সমর্থনে জমা দেওয়া খসড়া প্রস্তাবটি গ্রহণ করে।


title: লাইসার্জিক অ্যাসিড ডাইথ্যালামাইড

text:
লাইসার্জিক অ্যাসিড ডাইথ্যালামাইড (এলএসডি) (), এছাড়াও অ্যাসিড পরিচিত, এক ধরণের সাইকেডেলিক ওষুধ যা মনস্তাত্ত্বিক প্রভাবের জন্য পরিচিত। যার মধ্য পারিপাশ্বিক পরিবর্তিত সম্পর্কে সচেতনতা, উপলব্ধি, ও সেইসাথে সংবেদন অনুভূত হওয়া, এবং অবাস্তব চিত্রসমূহ বাস্তব মনে হওয়া- পভৃতি অন্তর্ভুক্ত করা যেতে পারে। এটি প্রধানত প্রমোদমূলক ওষধ হিসেবে এবং আধ্যাত্মিক উদ্দেশ্য ব্যবহৃত হয়। এলএসডি সাধারণত জিভের নিচে রাখা হয়। এটি প্রায়ই বল্টার কাগজ, চিনির কিউব, বা জেলটিনে বিক্রি করা হয়। এটি ইনজেকশানের সাহায্যে নেয়া হতে পারে।
এলএসডি আসক্তিজনক নয়। যদিও, প্রতিকূল মনস্তত্ত্ব প্রতিক্রিয়া যেমন উদ্বেগ, প্যারানয়া, এবং বিভ্রম ঘটার সম্ভাবনা থাকে। এলএসডি এগ্রোলাইন পরিবারের অন্তর্ভুক্ত। এলএসডি অক্সিজেন, অতিবেগুনী রশ্মি, এবং ক্লোরিন সংবেদনশীল, যদিও, অলো, আদ্রতা এবং স্বল্প তাপমাত্রা থেকে দূরবর্তী স্থানে এটি কয়েক বছর ধরে সংরক্ষিত থাকতে পারে। বিশুদ্ধ অবস্থায় এটি গন্ধহীন এবং পরিষ্কার বা সাদা রঙের হয়। নুন্যতম ২০-৩০ মাইক্রোগ্রাম এলএসডি এর প্রভাব উৎপাদনের জন্যে যথেষ্ঠ।


title: প্রজেক্ট ৫২৩

text: সাকসিনিক এসিড ব্যবহার করে ডিহাইড্রোআর্টেমিসিনিন (ডিএইচএ) থেকে আর্টেসুনেট পৃথক করা হয়। এটি রাসায়নিকভাবে অসাধারণ স্থায়ী এবং আর্টেমিসিনিনগুলোর মধ্যে একমাত্র ওষুধ যাকে মুখ দিয়ে নেয়ার ওষুধ ও মলনালী দেয়ার ক্যাপস্যুল এবং ইন্ট্রাভেনাস ইনজেকশনে পরিণত করা হয়েছে। মেডিকেল পরীক্ষায় দেখা গেছে ‘’প্লাজমোডিয়াম ফ্যালসিপ্যারাম” ঘটিত ভয়াবহ ম্যালেরিয়ার বিরুদ্ধে এটি সর্বাধিক কার্যকরী ওষুধ। বিশ্ব স্বাস্থ্য সংস্থা ২০০৬ সালে সুস্পষ্টভাবে এটিকে জটিল ম্যালেরিয়ার প্রথম সারির চিকিৎসায় একমাত্র ওষুধ হিসেবে স্বীকৃতি দিয়েছে (তবে ওষুধের বিরুদ্ধে প্রতিরোধ ঠেকানোর জন্য অন্যান্য ম্যালেরিয়া প্রতিরোধী ওষুধের সাথে এর সমন্বিত ওষুধ) এবং এটি বিশ্ব স্বাস্থ্য সংস্থার প্রয়োজনীয় ওষুধের তালিকার অন্তর্ভুক্ত। আর্টেসুনেটের সমন্বিত ওষুধ (যেমন আর্টেসুনেট/অ্যামডিয়াকুইন and artesunate/mefloquine) আর্টেমিথার-ভিত্তিক ওষুধগুলো থেকে বেশি কার্যকর।


title: বৃক্ক পাথর রোগ

text: যাদের পাথর ছিল, তাদের প্রতিরোধ করার ফলে তরল পান করা হয় যাতে প্রতিদিন দুই লিটার বেশি প্রস্রাব উত্পন্ন হয়। যদি এটি কার্যকর না হয়, তবে থিয়াজাইড ডায়রিটিক, সিট্রেট বা অ্যালোপিউরিনল গ্রহণ করা যেতে পারে। এটি সুপারিশ করা হয় যে ফসফরিক অ্যাসিড (সাধারণত কোলা) ধারণকারী নরম পানীয় থেকে এড়ানো উচিত। যখন কোনো পাথর কোন উপসর্গ না, কোন চিকিত্সা প্রয়োজন হয়। অন্যথায় ব্যথা নিয়ন্ত্রণ সাধারণত প্রথম পরিমাপ হয় যেমন অস্টোরিওডিয়াল এন্টি-প্রদাহী ওষুধ বা অপিওডিজের মতো ঔষধ ব্যবহার করে। ঔষধ tamsulosin সঙ্গে পাস করার জন্য বড় পাথর সাহায্য করা যেতে পারে বা যেমন extracorporeal শক ওয়েভ lithotripsy, ureteroscopy, বা percutaneous nephrolithotomy হিসাবে পদ্ধতি প্রয়োজন হতে পারে।


title: র‌্যাপিড স্ট্রেপ টেস্ট

text: একটি র‌্যাপিড স্ট্রেপ টেস্ট কখনো কখনো একজন চিকিৎসককে সাহায্য করে থাকে সিদ্ধান্ত নেওয়ার ব্যাপারে যে রোগীকে অ্যান্টিবায়োটিক দেওয়া হবে কিনা, বিশেষত যা সচরাচর একপ্রকার গলার প্রদাহ -ফ্যারিনজাইটিস সনাক্ত করতে সহায়তা করে। সাধারণত এই অসুখটা হয় ভাইরাসের কারনে কিন্তু ক্ষেত্রবিশেষে (২০% থেকে ৪০% বাচ্চাদের মধ্যে, ৫% থেকে ১৫% বড়দের মধ্যে) এই প্রদাহ ব্যাকটেরিয়া সংক্রমনের কারনেও হতে পারে।ভাইরাস এবং ব্যাকটেরিয়া উভয় সংক্রমনের উপসর্গ একই রকম কিন্তু ব্যাক্টেরিয়ার কারনে ফ্যারিনজাইটিস হলে সেটাকে এন্টিবায়োটিক প্রয়োগে ভালো করা যায়। যেহেতু ব্যাক্টেরিয়াল ফ্যারিনজাইটিস এর মূল কারণ হল গ্রুপ এ স্ট্রেপটোকক্কি, তাই রোগীর গলায় এর নমুনা পাওয়া গেলেই এটা চিকিৎসককে এন্টিবায়োটিক প্রয়োগ করার সিন্ধান্ত নিতে সহায়তা করতে পারে। গ্রুপ এ স্ট্রেপটোকক্কি ফ্যারিনজাইটিস হল একপ্রকার সীমাবদ্ধ প্রদাহ যা কিনা কোন ওষুধ ব্যবহার ছাড়াই ভালো হয়ে যায়। তারপরও এন্টিবায়োটিক প্রয়োগ করলে সেটা রোগের স্থায়ীত্ব এবং প্রাবল্য (এবং কোন কোন ক্ষেত্রে, যদিও খুব দুর্লভ) রোগের জটিলতর অবস্থা হওয়া থেকে কমায়।


title: সোরিয়াসিস

text: রোগের ধরন অনুযায়ী চিকিৎসা দেওয়া হয়ে থাকে, অল্প অংশ আক্রান্ত হলে বিভিন্ন ধরনের ওষুধ ক্রিম, লোশান, জেল ইত্যাদি ব্যবহারের জন্য দেওয়া হয়ে থাকে। বেশি অংশে ছড়িয়ে পড়লে মুখে খাবার ওষুধ, আলট্রাভায়োলেট থেরাপি, বায়োলজিক্যাল থেরাপির মাধ্যমে চিকিৎসা দেওয়া হয়। এ রোগ কখনোই পুরোপুরি ভালো হয় না এবং কখনোই জীবনহানির কারণ হয় না। নিয়মিত চিকিৎসা গ্রহণের মাধ্যমে এটিকে নিয়ন্ত্রণ করা যায়। রোগ যত পুরোনো হয়, ততই জটিল হতে থাকে। তাই দ্রুত শনাক্তকরণ ও চিকিৎসার আওতায় আসা জরুরি। আক্রান্ত ব্যক্তিকে আজীবন চিকিৎসা নিতে হয়। তাই নির্দিষ্ট সময় নিয়মিত চেকআপ এবং ওষুধের মাত্রা নির্ধারণ করা প্রয়োজন।


title: হেপাটাইটিস সি

text: এইচসিভি সংক্রমণের ফলে যকৃতের সমস্যা-যুক্ত ব্যক্তিদের চিকিৎসা নেয়া উচিত। এর বর্তমান চিকিৎসা হল এইচসিভি এর ধরনের ওপর ভিত্তি করে ২৪ বা ৪৮ ঘণ্টা ধরে পেজিলেটেড ইন্টারফেরন ও ভাইরাস বিরোধী ওষুধ রিবাভাইরিন এর সংমিশ্রণ। চিকিৎসা গ্রহণকারী ৫০-৬০% ব্যক্তির ক্ষেত্রে ফলাফল ভাল হয়। রিবাভাইরিন ও পেজিন্টারফিরন আলফা’র সঙ্গে বসিপ্রেভির বা টেলাপ্রেভির যুক্ত করলে হেপাটাইটিস সি জেনোটাইপ ১ এর ক্ষেত্রে তা ভাইরাস বিরোধী সুফল-দায়ক হয়। এই চিকিৎসায় পার্শ্ব প্রতিক্রিয়া সাধারণ ঘটনা; চিকিৎসা গ্রহণকারী ব্যক্তিদের অর্ধেকের মধ্যেই ফ্লু জাতীয় উপসর্গ দেখা দেয় এবং এক তৃতীয়াংশ আবেগগত সমস্যায় ভোগে। হেপাটাইটিস সি দীর্ঘস্থায়ী হওয়ার আগে প্রথম ছয় মাসে চিকিৎসায় অধিক কার্যকর। কোন ব্যক্তি নতুনভাবে সংক্রমিত হয়ে আট থেকে বার সপ্তাহের মধ্যে চিকিৎসা না নিলে ২৪ সপ্তাহ ধরে পেজিলেটেড ইন্টারফেরন ব্যবহারের সুপারিশ করা হয়। থ্যালাসেমিয়া (এক প্রকার রক্তের রোগ) আক্রান্ত ব্যক্তিদের জন্য রিবাভাইরিন উপকারী বলে মনে হয়, তবে তা রক্ত সঞ্চালনের প্রয়োজনীয়তা বাড়িয়ে দেয়।


title: মানসিক রোগ

text: অনেক মানসিক রোগের জন্য একটি প্রধান ব্যবস্থা হল মানসিক ওষুধ প্রয়োগ যার আবার ভিন্ন ভিন্ন প্রধান গ্রুপ আছে । ক্লিনিকাল বিষণ্ণতা চিকিৎসার জন্য এন্টিডিপ্রেসেন্টস ব্যবহৃত হয়, পাশাপাশি প্রায়ই উদ্বেগ এবং অন্যান্য রোগের পরিসীমা নির্ণয়ের জন্য এই ব্যবস্থা প্রয়োগ করা হয় । Anxiolytics (বায়ুসংক্রান্ত সহ) উদ্বেগ জনিত রোগ এবং এর সাথে সম্পর্কিত সমস্যা যেমন অনিদ্রা জনিত রোগের জন্য ব্যবহৃত হয় । মুড স্টেবিলাইজার মূলত বাইপোলার ডিসঅর্ডারের জন্য ব্যবহৃত হয় । এন্টিসাইকোটিক্স সাইকোফ্রেনিয়ার ইতিবাচক উপসর্গের জন্য বিশেষ করে মানসিক রোগের জন্য ব্যবহার করা হয় । স্টিমুলান্টস সাধারণত এডিএইচডি এর জন্য ব্যবহৃত হয়।


title: সঞ্চালন (ওষুধ)

text: রোগ সৃষ্টির ক্ষমতা এবং সঞ্চালনের মধ্যে জটিল সম্পর্ক রয়েছে এবং জীবাণুর দীর্ঘমেয়াদি বিবর্তনের জন্যে অনেক গুরুত্বপূর্ণ পরিণতি দেখা যায়। কোন জীবাণু এর নতুন ভিকটিমকে গুরুতরভাবে আক্রান্ত করে কারণ একটি নতুন বাহক প্রজাতিতে প্রকাশিত হওয়ার জন্যে একটি অণুজীবের অনেক প্রজন্ম লেগে যায়। এটা সাধারণত কোন নতুন রোগ সৃষ্টির প্রথমদিকে হয়ে থাকে যার মৃত্যুহার অনেক বেশি। যদি কোন রোগ মারাত্নক হয়ে থাকে তাহলে অণুজীব অন্য কোন বাহকে চলে যাওয়ার পূর্বেই বাহকের মৃত্যু হতে পারে। কিন্তু উচ্চ সংক্রমণশীলতার (স্বল্প মেয়াদের) কিছু উপকারের জন্যে এই ক্ষতি কিছুটা কাটিয়ে ওঠা যেতে পারে যদি রোগ সঞ্চালনের প্রবণতা রোগ সৃষ্টির ক্ষমতার সাথে সংযুক্ত হয় এবং এটা কলেরার জরুরী অবস্থা (ভয়াবহ ডায়রিয়া ব্যাকটেরিয়াকে নতুন বাহক খুঁজে পেতে সাহায্য করে) এবং শ্বসনতন্রের সংক্রমণের (হাঁচি ও কাশি সংক্রামক এরোসল তৈরি করে) জন্যে দায়ী।


title: সঞ্চালন (ওষুধ)

text: ভেক্টর মেকানিক্যাল (যান্ত্রিক) বা বায়োলজিক্যাল হতে পারে। একটি মেকানিক্যাল ভেক্টর কোন সংক্রমিত রোগের জীবাণু এর শরীরের বাইরের অংশ দ্বারা উত্তোলন করে নিষ্ক্রিয়ভাবে তা ছড়িয়ে দেয়। মেকানিক্যাল ভেক্টরের একটি উদাহরণ হল মাছি যা গোবরের উপর বসলে মল থেকে ব্যাকটেরিয়া এর উপাঙ্গে লেগে যায় এবং পরিবেশনকৃত খাবারের উপর পুনরায় বসে খাবারে জীবাণু ছড়ায়। জীবাণু কখনো মাছির শরীরের ভেতর প্রবেশ করে না। অন্যদিকে বায়োলজিক্যাল ভেক্টর জীবাণুকে শরীরের ভেতর আশ্রয় দেয় এবং সষ্ক্রিয়ভাবে যেমন- কামড়ের মাধ্যমে অন্য বাহকের মধ্যে স্থানান্তরিত করে। বায়োলজিক্যাল ভেক্টরগুলো ভয়াবহ রক্তরোগ যেমন– ম্যালেরিয়া, ভাইরাসঘটিত মস্তিষ্কপ্রদাহ, চাগাস রোগ, লাইম রোগ এবং আফ্রিকান স্লিপিং সিকনেস এর জন্যে দায়ী। যদিও সব নয় তবে অধিকাংশ বায়োলজিক্যাল ভেক্টরগুলোই আর্থ্রোপোডা পর্বের প্রাণী যেমন– মশা, এঁটেল পোকা, মাছি এবং উকুন। জীবাণুদের জীবনচক্র সম্পন্ন করতেও কখনো কখনো ভেক্টরের প্রয়োজন পড়ে। ভেক্টরবাহিত রোগের সংক্রমণ নিয়ন্ত্রন করাও জন্যে একটি সাধারণ কৌশল হল ভেক্টরগুলোকে ধ্বংস করে জীবাণুদের জীবনচক্র ব্যাহত করা।


title: পাইরিডক্সিন

text: কিছু কিছু ক্ষেত্রে শরীরে ভিটামিন বি এর পরিমাণ হ্রাস পায় যেমন অ্যালকোহল আসক্তি, লিভারের রোগ, হাইপারথাইরয়ডিজম, হার্ট ফেইলিউর। এ ছাড়া কিছু ওষুধ যেমন আইসোনিয়াজিড, সাইক্লোসেরিন, হাইড্রালাজিন, পেনিসিলামিন ইত্যাদি ভিটামিন বি এর ঘাটতি তৈরি করে। পাইরিডক্সিন পেরিফেরাল নিউরোপ্যাথি রোগের চিকিৎসায় বা প্রতিরোধ করতে ব্যবহৃত হয়। কিছু হেরেডিটারি বা বংশানুক্রমিক রোগ যেমন হোমোসিস্টিনিউরিয়া, হাইপার-অক্সালিউরিয়া, জ্যান্থিউরেনিক অ্যাসিডিউরিয়া ইত্যাদি রোগের চিকিৎসায় পাইরিডক্সিন ব্যবহৃত হয়।


title: হ্যারি পটার

text: পেঁচা: জাদুবিশ্বের সবচেয়ে সাধারণ প্রতীকের একটি হচ্ছে পেঁচা। প্রথম উপন্যাস থেকেই এদের উপস্থিতি লক্ষ্য করা যায়। বিভিন্ন বইয়ে এরা গুরুত্বপূর্ণ ভূমিকা পালন করেছে। আমাদের বিশ্বে যেমন কবুতর দিয়ে চিঠিপত্র বিলি করা হত, সেরকম জাদুবিশ্বে পেঁচার মাধ্যমে চিঠিসহ বিভিন্ন জিনিস পরিবহন করা হয়। এদেরকে পোষা প্রাণী হিসেবেও ব্যবহার করা হয়। হ্যারির একটি তুষার-সাদা পেঁচা আছে যার নাম হেডউইগ।


title: হ্যারি পটার (চরিত্র)

text: হ্যারির একটি পোষা পেঁচা রয়েছে, যার নাম হেডউইগ। পুরো সিরিজ জুড়ে হ্যারি এটিকে চিঠি পাঠানোর কাজে ব্যবহার করে। সপ্তম বইয়ে হেডউইগ মারা যায়। এ সম্পর্কে রাউলিং বলেছেন যে, "হেডউইগের মৃত্যু নিরীহ মানুষের নিরাপত্তাহীনতার প্রতীক। আমি জানি, হেডউইগের মৃত্যু অনেক মানুষকে কষ্ট দিয়েছে!" একজন কুইডিচ খেলোয়াড় হিসেবে হ্যারি দুইটি উন্নত মানের জাদু ঝাড়ুর মালিক। প্রথমটি একটি নিম্বাস ২০০০ রেসিং ব্রুম। হ্যারির তৃতীয় বর্ষে এটি ধ্বংস হয়ে যায়। অন্যটি একটি ফায়ারবোল্ট। সিরিয়াস তাকে এ ঝাড়ুটি উপহার দেয়। "ডেথলি হ্যালোসে" হেডউইগের সাথে সে এই ঝাড়ুটিও হারিয়ে ফেলে।


title: হ্যারি পটার (চরিত্র)

text:
৭/ হ্যারি পটার (Harry Potter): দ্য বয় হু লিভড! জাদুর ইতিহাসের একমাত্র সৌভাগ্যবান ছেলে, যার উপর আভাদা কেডাভ্রা কোনো প্রভাব ফেলতে পারেনি—শুধুমাত্র তার কপালের কাটা দাগটি ছাড়া।
হ্যারি নামটা আসলে খুবই সাধারণ একটি নাম। কিন্তু গভীরভাবে চিন্তা করলে বোঝা যায়, অতটা সাধারণও নয় নামটি। হ্যারি নামটা এসেছে মধ্যযুগীয় ইংরেজী নাম হ্যানরি (Henry) থেকে, অনেক ইংরেজ রাজা এবং তাদের ছেলেদের এই নাম ছিল। ইংরেজ রাজাদের মতোই নেতৃত্ব এবং যুদ্ধক্ষেত্রের সম্মক জ্ঞান ছিল হ্যারির প্রধান বৈশিষ্ট্য। এছাড়াও জার্মান শব্দ Heri এর অর্থ army. হ্যারি একাই একজন আর্মি। তাছাড়া হ্যারিই কিন্তু ডাম্বলডোরস আর্মি নামে গ্রুপটি খুলেছিল যেখানে তার আর্মিকে সে নেতৃত্ব দিত একদম সামনে থেকে। এছাড়াও Harry নামটার সুইডিশ এবং অ্যামেরিকান অর্থ হচ্ছে, ‘He who rules the home’.
হ্যারির নর্স মিনিং হচ্ছে, ‘War chief’.
টিউটোনিক অর্থ হচ্ছে, ‘Mighty in war’.


title: হ্যারি পটার (চরিত্র)

text: জেমস পটার (ইংরেজিতে James Potter) (ছদ্মনাম প্রংগস) হচ্ছেন হ্যারি পটারের বাবা। তিনি ছিলেন তার বাবা মায়ের একমাত্র সন্তান। তার বাবা মা উভয়েই জাদুকর হওয়ায় তিনি বিশুদ্ধ রক্তের জাদুকর ছিলেন। হ্যারির মতই তার ছিল কালো চুল। কিন্তু তার চোখের রঙ ছিল বাদামী। তিনি হগওয়ার্টসে গ্রিফিন্ডর হাউজের ছাত্র ছিলেন। সেখানে সিরিয়াস ব্ল্যাক, রেমাস লুপিন ও পিটার পেট্টিগ্রুর সাথে তার ঘনিষ্ঠ বন্ধুত্ব গড়ে ওঠে। তারা চারজন মরেডার্স নামে পরিচিত ছিল। মরেডার্স ম্যাপটি তারাই তৈরি করেছিলেন। জেমস গ্রিফিন্ডর কুইডিচ টিমের ক্যাপ্টেন ও স্কুল হেডবয় ছিলেন। এছাড়া জেমস একজন বেআইনী অ্যানিমেজাস ছিলেন, তার অ্যানিমেজি ফরম ছিল হরিণ। ভল্ডেমর্ট যখন হ্যারিকে হত্যা করতে এসেছিল, তখন জেমস তাকে ঠেকিয়ে রাখার চেষ্টা করেছিল, যাতে লিলি হ্যারিকে নিয়ে পালিয়ে যেতে পারে। কিন্তু তার এই প্রচেষ্টা ব্যর্থ হয় এবং ভলডেমর্ট তাকে হত্যা করে।


title: হ্যারি পটার (চরিত্র)

text: লিলি পটার (ইভান্স) (ইংরেজিতে Lily Potter) হচ্ছেন হ্যারি পটারের মা। তার বাবা মা উভয়েই মাগল হওয়ায় তিনি মাগল বংশজাত জাদুকর ছিলেন। তাকে বইয়ে অত্যন্ত সুশ্রী হিসেবে বর্ণনা করা হয়েছে। তার চোখের রঙ হ্যারির মত সবুজ এবং চুলের রঙ লাল ছিল। তিনি অত্যন্ত মেধাবী ছাত্রী ছিলেন। স্কুলে তিনি গ্রিফিন্ডর হাউজের প্রিফেক্ট ও হেডগার্ল ছিলেন। যখন ভল্ডেমর্ট হ্যারিকে হত্যা করতে আসে তখন তিনি নিজের জীবনের বিনিময়ে তার সন্তান হ্যারির জীবন রক্ষা করেছিলেন। কিন্তু তিনি ইচ্ছা করলে তার নিজের জীবন রক্ষা করতে পারতেন। হ্যারির জন্য তার এই আত্মত্যাগ এই সিরিজের সবচেয়ে মর্মস্পর্শী ঘটনা। তিনি তার নিজের জীবন দিয়ে হ্যারিকে সুরক্ষিত করে যান। এই সুরক্ষা হ্যারি ১৭ বছর হওয়া পর্যন্ত বলবৎ থাকে।


title: হ্যারি পটার (চরিত্র)

text: তৃতীয় বই "হ্যারি পটার অ্যান্ড দ্য প্রিজনার অফ আজকাবান" এ, রাউলিং সময় পরিভ্রমণের ধারণাটি ব্যবহার করেন। হ্যারি জানতে পারে হ্যারির বাবা মা তাদের বন্ধু পিটার পেট্টিগ্রুর বিশ্বাসঘাতকতার কারণে নিহত হয়েছিল। কিন্তু এ অপরাধের জন্য হ্যারির গডফাদার সিরিয়াস ব্ল্যাককে দায়ী করা হয় এবং তাকে জাদুকরদের জেলখানা আজকাবানে পাঠানো হয়। সিরিয়াস প্রতিশোধ নেওয়ার জন্য আজকাবান থেকে পালিয়ে আসে। এসময় হ্যারি ও হারমায়োনি একটি টাইম টার্নার ব্যবহার করে সিরিয়াসকে এবং বাকবিক নামের একটি হিপোগ্রিফকে উদ্ধার করে। কিন্তু পেট্টিগ্রু পালিয়ে যায়, ফলে নির্দোষ সিরিয়াস একজন জেল পালানো খুনী হিসেবেই পরিচিতি পায়।


title: হ্যারি পটার অ্যান্ড দ্য হাফ-ব্লাড প্রিন্স

text: হ্যারি পটার, রন উইজলি ও হারমায়োনি গ্রেঞ্জার হগওয়ার্টস স্কুলে তাদের ষষ্ঠ বর্ষে ফিরে আসে। এই বছর, সেভেরাস স্নেইপ ডিফেন্স অ্যাগেইনস্ট দ্য ডার্ক আর্টস বিষয়ের শিক্ষক হন। অন্যদিকে হোরেস স্লাগহর্ন স্নেইপের বদলে পোশানস বিষয়ের শিক্ষক নিযুক্ত হন। এ সময় হ্যারি আবিষ্কার করে যে, তার পোশান বইয়ের পূর্ববর্তী মালিক "হাফ-ব্লাড প্রিন্স", বইটিতে অনেক কিছু সংযোজন, বিয়োজন ও পরিমার্জন করেছে; যার মাধ্যমে হ্যারি ক্লাসের সেরা হয় এবং স্লাগহর্নের প্রিয় ছাত্রে পরিণত হয়। স্লাগহর্ন ভাবতেন হ্যারি হচ্ছে "চোজেন ওয়ান" যে লর্ড ভলডেমর্টকে পরাজিত করতে সক্ষম হবে।


title: হ্যারি পটার (চরিত্র)

text: ১৩/ সেভেরাস স্নেইপ (Severus Snape): অনেক প্রাচীন একজন রোমান রাজার নাম ছিল সেভেরাস, যার ব্লাডলাইন পুরোপুরি রোমান ছিল না, মিশ্র ছিল। তার মানে, এক অর্থে সে ছিল হাফ ব্লাড। সেভেরাস নিজেকে দ্য হাফ ব্লাড প্রিন্স নামে চিন্তা করত। আর স্নেইপ (Snape) হয়তো বা এসেছে Snake থেকে। আসলে স্নেইপ এর কার্যক্রম দেখলে যে কারোই তাকে সাপের মতো মনে হবে, শেষ বইয়ের আগ পর্যন্ত। মনে হবে, সে দ্বিমুখো সাপ। ডাবল এজেন্ট। সে কিন্তু ডাম্বল্ডোর আর ভোল্ডেমর্ট দুইজনের হয়েই কাজ করছিল একই সময়ে, যদিও তার লয়ালটি ছিল শুধুই একজনের প্রতি, কিন্তু সেটা বোঝার আগ পর্যন্ত তো সবারই ওকে দ্বিমুখো সাপ বলেই মনে হয়েছে। বইতে হ্যারি আর তার বন্ধু রন স্নেইপকে প্রায়ই ডাবল এজেন্ট, টু ফেইসড স্নেইক এবং স্লিপিং স্নেইক বলত। আর তার শেষ পরিণতি কিন্তু ভোল্ডেমর্ট এর সাপের হাতেই হয়েছিল।


হ্যারি পটার অ্যান্ড দ্য ফিলোসফার্স স্টোন () ব্রিটিশ লেখিকা জে. কে. রাউলিং রচিত "হ্যারি পটার" নামক কাল্পনিক উপন্যাস সিরিজের প্রথম উপন্যাস। এখানে হ্যারি পটার নামে একজন জাদুকরের কথা বলা হয়েছে, যে এগার বছর বয়সে সর্বপ্রথম আবিষ্কার করে যে সে একজন জাদুকর এবং হগওয়ার্টস নামের একটি জাদুবিদ্যা শিক্ষার স্কুলে ভর্তি হয়। হগওয়ার্টসে সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং তাদের সহযোগিতায় কালো জাদুকর লর্ড ভলডেমর্টকে পরাজিত করে এবং পরশপাথরটিকে উদ্ধার করে। ভলডেমর্টই হ্যারির এক বছর বয়সে তার বাবা মাকে হত্যা করেছিল এবং তাকেও হত্যার চেষ্টা করেছিল।


title: আফসান আজাদ

text: আযাদ হ্যারি পটার সিরিজে পদ্মা পাতিল নামক চরিত্রে অভিনয়ের জন্য বিশেষভাবে পরিচিত লাভ করেন, যার প্রথম সিনেমা ২০০৫ এ মুক্তিপ্রাপ্ত "হ্যারি পটার এন্ড দ্য গব্লেট অব ফায়ার" (Harry Potter and the Goblet of Fire)। অডিশনগ্রহণকারী দল আযাদের স্কুল পরিদর্শন করেন এবং আযাদ কয়েকটি অডিশনের সম্মুখীন হন, এরপর আযাদ এই চরিত্রে অভিনয়ের জন্য নির্বাচিত হন। আযাদ তার অডিশনে সম্পর্কে বলেন যে, "just for the fun of it" কিন্তু আশ্চর্যভাবে তিনি এই সিনেমায় অভিনয়ের সুযোগ পেয়ে যান। তিনি সংবাদ কর্মীদের আরো বলেন যে, তার প্রিয় বন্ধু হ্যারি পটারের অভিনয় করছেন। যারা হল বুনি রাইট (জিনি ইউসলি), কাটি লিয়াং (চো চ্যাং), ইভানা লিঞ্চ (লুনা লাভগুড) এবং স্কারলেট বির্‌ন (পেন্সি পার্কিসন)। আযাদ এবং শেফালী চৌধুরীও (যিনি আযাদের জমজ বোন পার্বতী পাতিলের ভূমিকা অপভিনয় করেছিলেন) ভাল বন্ধু।


title: কিম জং ইল

text: উত্তর কোরিয়া নামে পরিচিত ডেমোক্রেটিক পিপলস রিপাবলিক অব কোরিয়ার শীর্ষ নেতা ছিলেন কিম জং ইল। তিনি দ্বিতীয় কিম জং নামেও পরিচিত। কিম জং ইলের পিতা কিম ইল সাং-কে "উত্তর কোরিয়ার জনক" বলা হয়। তাঁর জন্ম হয় ১৯১২ খ্রিস্টাব্দের ১৫ এপ্রিল পিয়ং ইয়ংয়ে। পৃথক রাষ্ট্র হিসেবে পরিচিতি পাওয়ার পর থেকে সাংয়ের জন্মদিনকে "দ্য ডে অব সান" হিসেবেই পালন করে আসছে উত্তর কোরিয়ার জনগণ। এই রাষ্ট্রনায়কের ঔরসেই কিম জং ইলের জন্ম। সে সময় গেরিলা যুদ্ধ চলছিল। কোরিয়ার "মাউন্ট প্যাকেটু" নামীয় সর্বোচ্চ পর্বত চূড়ায় একটি তাঁবুতে তাঁর জন্ম হয়। পর্বত শিখরে প্রসূত শিশুটিই পরবর্তীকালে উত্তর কোরিয়ার রাজনীতিতে মৃত্যুর শেষদিন পর্যন্ত শীর্ষ নেতৃত্বে ছিলেন। তবে তাঁর জন্ম তারিখ নিয়ে ভিন্ন ভিন্ন কাহিনী প্রচলিত রয়েছে। একটি কাহিনী অনুসারে সাইবেরিয়ার এক গ্রামে তাঁর জন্ম হয় ও নামকরণ করা হয়েছিল ইউরি ইরসেনোভিচ কিম। সাবেক সোভিয়েত ইউনিয়নের দলিলপত্র অনুযায়ী তাঁর জন্ম ১৯৪১ খ্রিস্টাব্দে ১৬ ফেব্রুয়ারি তারিখে। অন্য কাহিনী অনুসারে অর্থাৎ উত্তর কোরিয়ার দলিলপত্র অনুযায়ী তাঁর জন্ম হয়েছিল ১৯৪২ খ্রিস্টাব্দের ১৬ ফেব্রুয়ারি তারিখে।


title: কিম জং উন

text: ২০১০ সালের শেষ দিক থেকেই কিম জং উন রাষ্ট্রের পরবর্তী উত্তরাধীকারের মতো আচরণ শুরু করেন, এবং তার বাবার মৃত্যুর পর কিমকে উত্তর কোরিয়ার রাষ্ট্রীয় টেলিভিশন “মহান উত্তরাধেকারি” হিসেবে ঘোষণা করেন। কিম জং ইলের একটি স্মরণ সভায় উত্তর কোরিয়ার সুপ্রিম পিপলস এস্যাম্বলির সভাপতি কিম ইয়ং নাম ঘোষণা করেন; “সম্মানিত কমরেড কিম জং উন, আমাদের দল, সামরিক বাহিনী ও দেশের সর্বোচ্চ নেতা, যিনি মহান কমরেড কিম জং ইলের আদর্শ, নেতৃত্ব, চরিত্র, গুণাবলী, সাহসিকতা ও বীরত্বের উত্তরাধিকারী লাভ করেছেন।” ২০১১ সালের ৩০শে ডিসেম্বর ওয়ার্কার্স পার্টির সভাপতিমণ্ডলীয় নিয়ন্ত্রণ কমিটি আনুষ্ঠানিকভাবে, কিম জং উনকে কোরিয়ান পিপলস আর্মির সর্বোচ্চ অধিনায়ক পদে নিযুক্ত করেন। ২০১২ সালের ১১ই এপ্রিল চতুর্থ দলীয় সম্মেলনে তাকে সদ্য সৃষ্ট পদ কোরিয়ার ওয়ার্কার্স পার্টির প্রথম সম্পাদকে দায়িত্ব দেয়া হয়।


title: কিম ইল-সাং

text: কিম ইল-সাং () (জন্ম- ১৫ এপ্রিল ১৯১২- মৃত্যু ৮ জুলাই ১৯৯৪) ছিলেন গণতান্ত্রিক গণপ্রজাতন্ত্রী কোরিয়ার সাবেক নেতা। তিন দেশটিকে এর প্রতিষ্ঠার শুরু থেকে মৃত্যুর আগ পর্যন্ত নেতৃত্ব দিয়েছিলেন। তিনি উত্তর কোরিয়ার প্রধানমন্ত্রী ছিলেন ১৯৪৮ সাল থেকে ১৯৭২ সাল এবং ১৯৭২ সাল থেকে মৃত্যুর আগ পর্যন্ত উত্তর কোরিয়ার প্রথম রাষ্ট্রপতি ছিলেন। তিনি কোরীয় ওয়ার্কার্স পার্টিরও নেতা ছিলেন ১৯৪৯ থেকে ১৯৯৪ পর্যন্ত। তিনি ১৯৫০ সালে সমগ্র উপদ্বীপ অধিকারে আনার উদ্দেশ্যে দক্ষিণ কোরিয়ায় হস্তক্ষেপ করেন কিন্তু পরে জাতিসংঘের হস্তক্ষেপের ফলে যাতে তিনি সফল হতে পারেননা। মাঝে মাঝে কোরীয় গৃহযুদ্ধ নামে পরিচিত কোরীয় যুদ্ধ, তিন বছর চলার পর একটি যুদ্ধবিরতি চুক্তি স্বাক্ষরের মাধ্যমে ২৫ লাখ বেসামরিক মানুষের ক্ষয়ক্ষতির পর ২৭ জুলাই ১৯৫৩-তে শেষ হয়। কিন্তু কৌশলগত দিক থেকে আজও যার সমাপ্ত হয়নি বলে ধরা হয়।


title: উত্তর কোরিয়া–বাংলাদেশ সম্পর্ক

text: বাংলাদেশে উত্তর কোরিয়ার স্থায়ী রাষ্ট্রদূত রয়েছে। চীনে নিযুক্ত বাংলাদেশের রাষ্ট্রদূত উত্তর কোরিয়ার কাজ পরিচালনা করেন। অবৈধ ওয়াইন রাখার অভিযোগে ২০১২ সালে এক উত্তর কোরীয় কূটনীতিককে ২.৫ মিলিয়ন টাকা জরিমানা করা হয়। উত্তর কোরিয়ার পাইয়োনগ্যাং রেস্তোঁরার একাধিক শাখা ঢাকায় রয়েছে যা কিনা উত্তর কোরীয় কর্তৃক পরিচালিত হয় এবং উত্তর কোরীয় খাদ্য সেখানে পরিবেশিত হয়। ২০১৫ সালের মে মাসে রেস্তোঁরার ম্যানেজার অবৈধ ভায়াগ্রা এবং অ্যালকোহল বিক্রির অভিযোগে গ্রেপ্তার হন। কাস্টম ইন্টেলিজেন্সের সহকারি পরিচালক উম্মে নাহিদা আক্তার বলেন, “স্থানটি অবৈধ কার্যকলাপের কেন্দ্র।”


title: উত্তর কোরিয়া-দক্ষিণ কোরিয়া সম্পর্ক

text: ২০১৭ সালে মুন জায়ে-ইন দক্ষিণ কোরিয়ার রাষ্ট্রপতি নির্বাচিত হন এবং সানশাইন নীতিতে ফিরে যাওয়ার প্রতিশ্রুতি দেন। ২০১৮ সালের জন্য তার নতুন বছরের ভাষণে, উত্তর কোরিয়ার নেতা কিম জং-উন দক্ষিণ কোরিয়ায় আসন্ন শীতকালীন অলিম্পিকে একটি প্রতিনিধি দল পাঠানোর প্রস্তাব দেন। প্রায় দুই বছর পর সিউল-পিয়ংইয়ং হটলাইন পুনরায় চালু করা হয়। উত্তর ও দক্ষিণ কোরিয়া অলিম্পিকের উদ্বোধনী অনুষ্ঠানের একসঙ্গে মার্চ করে এবং মহিলাদের আইস হকির একটি খেলা মাঠে গড়ায়। অ্যাথলেটদের পাশাপাশি, উত্তর কোরিয়া, কিম জং-উনের বোন কিম ইয়-জং এবং প্রেসিডেন্ট কিম ইয়ং-নাম এবং সামজিয়েন অর্কেস্ট্রা সহকারে একটি উচ্চ পর্যায়ের প্রতিনিধি দল পাঠায় যা অভূতপূর্ব ছিল। প্রতিনিধিদল উত্তর কোরিয়া ভ্রমনের জন্য রাষ্ট্রপতি মুন কে আমন্ত্রণ জানায়। কিছু রাজনৈতিক বিশ্লেষক কিম জং-উনের পদক্ষেপে "সঠিকটা" সম্পর্কে সন্দেহ প্রকাশ করেছেন।


title: উত্তর কোরিয়া

text: উত্তর কোরিয়া উত্তর-পূর্ব এশিয়ার একটি রাষ্ট্র যা কোরীয় উপদ্বীপের উত্তর অর্ধাংশ নিয়ে গঠিত। এর সরকারি নাম গণতান্ত্রিক গণপ্রজাতন্ত্রী কোরিয়া (কোরীয় ভাষায় 조선민주주의인민공화국 "চোসন্ মিন্‌জুজুই্যই ইন্‌মিন্ কোংহুয়াগুক্")। উত্তর কোরিয়ার উত্তরে গণচীন, উত্তর-পূর্বে রাশিয়া, পূর্বে জাপান সাগর, দক্ষিণে দক্ষিণ কোরিয়া এবং পশ্চিমে পীত সাগর অবস্থিত। দেশটির আয়তন ১,২০,৫৩৮ বর্গকিলোমিটার। উত্তর কোরিয়া রাষ্ট্রটি ১৯৪৮ সালে প্রতিষ্ঠা লাভ করে। তখন দ্বিতীয় বিশ্বযুদ্ধ শেষে সোভিয়েত সামরিক বাহিনী কোরীয় উপদ্বীপের উপরের অর্ধাংশ নিয়ন্ত্রণ করেছিল। ১৯৫০-এর দশকের কোরীয় যুদ্ধের পর থেকে এটি সমাজতান্ত্রিক শাসনের অধীনে রয়েছে। উত্তর কোরিয়ার রাজধানী ও বৃহত্তম শহরের নাম পিয়ং ইয়াং। উত্তর কোরিয়া এবং দক্ষিণ কোরিয়া মধ্যবর্তী অবস্থিত কোরীয় সেনামুক্ত অঞ্চল ও প্রাবর অঞ্চল। আম্নোক নদী এবং তুমান নদী উত্তর কোরিয়া এবং গণচীন এর মধ্যবর্তী সীমান্তে অবস্থিত। তুমান নদী একটি অংশ একেবারে উত্তর-পূর্ব অংশে রাশিয়ার সঙ্গে সীমান্ত রয়েছে।


title: উত্তর ও দক্ষিণ কোরিয়া সংকট ২০১৭-২০১৮

text: ভূমিকাঃ উত্তর কোরিয়া যা পূর্ব এশিয়ায় অবস্থিত একটি স্বাধীন দেশ যার রাস্ট্রীয় নাম গণতান্ত্রীক গণপ্রজাতন্ত্রী কোরিয়া। এর রাজধানী পিয়ং ইয়ং যা দেশটির সবচেয়ে বড় শহর। কোরীয় উপদ্বীপের উত্তরে এর অবস্থান। এই উপদ্বীপের দক্ষিনে অবস্থিত দক্ষিণ কোরিয়ার সাথে এর চির বৈরি সম্পর্ক যা শুরু সেই ১৯৪৫ সালের দ্বিতীয় বিশ্বযুদ্ধের পর কোরীয় উপদ্বীপ ভাগের মাধ্যমে। সে সময় উত্তর কোরিয়া যায় সোভিয়েত ইউনিয়নের দখলে আর দক্ষিণ কোরিয়া যায় যুক্তরাষ্টের দখলে। এরপর থেকেই এই উপদ্বিপের দেশ দুটির নিজেদের মধ্যে বৈরি সম্পর্ক যা মূলত শীতল যুদ্ধের ফলাফল। এর পরিপ্রেক্ষিতে ১৯৫০, ২৫ জুন সালে উত্তর কোরীয়ার দক্ষিনে আক্রমণের মধ্য দিয়ে কোরীয় যুদ্ধ হয় যা ১৯৫৩ সালের জুলাই মাসে শেষ হয়।


title: উত্তর কোরিয়া-দক্ষিণ কোরিয়া সম্পর্ক

text: ১৯৭২ সালে যুক্তরাষ্ট্রের রাষ্ট্রপতি নিক্সন এর চীনে সফর প্রস্তুতির সময়, দক্ষিণ কোরিয়ার রাষ্ট্রপতি পার্ক চুং-হেই উত্তরের কিম ইল-সাং সাথে গোপন যোগাযোগ শুরু করেন। আগস্ট ১৯৭১ সালে উত্তর ও দক্ষিণ কোরিয়ার মধ্যে প্রথম রেড ক্রস আলোচনা অনুষ্ঠিত হয়। বেশিরভাগ অংশগ্রহণকারীই ছিল গোয়েন্দা বা দলীয় কর্মকর্তা। মে ১৯৭২ সালে, কোরিয়ার সিআইএর পরিচালক লি হু-রাক পিয়ংইয়ং এ গোপনে কিম ইল-সাং এর সাথে দেখা করেন। কিম ব্লু হাউস রেইডের জন্য ক্ষমা চান, তিনি তা অনুমোদনের বিষয়টি অস্বীকার করেন। এর পরিবর্তে, উত্তর কোরিয়া এর উপপ্রধান পাক সঙ-চোল সিউলে একটি গোপন সফর করেন। ৪ জুলাই, ১৯৭২ সালে উত্তর-দক্ষিণ যৌথ বিবৃতি জারি করা হয়। বিবৃতিটি পুনর্বিবেচনায় তিনটি নীতিমালা ঘোষণা করে: প্রথমত, বিদেশী শক্তির হস্তক্ষেপ বা হস্তক্ষেপ ছাড়াই স্বাধীনতা পুনর্বিবেচনা করা উচিত; দ্বিতীয়ত, সন্ত্রাসী বাহিনীকে একে অপরকে ব্যবহার না করে শান্তিপূর্ণভাবে উপনীত হওয়া উচিত; অবশেষে, কোরিয়াকে এক জাতিগত গোষ্ঠীকে একীকরণের উন্নয়নে উৎসাহিত করার মতাদর্শ এবং প্রতিষ্ঠানগুলির পার্থক্যকে অতিক্রম করে। এটি দুটি পক্ষের মধ্যে প্রথম "হটলাইন" প্রতিষ্ঠা করে।


title: উত্তর কোরিয়া

text: উত্তর কোরিয়ার রাষ্ট্রব্যবস্থা সাংবিধানিক ভাবে একটি বহুদলীয় গণতান্ত্রিক ব্যবস্থা হলেও দেশটি কার্যত একটি একদলীয় শাসনব্যবস্থাতে পরিচালিত হয়। কিম জং ইলের নেতৃত্বে কোরিয়ার ওয়ার্কার্স পার্টিই হল দেশটির একমাত্র শাসক রাজনৈতিক দল। দেশের সরকার ব্যবস্থা গণতান্ত্রিক কেন্দ্রিকতা নীতির উপর ভিত্তি করে গঠিত। সংবিধানে গণতান্ত্রিক সরকারের কথা বলা হলেও কিম জং ইল ও মুষ্টিমেয় কয়েকজন নেতা দেশটি পরিচালনা করেন। পশ্চিমা বিশ্বে দেশটি একটি কমিউনিস্ট রাষ্ট্র হিসেবে গণ্য হলেও মার্ক্সবাদ বা লেনিনবাদ নয়, বরং চুছে (Juche) তথা "স্বনির্ভরতা" হল দেশটির বর্তমান সরকারি রাজনৈতিক দর্শন।


title: কিম জং ইল

text: কিম জং-ইল (জন্মঃ ১৬ ফেব্রুয়ারি, ১৯৪২ - মৃত্যুঃ ১৭ ডিসেম্বর, ২০১১) গণতান্ত্রিক গণপ্রজাতন্ত্রী কোরিয়া বা উত্তর কোরিয়ার শাসক ও প্রধান ব্যক্তিত্ব ছিলেন। শৈশবে তাঁর নাম ছিল "ইউরি ইরসেনোভিচ কিম"। তিনি সমাজতান্ত্রিক রাজনৈতিক দল ওয়ার্কার্স পার্টির মহাসচিব ছিলেন। দলটি ১৯৪৮ খ্রিস্টাব্দ থেকে অদ্যাবধি উত্তর কোরিয়ায় ক্ষমতাসীন রয়েছে। ১৯৯৪ খ্রিস্টাব্দে স্বীয় পিতা কিম ইল সাংয়ের মৃত্যুর পর ঐতিহ্যবাহী স্তালিনপন্থী সমাজতান্ত্রিক এই দেশটির নেতৃত্ব গ্রহণ করেন।


title: চিল্কা হ্রদ

text: চিল্কা হ্রদ একটি ঈষৎলোনা জলের উপহ্রদ যা ভারতের পূর্ব উপকূলের ওড়িশা রাজ্যের পুরী, খুরদা ও গানজাম জেলায় বিস্তৃত। দিয়া নদীর তীরে, বঙ্গোপসাগরে এটি ১১০০ কিলোমিটার এলাকা জুড়ে বিস্তৃত। এটি ভারতের বৃহত্তম উপকূলীয় লেগুন (উপহ্রদ)  এবং নিউ ক্যালিডোনিয়ার নিউ ক্যালিডোনিয়ার প্রবাল প্রাচীরের পরে বিশ্বের দ্বিতীয় বৃহত্তম উপকূলীয় লেগুন।


title: গোকিও হ্রদ

text: সাগরমাথা অঞ্চলের হ্রদগুলো সামগ্রিকভাবে গোকিও হ্রদ নামে সুপরিচিত। গোকিও হ্রদ নেপালের উত্তর-পূর্ব অংশের সাগরমাথা অঞ্চলের সোলুখুম্বু জেলায় অবস্থিত। এই অঞ্চলের প্রধান হ্রদ গোকিও চো বা দুধ পোখারি, যার আকার ৪২.৯ হেক্টর। গোকিও গ্রামটি দুধ পোখারির পূর্বে অবস্থিত। তবে আকারের দিক থেকে উক্ত অঞ্চলের সবচেয়ে বড় হ্রদ থোনাক চো। এটির আকার ৬৫.০৭ হেক্টর (১৬০.৮ একর)। এছাড়া এই অঞ্চলের হ্রদের মধে গিয়াজুম্পা চো (২৯ হেক্টর), তানজুং চো (১৬.৯৫ হেক্টর) ও গোজুম্পা চো (১৪.৩৯ হেক্টর) রয়েছে। সাগরমাথার এই অঞ্চলে হ্রদগুলো স্বাদুপানির একমাত্র উৎস। হিমবাহ গলিত হয়ে কিংবা অধিক উচ্চতার ধর্ণার প্রবাহ থেকে এই হ্রদগুলো পানি ধারণ করে। উত্তর-পশ্চিমে রয়েছে রেনজো-লা পাস এবং উত্তর-পূর্বে গোজুম্পা হিমবাহ। এই হ্রদগুলোড় পানি তাউজন হ্রদ ও লোংগাবাংগা হ্রদ হয়ে দুধ কোশি নদীতে যেয়ে পড়ে। হ্রদগুলোর বিজ্ঞানীদের নির্ধারিত উচ্চতার চেয়েও বেশি বলে সাম্প্রতিক পরীক্ষায় প্রমাণিত হয়েছে। এগুলোর মধ্যে থোনাক চো সবচেয়ে গভীর হ্রদ (৬২.৪ মিটার), এরপরে গোকিও হ্রদ (৪৩ মিটার)। ধারণা করা হয়, গোকিও হ্রদ, থোনাক চো এবং গোজুম্পা চো – এই তিনটি হ্রদ ভূগর্ভস্থ উপায়ে সংযুক্ত। প্রাকৃতিক কারণে গোকিও হ্রদ বেশ ঝুকিপূর্ণ, কারণে এটি বাস্তসংস্থানগতভাবে অনুপযুক্ত ও ভারসাম্যহীন স্থানে অবস্থিত। গোজুম্পা হিমবাহের গলিত পানি গোকিও হ্রদের অস্তিত্বের ক্ষেত্রে বড় ঝুকি বলে বিবেচনা করা হয়।


title: গ্রেট সল্ট লেক

text: গ্রেট সল্ট লেক হল হ্রদ বনভিলের সবচেয়ে বড় অবশিষ্টাংশ, যা মূলত পশ্চিম ইউটা অঙ্গরাজ্যের পশ্চিমে বিশাল স্থানজুড়ে বিস্তৃত একটি প্রাগঐতিহাসিক আর্দ্র্র হ্রদ। গ্রেট সল্ট লেকের প্রধান উপনদীগুলো হল জর্ডান, ওয়েবার এবং বিয়ার নদী। এই তিনটি নদী থেকে একত্রে প্রতি বছরে প্রায় ১.১ মিলিয়ন টন খনিজ পদার্থ এই হ্রদে পতীত হয়। হ্রদটি কোন শাখা নদী নেই, ফলে একমাত্র বাষ্পীভবন ছাড়া আর কোন উপায়ে জল এখান থেকে নির্গত হয় না। একারণে এর পানি বেশ লবণাক্ত। এর পানির লবণাক্ততা সমুদ্রের পানির চেয়েও বেশি। হ্রদটির পানিতে বিদ্যমান খনিজ পদার্থের পরিমাণ ক্রমেই বৃদ্ধি পাচ্ছে।


title: তিতিকাকা হ্রদ

text: ছোট বড় মিলিয়ে ২৫টিরও বেশি নদী এসে এই হ্রদে পড়েছে। এর মধ্যে পাঁচটি বেশ বড়। বয়ে নিয়ে আসা জলের পরিমাণ বিচার করে পরপর সাজালে এরা হল হামিস, কোয়াতা, লিয়াভে, উয়ানকানে ও সুচেজ। অথচ এই হ্রদ থেকে উৎপন্ন নদী হল মাত্র একটি - "রিও দেসাখুয়াদেহো"। বলিভিয়ার মধ্য দিয়ে প্রবাহিত এই নদীটি হ্রদে এসে পড়া জলের মাত্র দশ শতাংশ বহন করে নিয়ে যায়। কিন্তু তীব্র হাওয়া ও বিষুব সূর্যের খর রোদের কারণে বাকি ৯০ শতাংশ জলও বাস্পীভূত হওয়ায় হ্রদে জলের মোট পরিমাণ মোটামুটি একই থেকে যায়। সেই হিসেবে তিতিকাকাকে একটি বদ্ধ জলের হ্রদ বলে বর্ণনা করাই চলে। এই হ্রদে জলের মোট পরিমাণ প্রায় ৮৯৩ ঘন কিলোমিটার।


title: আসাদ হ্রদ

text: আসাদ হ্রদ (, "বুহায়রাত আল-আসাদ") ফোরাত নদীর একটি পানির আধার, যা সিরিয়ার রাক্কা প্রদেশে অবস্থিত। তাবকা ড্যাম বন্ধ হয়ে গেলে ১৯৭৪ সালে এটি তৈরি করা হয়। আসাদ হ্রদ সিরিয়ার সবচেয়ে বড় হ্রদ, যেটির ধারণক্ষমতা প্রায় এবং এর উপরিতলের ক্ষেত্রফল প্রায় । এর আশপাশে অনেক খাল রয়েছে। এই খালগুলো আসাদ হ্রদ থেকে পানি নিয়ে ফোরাত নদীর চারপাশের অঞ্চলে সেচকার্য চালানোর কাজে ব্যবহৃত হয়। উল্লেখ্য, আসাদ হ্রদ আলেপ্পো শহরের পানির চাহিদা মেটায়। এটিকে ঘিরে মৎস্যশিল্পের প্রসার ঘটেছে। আসাদ হ্রদের তীরকে নানান অর্থনৈতিক অঞ্চলে ভাগ করা হয়েছে।


title: আফগানিস্তান

text: আফগানিস্তানের হ্রদগুলি সংখ্যায় ও আকারে ছোট। এদের মধ্যে আছে তাজিকিস্তান সীমান্তে ওয়াখান করিডোরে অবস্থিত জার্কোল হ্রদ, বাদাখশানে অবস্থিত শিভেহ হ্রদ, এবং গজনীর দক্ষিণে অবস্থিত লবণাক্ত হ্রদ ইস্তাদেহ-ইয়ে মোকোর। সিস্তান হ্রদ বা হামুন-ই-হেলমান্দ হেলমান্দ নদীর শেষসীমায় লবণাক্ত জলা এলাকায় ইরানের সীমান্তে অবস্থিত। জলবিদ্যুৎ উৎপাদনের জন্য কিছু কিছু নদীতে বাঁধ দিয়ে কৃত্রিম জলাধার সৃষ্টি করা হয়েছে। এদের মধ্যে আছে কাবুল শহরের পূর্বে কাবুল নদীর উপরে নির্মিত সারোবি ও নাগলু বাঁধ, হেলমান্দ নদীর উপর নির্মিত কাজাকি জলাধার, এবং কান্দাহার শহরের কাছে হেলমান্দ নদীর একটি উপনদীর উপর নির্মিত আর্গান্দাব বাঁধ।


title: আফগানিস্তানের ভূগোল


title: অষ্টমুদি হ্রদ

text:
ভারতের কেরালা রাজ্য কুলাম জেলার অষ্টমুমি হ্রদ (অষ্টামুডিও কৈল), দেশের সর্বাধিক পরিদর্শন ব্যাকওয়াটার এবং হ্রদ।এটি একটি অনন্য জলাভূমি ইকোসিস্টেম এবং একটি বড় খেজুরের আকৃতির (এছাড়াও অক্টোপাস-আকৃতির) জলের অংশ রয়েছে, যা দেশের ভেম্বানডেটিউরিটি ইকোসিস্টেমের আকার মাত্র দ্বিতীয়। অষ্টমুডিওমিন্স 'আট কনন্ড' (অষ্টা: 'আট'; মুডি: কানাইড ') স্থানীয় মওদুদ ভাষার ভাষায়। নামটি তার একাধিক শাখাগুলির সঙ্গে হ্রদ এর ভূসংস্থান নির্দেশক। এই হ্রদটিকে কেরালার পশ্চিমাঞ্চলের গেটওয়ে বলা হয় এবং এটি তার হাউসোট এবং ব্যাকওয়াটার রিসর্টগুলির জন্য সুপরিচিত। জলাভূমি সংরক্ষণ এবং টেকসই ব্যবহারের জন্য রামসার কনভেনশন দ্বারা নির্ধারিত হিসাবে আন্তর্জাতিক জলবায়ুগুলির তালিকায় অন্তর্ভুক্ত অষ্টমুদি জলাভূমি।
হ্রদ এবং তার চারপাশের খালের উভয় তীর, নারকেল শাখাসমূহ এবং শহর ও গ্রামের সাথে সংযুক্ত খর্জুর বৃক্ষের সাথে তুলনা করা হয়।কোল্লাম, (পূর্বে কুইন) হল একটি গুরুত্বপূর্ণ ঐতিহাসিক বন্দর শহর যা হ্রদটির ডান তীরে অবস্থিত।কোল্লাম বোট ক্লাব দ্বারা কোল্লাম থেকে আলপ্পুজ পর্যন্ত নৌকা চালানো হয় এবং এই রাস্তা দিয়ে অনেকগুলি শহরে এবং গ্রামগুলিতে পরিবহণের সুযোগ প্রদান করে।বিলাসবহুল বাড়িবটগুলিও হ্রদে কাজ করে।নৌকা যাত্রা একটি ৮ ঘন্টা ভ্রমণ, হ্রদ, খাল ও পানি দ্বারা বাঁধিত গ্রামগুলির মাধ্যমে বাতাস এবং অষ্টমুডি লেকের পশ্চাদ্ধাবনকারীদের সৌন্দর্যের সম্পূর্ণ প্রকাশ।মালেয়ালিতে চেওলা ভ্যালা নামে চীনা মাছ ধরা জাল স্থানীয় মৎসকন্যা দ্বারা ব্যবহার করা হয় এবং জলপথের পাশে একটি সাধারণ দৃশ্য।


title: হুপেই

text: হুপেইকে হ্রদের প্রদেশ বলা হয় কেননা এখানে হাজার হাজার মনোহারী হ্রদ রয়েছে। সবচেয়ে বড় হ্রদগুলির মধ্যে রয়েছে হংঘু ও লিয়াংজি হ্রদ। হুপেই এ প্রায় গ্রীষ্মমন্ডলীয় জলবায়ু ও বিশিষ্ট কয়েকটি ঋতু বিদ্যমান। শীতকালে ১-৬ ডিগ্রী সে. তাপমাত্রা এবং গ্রীষ্মে ২৪-৩০ ডিগ্রী সে.। রাজধানী শহর ঊহান হচ্ছে সবচেয়ে গরম শহর এবং গ্রীষ্মে তাপমাত্রা ৪০ ডিগ্রী সে. পর্যন্ত উঠে যায়। শাশী, শিইয়ান জিংমেন এবং উহান হলো হুপেই-এর প্রধান প্রধান শহর।


title: এরহাই হ্রদ

text: এরহাই হ্রদ মালভূমিতে যেন মুক্তো; অপূর্ব এর নৈসর্গিক শোভা। হ্রদের বিখ্যাত জায়গাগুলোর মধ্যে রয়েছে ছোট ছোট দ্বীপ। যেমন জিনসুও, চিওয়েন ও য়ুজি। চারটি ভূখণ্ড যেগুলোর নাম ম্যালিয়ান, ম্যান্ডারিন, ডাক, কিংশা ও দ্যাগুয়াপেং। হ্রদের চারটি বাঁকও নয়ন জুড়ানো। এসব মোহিনী দৃশ্য ছাড়াও এখানে রয়েছে তিন বুরুজের ছায়া, তিন খিলানের পাথুরে সেতু ইত্যাদি। ইর হ্রদের চার পাশে রয়েছে অনেক নয়নাভিরাম দ্রষ্টব্যস্থল। যেমন ইরহাই উদ্যান, জি-ঝাউ মধ্যসাগর প্যাভিলিয়ন, স্বর্গীয় আয়না প্যাভিলিয়ন, ছোট পুতুও পাহাড় ইত্যাদি। স্খানীয় বাই জনগোষ্ঠীর গুরুত্বপূর্ণ খাদ্যের উৎস এ হ্রদ। বাইরা প্রশিক্ষিত পাখির (করমোর‌্যান্টস) সাহায্যে মাছ ধরে। এ পাখি হ্রদ থেকে মাছ ধরে জেলেদের কাছে নিয়ে আসে।


title: মঙ্গোল সাম্রাজ্য

text: চেঙ্গিস খান মঙ্গোল সাম্রাজ্যের প্রতিষ্ঠাতা। মঙ্গোলরা তাকে জাতির জনক হিসেবে মান্য করে। তার সম্বন্ধে সবথেকে প্রামাণ্য তথ্য পাওয়া যায় “ মঙ্গোল জাতির গোপন ইতিহাস” বইতে। বইটি ১২৩০ এর দিকে রচিত হয়।


title: চেঙ্গিজ খান

text: চেঙ্গিজ খান (মঙ্গোলীয়: আ-ধ্ব-ব: [], ), (১১৬২–আগস্ট ১৮, ১২২৭) প্রধান মঙ্গোল রাজনৈতিক ও সামরিক নেতা বা মহান খান, ইতিহাসেও তিনি অন্যতম বিখ্যাত সেনাধ্যক্ষ ও সেনাপতি। জন্মসূত্রে তার নাম ছিল তেমুজিন (মঙ্গোলীয়: Тэмүжин )। তিনি মঙ্গোল গোষ্ঠীগুলোকে একত্রিত করে মঙ্গোল সাম্রাজ্যের (Екэ Монгол Улус; ১২০৬ - ১৩৬৮) গোড়াপত্তন করেন। নিকট ইতিহাসে এটিই ছিল পৃথিবীর সর্ববৃহৎ সম্রাজ্য। তিনি মঙ্গোলিয়ার বোরজিগিন বংশে জন্ম নিয়েছিলেন। এক সাধারণ গোত্রপতি থেকে নিজ নেতৃত্বগুণে বিশাল সেনাবাহিনী তৈরি করেন।যদিও বিশ্বের কিছু অঞ্চলে চেঙ্গিজ খান অতি নির্মম ও রক্তপিপাসু বিজেতা হিসেবে চিহ্নিত তথাপি মঙ্গোলিয়ায় তিনি বিশিষ্ট ব্যক্তি হিসেবে সম্মানিত ও সকলের ভালোবাসার পাত্র। তাকে মঙ্গোল জাতির পিতা বলা হয়ে থাকে। একজন খান হিসেবে অধিষ্ঠিত হওয়ার পূর্বে চেঙ্গিজ পূর্ব ও মধ্য এশিয়ার অনেকগুলো যাযাবর জাতিগোষ্ঠীকে একটি সাধারণ সামাজিক পরিচয়ের অধীনে একত্রিত করেন। এই সামাজিক পরিচয়টি ছিল মঙ্গোল।


title: মঙ্গোল সাম্রাজ্য

text: ১১৯০ সালের দিকে চেঙ্গিস খান মঙ্গোল জাতীর একমাত্র নেতা (খান) হবার সংকল্পে যুদ্ধ শুরু করেন। তার সমরকুশলতা ও উপযুক্ত নীতির কারনে তিনি সব গোত্রকেই ধ্বংস অথবা বশিভুত করতে সক্ষম হন। অনেকবার তিনি তার কাছের সহযোগীদেরও ছাড়েননি। যেমন তিনি তার সবচে কাছের বন্ধু জামুখাকেও পরাজিত করে হত্যা করেন। এভাবে তিনি মঙ্গোল জাতীর প্রধান খান হন ও চেঙ্গিস খান উপাধি গ্রহন করেন। তার অভিষেক হয় ১২০৬ সালে। তখন থেকেই মঙ্গোল সাম্রাজ্যের শুরু ধরা হয়।


title: বাতু খান

text: বাতু খান (; , , , ; আনুমানিক ১২০৭-১২৫৫) ছিলেন গোল্ডেন হোর্ডে‌র প্রতিষ্ঠাতা। তিনি জোচির ছেলে এবং চেঙ্গিস খানের নাতি। চেঙ্গিস খানের ছেলেরা মারা যাওয়ার পর তিনি "আগা" নামে মঙ্গোল সাম্রাজ্যের সবচেয়ে সম্মানিত শাহজাদা হয়ে উঠেন।


title: বিশ্বের ইতিহাস

text: মঙ্গোলদের নেতাদেরকে "খান" নামে ডাকা হত। ১২০৬ খ্রিস্টাব্দে তেমুজিন খান নামের মঙ্গোল নেতা সমস্ত মঙ্গোল গোত্রগুলি এক পতাকার নিচে নিয়ে আসেন। তাঁর নাম দেওয়া হয় চেঙ্গিস খান, অর্থাৎ “সবার প্রভু”। সারা জীবন ধরে অসংখ্য সমরাভিযানশেষে চেঙ্গিস খান শেষ পর্যন্ত পূর্বে প্রশান্ত মহাসাগরের উপকূল থেকে পশ্চিমে ইউরোপের দানিউব নদী পর্যন্ত এক সুবিশাল সাম্রাজ্য গঠন করেন, যার মধ্যে বিরাট পারস্য সাম্রাজ্যও ছিল এক অংশমাত্র। ১২১১ সালে চেঙ্গিস খান চীন আক্রমণ করেন এবং ১২১৫ সালের মধ্যে মঙ্গোলদের হাতে চীনের তৎকালীন রাজধানী বেইজিংয়ের পতন ঘটে। ১২১৭ সালে মঙ্গোলরা চীন ও কোরিয়া নিয়ন্ত্রণ করত। কারাকোরুম শহরে (বর্তমানে মঙ্গোলিয়াতে অবস্থিত) তাদের রাজধানী ছিল । ১২১৯ সালে মঙ্গোলরা পশ্চিমদিকে অগ্রসর হয়ে খোয়ারিজম সাম্রাজ্য (পারস্য ও তুরস্ক) আক্রমণ করে। ১২২৪ সালে তারা রাশিয়া, পোল্যান্ড ও হাঙ্গেরি আক্রমণ করে। চেঙ্গিস খান যুদ্ধক্ষেত্রে নির্মম হলেও তার সাম্রাজ্যে শান্তি বজায় রাখেন এবং শক্ত হাতে কিন্তু ন্যায়বিচারের সাথে শাসন করেন। তার সময়ে বাণিজ্যের বিকাশ ঘটে।


title: ইউয়ান সাম্রাজ্যের অধীনে তিব্বত

text: 'গ্রো-ম্গোন-ছোস-র্গ্যাল-'ফাগ্স-পা ইউয়ান সম্রাট কুবলাই খানের আধ্যাত্মিক পরামর্শদাতা ও শিক্ষক ছিলেন। ১২৬০ খ্রিষ্টাব্দে কুবলাই খান মোঙ্গল সম্রাট হিসেবে সিংহাসনে বসলে তিনি 'গ্রো-ম্গোন-ছোস-র্গ্যাল-'ফাগ্স-পাকে গুওশি () বা জাতীয় ধর্মশিক্ষক হিসেবে নিয়োগ করলেন। তিব্বতের ইতিহাসে 'গ্রো-ম্গোন-ছোস-র্গ্যাল-'ফাগ্স-পা ছিলেন প্রথম ব্যক্তি যিনি তিব্বতী ও মঙ্গোল বৌদ্ধ সমাজে রাষ্ট্র ও ধর্মের পারস্পরিক সম্পর্কের এক রাজনৈতিক সূচনা করেন। কুবলাই খানের সমর্থনে তিনি নিজেকে ও তাঁর সা-স্ক্যা ধর্মসম্প্রদায়কে তিব্বত ও মঙ্গোল সাম্রাজ্যের সর্বাপেক্ষা ক্ষমতাশালী ধর্মীয় নেতৃত্বে পরিণত করেন। ১২৬৫ খ্রিষ্টাব্দে তিনি তিব্বত ফিরে গিয়ে শাক্য-ব্জাং-পো নামক সা-স্ক্যা ধর্মসম্প্রদায়ের এক অণুগতকে প্রশাসনিক কাজে নিযুক্ত করে তিব্বতে সা-স্ক্যা ধর্মসম্প্রদায়ের শাসন নিশ্চিত করার ব্যবস্থা করেন। 'গ্রো-ম্গোন-ছোস-র্গ্যাল-'ফাগ্স-পা একজন সম্রাট ও ধর্মীয় নেতার মধ্যেকার সম্পর্কের ধরন নিয়ে মৌলিক রচনা করে মঙ্গোলদের কর্তৃত্বকে সুদৃঢ় করতে সহায়তা করেন। তাঁর পরিবারের বিভিন্ন সদস্যের সঙ্গে মঙ্গোল রাজকুমারীদের বিবাহের মাধ্যমে সম্রাট ও 'গ্রো-ম্গোন-ছোস-র্গ্যাল-'ফাগ্স-পার মধ্যে সম্পর্ক আরো মজবুত হয়। ১২৭০ খ্রিষ্টাব্দে তাঁকে সমগ্র সাম্রাজ্যের ধর্মশিক্ষক বা দিশি () হিসেবে নিযুক্ত করা কুবলাই খানের নির্দেশে সা-স্ক্যা ধর্মসম্প্রদায়ের প্রধানেরা গুওশি এবং দিশি নামক পদাধিধাকারী হয়ে চীনে বসবাস করে সাম্রাজ্যের সমস্ত বৌদ্ধদের ওপর কর্তৃত্ব করতে পারতেন। তাঁদের প্রতিনিধি হিসেবে দ্পোন-ছেন ) নামক একজন তিব্বতী আধিকারিক তিব্বতে প্রশাসনিক কাজকর্ম দেখাশোনা করতেন। এই ধরনের ব্যবস্থার ফলে সা-স্ক্যা ধর্মসম্প্রদায়ের প্রধানদের সঙ্গে দ্পোন-ছেন আধিকারকদের মাঝেমধ্যেই বিরোধের সৃষ্টি হত।


title: চেঙ্গিজ খান

text: ৪০- ৫০ বছর বয়সের সময় তিনি মঙ্গোল জাতির পত্তন ঘটানোর পর বিশ্বজয়ে বের হন। প্রথমেই জিন রাজবংশকে পরাজিত করেন। চীন থেকেই তিনি যুদ্ধবিদ্যা কূটনীতির মৌলিক কিছু শিক্ষা লাভ করেন। পালাক্রমে দখল করেন পশ্চিম জিয়া, উত্তর চীনের জিন রাজবংশ, পারস্যের খোয়ারিজমীয় সম্রাজ্য এবং ইউরেশিয়ার কিছু অংশ। মঙ্গোল সাম্রাজ্য অধিকৃত স্থানগুলো হল আধুনিক: গণচীন, মঙ্গোলিয়া, রাশিয়া, আজারবাইজান, আর্মেনিয়া, জর্জিয়া, ইরাক, ইরান, তুরস্ক, কাজাখস্তান, কিরগিজিস্তান, উজবেকিস্তান, পাকিস্তান, তাজিকিস্তান, আফগানিস্তান, তুর্কমেনিস্তান, মলদোভা, দক্ষিণ কোরিয়া, উত্তর কোরিয়া এবং কুয়েত। চেঙ্গিজ খান ১২২৭ সালে মারা যাওয়ার পর তার পুত্র ও পৌত্রগণ প্রায় ১৫০ বছর ধরে মঙ্গোল সম্রাজ্যে রাজত্ব করেছিল।


title: মুঘল সাম্রাজ্য

text: পানিপথের প্রথম যুদ্ধে ইবরাহিম লোদির বিরুদ্ধে বাবরের জয়ের মাধ্যমে মুঘল সাম্রাজ্যের সূচনা হয়। মুঘল সম্রাটরা ছিলেন মধ্য এশিয়ার তুর্কো-মঙ্গোল বংশোদ্ভূত। তারা চাগতাই খান ও তৈমুরের মাধ্যমে চেঙ্গিস খানের বংশধর। ১৫৫৬ সালে আকবরের ক্ষমতারোহণের মাধ্যমে মুঘল সাম্রাজ্যের ধ্রূপদী যুগ শুরু হয়। আকবর ও তার ছেলে জাহাঙ্গীরের শাসনামলে ভারতে অর্থনৈতিক প্রগতি বহুদূর অগ্রসর হয়। আকবর অনেক হিন্দু রাজপুত রাজ্যের সাথে মিত্রতা করেন। কিছু রাজপুত রাজ্য উত্তর পশ্চিম ভারতে মুঘলদের বিরুদ্ধে প্রতিরোধ জারি রাখে কিন্তু আকবর তাদের বশীভূত করতে সক্ষম হন। মুঘল সম্রাটরা মুসলিম ছিলেন তবে জীবনের শেষের দিকে শুধুমাত্র সম্রাট আকবর ও তার পুত্র সম্রাট জাহাঙ্গীর নতুন ধর্ম দীন-ই-ইলাহির অনুসরণ করতেন।


title: তোলুই খান

text: তোলুই খান, (ধ্রুপদি মঙ্গোলীয়: , , ) (১১৯২-১২৩২) ছিলেন চেঙ্গিস খানের চতুর্থ ছেলে। ১২২৭ সালে চেঙ্গিস খানের মৃত্যুর পর মঙ্গোলিয়ায় তিনি তার বাবার উত্তরাধিকারী হন। ওগেদাই খান সাম্রাজ্যের দ্বিতীয় খাগান হওয়ার পূর্বে তিনি প্রশাসন পরিচালনা করেছেন। এর পূর্বে মঙ্গোলদের অভিযানে অংশ নিয়েছেন। মঙ্গোলিয়া ও ইলখানাতের সম্রাটদের অধিকাংশের তিনি সরাসরি পূর্বপুরুষ।


title: বিষ্ণুপুর, বাঁকুড়া

text: আদিমল্ল ছিলেন মল্ল রাজবংশের প্রতিষ্ঠাতা। এই রাজবংশের সূচনা সম্পর্কে একটি কিংবদন্তি প্রচলিত রয়েছে। ৬৯৫ খ্রিষ্টাব্দে উত্তর ভারতের এক রাজপুত্র পুরীর জগন্নাথ মন্দিরে তীর্থ করতে যাচ্ছিলেন। তিনি কোতুলপুর থেকে ৮.৪ কিলোমিটার (৫.২ মাইল) দূরে লাউগ্রামের গভীর অরণ্যে তাঁবু ফেলেন। সেখানেই তাঁর সন্তানসম্ভবা স্ত্রীকে এক ব্রাহ্মণের তত্ত্বাবধানে রেখে যান। রাজার স্ত্রী এক পুত্রসন্তানের জন্ম দেন এবং তাঁরা লাউগ্রামেই থেকে যান। সাত বছর বয়সে ছেলেটি রাখালের কাজ শুরু করে। তবে অল্প বয়স থেকে তার মধ্যে নেতাসুলভ ভাব লক্ষিত হতে দেখা যায়। সে যোদ্ধা হিসেবে প্রশিক্ষিত হয়। মাত্র পনেরো বছর বয়সেই সে অপ্রতিদ্বন্দ্বী মল্লযোদ্ধা হয়ে ওঠে। এই কারণে সে "আদিমল্ল" (আদি বা অদ্বিতীয় মল্লযোদ্ধা) নামে পরিচিত হয়। বড়ো হয়ে আদিমল্ল লাউগ্রাম থেকে ১২.৮ কিলোমিটার (৮ মাইল) দূরে অবস্থিত জয়পুরের নিকটস্থ পদমপুরের রাজার কাছ থেকে লাউগ্রাম ও পার্শ্ববর্তী কয়েকটি গ্রামের আধিপত্য অর্জন করেন। এই কাহিনির সত্যতা নিয়ে সন্দেহের অবকাশ থাকলেও, বিষ্ণুপুরের রাজাদের সঙ্গে ক্ষত্রিয় বংশের সংযোগ নিয়ে এই রকম একাধিক কাহিনি মল্লভূমে প্রচলিত ছিল। আদিমল্ল ৩৩ বছর লাউগ্রাম শাসন করেন এবং বাগদি রাজা নামে অভিহিত হন। তাঁর পুত্র জয়মল্ল রাজা হয়ে পদমপুর আক্রমণ করে দুর্গ অধিকার করেন। জয়মল্ল তাঁর রাজ্যের বিস্তৃতি ঘটিয়ে বিষ্ণুপুরে রাজধানী সরিয়ে আনেন। পরবর্তী রাজারাও রাজ্যবিস্তারে মন দিয়েছিলেন। এঁদের মধ্যে উল্লেখযোগ্য হলেন চতুর্থ রাজা কালুমল্ল, ষষ্ঠ রাজা কাউমল্ল ও সপ্তম রাজা ঝাউমল্ল। অষ্টম রাজা সুরমল্ল উত্তর মেদিনীপুরের বাগড়ির রাজাকে পরাজিত করেছিলেন। তাঁর পরে আরও ৪০ জন বিষ্ণুপুর শাসন করেন। এঁরা সকলেই মল্ল বা মল্লবনিনাথ নামে পরিচিত ছিলেন। এই রাজাদের পারিবারিক নথি থেকে জানা যায়, এঁরা বিদেশি শাসনের অধীনতাপাশ থেকে মুক্ত ছিলেন।


title: বাহরাইন

text: বাহরাইন মধ্যপ্রাচ্যের একটি দ্বীপ রাষ্ট্র। বাহরাইন পারস্য উপসাগরের পশ্চিম অংশের ৩৬টি দ্বীপ নিয়ে গঠিত। এর পূর্বে কাতার ও পশ্চিমে সৌদী আরব। সবচেয়ে বড় দ্বীপটিও বাহরাইন নামে পরিচিত এবং এতে দেশটির বৃহত্তম শহর ও রাজধানী মানামা অবস্থিত।


title: বাহরাইন

text: বাহরাইন রাষ্ট্রটি আরব উপদ্বীপের পূর্ব উপকূল থেকে ২৪ কিমি দূরে পারস্য উপসাগরে অবস্থিত ৩২টি দ্বীপের সমন্বয়ে গঠিত একটি রাষ্ট্র। এদের মধ্যে সবচেয়ে বড় দ্বীপটির নাম বাহরাইন দ্বীপ। দ্বীপটির বেশির ভাগ অংশ মরুময় ঊষর নিম্নভূমি। কেবল উত্তরের উপকূলে এক চিলতে সমভূমি আছে যেখানে রাজধানী মানামা অবস্থিত।


title: পাম দ্বীপ

text: পাম দ্বীপ সংযুক্ত আরব আমিরাত-এর দুবাইয়ে অবস্থিত ৩টি কৃত্রিম দ্বীপ পাম জুমেইরাহ,পাম দেইরা ও পাম জেবেল আলির সমষ্টি। ২০০১ সালে এই দ্বীপের নির্মাণকাজ শুরু হয়। ২০১১ সালের নভেম্বরে শুধুমাত্র পাম জুমেইরাহর কাজ সম্পন্ন হয়। এই দ্বীপটি পাম গাছের আকৃতি ধারণ করে।


title: মহা হানশিন ভূমিকম্প

text: কৃত্রিম দ্বীপসমূহ, যেমন আধুনিক রোক্‌কো আইল্যান্ড এবং বিশেষ করে কোবে'র পোর্ট আইল্যান্ড, মাটির তরলীকরণের ফলে গুরুতর ক্ষতির সম্মুখীন হয়; ভূপৃষ্ঠের মধ্য দিয়ে ভাঙ্গনের পানি এবং এই দ্বীপগুলোতে বন্যা প্রথমে সমুদ্র থেকে এসেছিল বলে ধারণা করা হয়, তবে দ্বীপগুলি নির্মাণের জন্য একসময় কঠিন মৃত্তিকার তরল পদার্থ ব্যবহৃত হয়েছে। যাইহোক, নবনির্মিত কৃত্রিম দ্বীপকে সহায়তাকারী কানসাই আন্তর্জাতিক বিমানবন্দরটি উল্লেখযোগ্যভাবে ক্ষতিগ্রস্থ হয় নি, কারণ এটি উপকেন্দ্র থেকে অনেক দূরে অবস্থিত ছিল এবং এটি সর্বশেষ মানদণ্ড অনুযায়ী নির্মিত হয়েছিল। ভূমিকম্পের উপকেন্দ্রের কাছাকাছি অবস্থিত নির্মাণাধীন আকাশী কাইকো সেতু ততটা ক্ষতিগ্রস্ত হয়নি কিন্তু সক্রিয় টেকটনিক ফল্ট বরাবর অনুভূমিক স্থানচ্যুতির কারণে পুরো এক মিটার দৈর্ঘ্যে বৃদ্ধি পায় বলে প্রতিবেদনে উঠে আসে।


title: কিরিবাস

text: কিরিবাস বিষুবরেখার কাছাকাছি ৩৫ লক্ষ বর্গ কিলোমিটার এলাকা জুড়ে ছড়িয়ে ছিটিয়ে থাকা ৩৩টি প্রবাল দ্বীপ নিয়ে রাষ্ট্রটি গঠিত। এগুলিকে তিনটি দলে ভাগ করা যায় – গিলবার্ট দ্বীপপুঞ্জ, ফিনিক্স দ্বীপপুঞ্জ, এবং লাইন দ্বীপপুঞ্জ। একটি বাদে সবগুলি দ্বীপই অ্যাটল প্রকৃতির, অর্থাৎ বলয়াকার দ্বীপ যার মাঝখানে রয়েছে শান্ত হ্রদ বা ল্যাগুন। শুধু গিলবার্ট দ্বীপপুঞ্জের বানাবা দ্বীপটি অ্যাটল নয়। কিরিবাসের ৩৩টি দ্বীপের মধ্যে ২১টিতে মানুষের বসতি আছে। বেশির ভাগ জনগণই গিলবার্ট দ্বীপপুঞ্জের দ্বীপগুলিতে বাস করেন। ফিনিক্স দ্বীপপুঞ্জের কেবল একটিতে এবং লাইন দ্বীপপুঞ্জের তিনটিতে লোকালয় আছে। গিলবার্ট দ্বীপপুঞ্জের একটি অ্যাটল তারাওয়া কিরিবাসের রাজধানী। তারাওয়ার একটি ক্ষুদ্র দ্বীপ বাইরিকি প্রশাসনিক কেন্দ্র।


title: কোমান্দর্স্কি দ্বীপপুঞ্জ

text: কোমান্দর্স্কি দ্বীপপুঞ্জ () কামচাটকা উপদ্বীপ থেকে ১৭৫ কিলোমিটার পূর্বে বেরিং সাগরে অবস্থিত কতগুলি বৃক্ষহীন দ্বীপ। এগুলির মধ্যে আছে বেরিং দ্বীপ, মেদ্‌নি দ্বীপ, এবং ১৫টি ক্ষুদ্রতর দ্বীপ। ক্ষুদ্রতর দ্বীপগুলির মধ্যে বৃহত্তমগুলি হল কামেন তোপোর্কফ এবং আরি দ্বীপ। প্রশাসনিকভাবে এই দ্বীপগুলি কামচাটকা ক্রাইয়ের আলেউতস্কি জেলার অন্তর্ভুক্ত।


title: বাংলাদেশ

text:
বাংলাদেশের উচ্চতম স্থান দেশের দক্ষিণ-পূর্বাঞ্চলে পার্বত্য চট্টগ্রামের মোডক পর্বত, সমুদ্রতল থেকে যার উচ্চতা ১,০৫২ মিটার (৩,৪৫১ ফুট)। বঙ্গোপসাগর উপকূলে দেশের দক্ষিণ-পশ্চিম কোণের অনেকটা অংশ জুড়ে সুন্দরবন অবস্থিত, যা বিশ্বের অন্যতম বৃহত্তম ম্যানগ্রোভ বন। এখানে রয়েছে রয়েল বেঙ্গল (টাইগার) বাঘ , চিত্রল হরিণ সহ নানা ধরনের প্রাণীর বাস। ১৯৯৭ খ্রিস্টাব্দে এই এলাকাকে বিলুপ্তির সম্মুখীন বলে ঘোষণা দেয়া হয়।
বাংলাদেশ ৮টি প্রশাসনিক বিভাগে বিভক্ত। এগুলো হল: ঢাকা, চট্টগ্রাম, রাজশাহী, খুলনা, ময়মনসিংহ, বরিশাল, সিলেট এবং রংপুর। প্রতিটি বিভাগে রয়েছে একাধিক জেলা। বাংলাদেশের মোট জেলার সংখ্যা ৬৪টি। জেলার চেয়ে ক্ষুদ্রতর প্রশাসনিক অঞ্চলকে উপজেলা বা "থানা" বলা হয়। সারাদেশে ৪৯২টি উপজেলা (সর্বশেষ হবিগঞ্জের শায়েস্তাগঞ্জ উপজেলা) রয়েছে। এই থানাগুলো ৪,৪৮৪টি ইউনিয়নে; ৫৯,৯৯০টি মৌজায় এবং ৮৭,৩১৯টি গ্রামে বিভক্ত। বিভাগ, জেলা ও থানা পর্যায়ের প্রশাসনে কোনো নির্বাচিত কর্মকর্তা নেই; সরকার নিযুক্ত প্রশাসকদের অধীনে এসব অঞ্চল পরিচালিত হয়ে থাকে। ইউনিয়ন বা পৌরসভার ওয়ার্ডগুলোতে নির্বাচিত জনপ্রতিনিধিদের উপস্থিতি রয়েছে। ১৯৯৭ খ্রিস্টাব্দের আইন অনুযায়ী ইউনিয়ন পর্যায়ে মহিলাদের জন্য ২৫ শতাংশ আসন সংরক্ষণ করা হয়।


title: উত্তরপশ্চিম অধীনস্থ অঞ্চলসমূহ

text: ভৌগলিক বৈশিষ্ট্যের মধ্যে অন্তর্ভুক্ত রয়েছে গ্রেট বিয়ার হ্রদ, কানাডার মধ্যে সম্পূর্ণরূপে বৃহত্তম হ্রদ, এবং গ্রেট স্লেভ হ্রদ, উত্তর আমেরিকার সবচেয়ে গভীরতম জলের অংশ যা , সেইসাথে ম্যাকেঞ্জি নদী এবং নাহান্নি ন্যাশনাল পার্ক রিজার্ভ এর গিরিখাত, যেটি একটি জাতীয় উদ্যান এবং ইউনেসকো বিশ্ব ঐতিহ্যবাহী স্থান। কানাডীয় আর্কটিক দ্বীপপুঞ্জ এর আঞ্চলিক দ্বীপগুলোর মধ্যে রয়েছে ব্যাংকস দ্বীপ, বার্ডেন দ্বীপ, প্রিন্স প্যাট্রিক দ্বীপ, ও parts of ভিক্টোরিয়া দ্বীপের অংশ এবং মেলভিল দ্বীপ। এর সর্বোচ্চ বিন্দু হচ্ছে ইউকনের সীমান্তের কাছাকাছি নির্ভানা পর্বত, এটির উচ্চতা ।


title: বামিয়ানের বুদ্ধমূর্তি

text:
আফগানিস্তানের রাজধানী কাবুল থেকে ২৩০ কিলোমিটার বা ১৪০ মাইল উত্তরপূর্বে অবস্থিত জনবিরল বামিয়ান বর্তমানে ঐ একই নামে পরিচিত আফগানিস্তানের ৩৪টি প্রদেশের একটি মাত্র। এটি দেশের কেন্দ্রভাগে অবস্থিত। হিন্দুকুশ পর্বতশ্রেণির একেবারে কাছে অবস্থিত বলে পার্বত্য ভূমিরূপ এই অঞ্চলের অন্যতম বৈশিষ্ট্য। পর্বতে ঘেরা সমুদ্রপৃষ্ঠ থেকে প্রায় ৮০০০ ফিট উচ্চতায় অবস্থিত এই সবুজ প্রায় সমতল উপত্যকাটি আদতে বহু আগে তিনটি স্তরে পুরু পলি পড়ে তৈরি হয়েছিল। কিন্তু এর আপাত সমতল ভূমিরূপ মাঝেমাঝেই হঠাৎ উঠে আসা খাড়া পর্বতের দেওয়াল দ্বারা বিচ্ছিন্ন। ভূতাত্ত্বিকদের মতে সুদীর্ঘকাল যাবৎ নদীর ক্ষয়কার্য, পলিসঞ্চয় ও হিমবাহজনিত ক্ষয় ও সঞ্চয়ের ফলে এইরূপ ভূমিরূপ সৃষ্টি হয়েছে।
মূল বামিয়ান উপত্যকাটি এই সমপ্রায় উচ্চভূমির উত্তরদিকে মুখ করে অবস্থিত। পশ্চিম থেকে পূর্বে এর বিস্তৃতি প্রায় ৩০ মাইল বা ৪৮ কিলোমিটার। উত্তর ও দক্ষিণে এই উপত্যকা হিন্দুকুশ ও কো-ই-বাবা পর্বতশ্রেণির প্রায় ১৫ হাজার ফিট উঁচু পর্বত দ্বারা ঘেরা। কিন্তু পাশাপাশি আরও দুটি উপত্যকা ফোলাদি উপত্যকা ও কাকরাক উপত্যকার সাথে এই উপত্যকা সরাসরি যুক্ত। সুন্দর এই উপত্যকাটির মধ্য দিয়ে বয়ে চলেছে একই নামের একটি নদী। এই নদীর উত্তর পাড়েই দেখতে পাওয়া যায় বামিয়ান উপত্যকার সবচেয়ে লক্ষ্যণীয় বৈশিষ্ট্য, প্রায় ১.৫ কিলোমিটার লম্বা একটি পর্বতের প্রায় খাড়া প্রাকৃতিক দেওয়াল। অসংখ্য বৌদ্ধ বিহার, মঠ ও বৌদ্ধ শিল্পকর্মের প্রত্নতাত্ত্বিক অস্তিত্বর কারণে এই পর্বতগাত্রটি বর্তমানে ইউনেস্কোর বিশ্ব ঐতিহ্যবাহী স্থানের তালিকায় স্থান করে নিয়েছে।


title: হিরাকুদ বাঁধ

text:
ক্যাটল আইল্যান্ড হিরাকুদ জলাধারের প্রান্তিক সীমার পয়েন্টগুলির একটিতে অবস্থিত, একটি প্রাকৃতিক আশ্চর্য।মানুষের কোন চিহ্ন ছাড়াই, সম্পূর্ণ দ্বীপ টি বন্য গবাদি পশু দ্বারা অধিকৃত। এটি [[সংবলপুর] থেকে , যা বেলপাহাড়-বানরপালি পরিসরের কুমারবন্ধ গ্রামের কাছে অবস্থিত। এটি হিরাকুদ বাঁধ থেকে [[লঞ্চ (নৌকা)]] লঞ্চে করে পৌঁছানো যায়, নদীপথে এর দূরত্ব প্রায় এর কাছাকাছি।।
দ্বীপটি প্রকৃতপক্ষে একটি নিমজ্জিত পাহাড়ের অঙ্গিশ, এবং বাঁধ নির্মাণের আগে এটি একটি উন্নত গ্রাম ছিল। পুনর্বাসনের সময় গ্রামবাসীরা তাদের কিছু গরু পিছনে ফেলে রেখেছিল; যখন বাঁধ নির্মাণ শেষ হয়, গবাদি
পশুরা পাহাড় পর্বতএর উপর বসতি স্থাপন করে এবঙ্গি সময়ের সাথে সাথে অভি্যোজিত হয়ে বন্য প্রকৃতির হয়ে ওঠে। মানবজাতির কাছ থেকে দূরে থাকায়, গবাদি পশুগুলি এখন অত্যন্ত দ্রুতগামী এবং সহজে ধরা যায় না। ঘন বনের মধ্যে পর্বতমালায় বাস করার ফলে, তাদের আকৃতি সাধারণ গৃহপালিত গবাদি পশুর চেয়ে বড়, প্রায় সবার গায়ের রঙ সাদা। কাছাকাছি অধিবাসীরা সময় থেকে এইসব প্রাণীদের শিকার করার চেষ্টা করে, কিন্তু এই শিকার খুব কমই সফল হয়েছে। এই প্রাণীগুলি বন্য পশুর জীবন ফিরে যাওয়া পশুর বংশের একটি বিপরীত চিত্র প্রদান করে।


title: সরকারি কলেজ

text: সরকারি কলেজ এ সবকিছু সরকারী নীতিমালা অনুসারে পরিচালিত হয়। এছাড়া সরকারি কলেজগুলো পড়ালেখার খরচও অনেক সাশ্রয়যোগ্য। সাধারনত সরকারি কলেজ গুলোর ক্যম্পাস খেলার মাঠ, ছাত্রাবাস, সহ একটি শিক্ষা প্রতিষ্ঠানের যে সকল সুযোগ সুবিধা প্রযোজন তার সবই থাকে সরকারি কলেজ গুলোতে।


title: সরকারি বঙ্গবন্ধু কলেজ

text: ১৯৫০ ইং সালে প্রতিষ্ঠিত ইন্টারমিডিয়েট কলেজ হিসাবে আই.এ. ও আই.কম. ক্লাস চালু করা হয় ৷ নামকরণ করা হয় 'কায়েদে আজম মেমোরিয়াল কলেজ' ৷ কলেজের প্রথম অধ্যক্ষ ছিলেন 'বাবু পবিত্র কুমার দাস গুপ্ত' ৷ ১৯৫৮ ইং সালে বি.এ. ১৯৯৬ ইং সালে বি.কম. এবং ১৯৭০ ইং সালে বি.এস.সি. ক্লাস চালু হয় ৷ ১৯৭১ ইং সালে স্বাধীনতার পরবর্তী কালে কলেজটির নামকরন করা হয় বঙ্গবন্ধু মহাবিদ্যালয় ৷ ১৯৭৪ ইং সালে এপ্রিল কলেজটিকে সরকারি করণ করা হয় ৷ নামকরণ হয় সরকারি বঙ্গবন্ধু কলেজ ৷


title: কবি নজরুল সরকারি কলেজ

text: কবি নজরুল সরকারি কলেজ (এছাড়াও কেএনজিসি হিসাবে উল্লেখ করা হয়) সরকারি কবি নজরুল কলেজ হিসেবেও পরিচিত, হলো বাংলাদেশের একটি প্রাচীনতম শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এই প্রতিষ্ঠানটি ১৮৭৪ সাল থেকে যাত্রা শুরু করে। ১৯৯২ সাল থেকে জাতীয় বিশ্ববিদ্যালয়ের অধীনে ছিল। এই কলেজটি ১৬ ফেব্রুয়ারি, ২০১৭ খ্রিস্টাব্দে ঢাকা বিশ্ববিদ্যালয়ের অধিভুক্ত হয়।


title: কুষ্টিয়া সরকারি কলেজ

text: কুষ্টিয়া সরকারি কলেজ () বাংলাদেশের কুষ্টিয়া জেলার একটি ঐতিহ্যবাহী শিক্ষা প্রতিষ্ঠান। কুষ্টিয়া শহরের অভ্যন্তরে সুন্দর ও মনোরম পরিবেশে প্রায় ৫ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জানুয়ারি, ১৯৪৭ সালে কলেজটি প্রতিষ্ঠা করা হয়। প্রতিষ্ঠালগ্ন হতে অদ্যাবধি কলেজটির সুনাম ঈর্ষান্বিত। বরেণ্য অনেক ব্যক্তিত্ব এ কলেজের আঙ্গিনাকে করেছে প্রাণবন্ত। কুষ্টিয়া সরকারি কলেজ বাংলাদেশের প্রথম শ্রেণির ৩০টি কলেজের মধ্যে অন্যতম। বৃহত্তর কুষ্টিয়া এবং এর আশেপাশের অঞ্চলের মানুষের জন্য মানসম্পন্ন শিক্ষা নিশ্চিত করতে ঐতিহ্যবাহী এই প্রতিষ্ঠানের ভূমিকা অপরিসীম। ভাষা আন্দোলন হতে শুরু করে মহান মুক্তিযুদ্ধ পর্যন্ত বিভিন্ন আন্দোলন সংগ্রামে এ কলেজের ছাত্র-শিক্ষক-কর্মচারীদের গৌরবময় ভূমিকা রয়েছে।


title: সরকারি বঙ্গবন্ধু কলেজ

text: সরকারি বঙ্গবন্ধু কলেজ গোপালগঞ্জ বাংলাদেশের একটি সরকারি কলেজ । এই কলেজটি "সরকারি বঙ্গবন্ধু বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।


title: জলপাইগুড়ি সরকারি প্রকৌশল মহাবিদ্যালয়

text: " জলপাইগুড়ি সরকারি প্রকৌশল কলেজ (স্বায়ত্তশাসিত) ", " জেজিইসি " হিসাবে স্বীকৃত, প্রযুক্তিগত শিক্ষার জন্য পশ্চিমবঙ্গের একটি প্রধান প্রতিষ্ঠান। উত্তবঙ্গ এর আটটি জেলার বিভাগীয় সদর দপ্তর জলপাইগুড়ি -তে অবস্থিত কলেজটি ১৯৬১ সালে প্রতিষ্ঠিত হয়। কলেজটি ছয়টি শাখায় স্নাতক ডিগ্রি (বি.টেক) এবং ইঞ্জিনিয়ারিং এর দুটি শাখায় স্নাতকোত্তর ডিগ্রি (এম.টেক) প্রদান করে। JGECর ছাত্র এবং প্রাক্তন ছাত্রদের " JGECians " বা " Jolites " 'হিসাবে উল্লেখ করা হয়। পশ্চিমবঙ্গ রাজ্যের সমস্ত সরকারি প্রকৌশল কলেজগুলির মধ্যে, জে.জি.এ.সির ক্যাম্পাস সবচেয়ে বড় (165 একর)। JGEC এর বিখ্যাত উৎসবগুলির মধ্যে রয়েছে " 'জে সি এল এ টি' '(সামাজিক ও সাংস্কৃতিক উৎসব) এবং' 'সৃষ্টি' ' যা কিনা (উত্তরবঙ্গ এর বৃহত্তম প্রযুক্তি ব্যবস্থাপনা উৎসব।


title: সরকারী বিজ্ঞান কলেজ

text: সরকারি বিজ্ঞান কলেজ (ইংরেজি: Government Science College ) বাংলাদেশের ঢাকার ফার্মগেট এলাকায় অবস্থিত। প্রথমে ইন্টারমেডিয়েট টেকনিক্যাল কলেজ নাম ছিল। ০৯ একর ভূমির উপর স্থাপিত এই কলেজ। এটিতে বিজ্ঞান ও ব্যবসায়ে শিক্ষা বিষয়ের উপরও পাঠদান করে। এখানে এইচ এস সি পর্যন্ত অধ্যয়নের সুযোগ আছে। কলেজে প্রকৌশল অঙ্কন বিষয়টি পড়ার সুযোগ রয়েছে।


title: বি এল কলেজ

text: সরকারি বি. এল. কলেজ বাংলাদেশের খুলনা বিভাগের অন্যতম প্রধান কলেজ যা খুলনা শহরে দৌলতপুরে ভৈরব নদীর তীরে অবস্থিত। ১৯০২ সালের জুলাই মাসে খুলনার শিক্ষায় পৃষ্ঠপোষক শিক্ষানুরাগী শ্রী ব্রজলাল চক্রবর্তী (শাস্ত্রী) কলকাতার হিন্দু কলেজের আদলে ২ একর জায়গার উপর দৌলতপুরে "হিন্দু একাডেমী" নামে এটি প্রতিষ্ঠা করেন। পরবর্তীতে হাজী মহম্মদ মহসীন ট্রাস্ট তার সৈয়দপুর এস্টেটের ৪০ একর জমি এই প্রতিষ্ঠানে দান করে এবং মাসিক ৫০ টাকা অনুদান বরাদ্দ করে। ১৯৬৭ সালের ১লা জুলাই তারিখে সরকারি কলেজে রূপান্তর করা হয়। কলেজটিতে ২১টি বিষয়ে পাঠদান করা হয়। এর মধ্যে ২১টি বিষয়ে স্নাতক পর্যায়ে এবং ১৬টি বিষয়ে স্নাতকোত্তর পর্যায়ে পাঠদান করা হয়, এছাড়াও প্রাইভেট স্নাতক(পাস) এবং স্নাতকোত্তর(১ম এবং শেষ পর্ব) কোর্স চালু অাছে। ১৯৯৬ সাল থেকে উচ্চমাধ্যমিক স্তরে পাঠদান বন্ধ হলেও ২০১০ আবার উচ্চমাধ্যমিক স্তরে পাঠদান শুরু হয়েছে। বর্তমানে কলেজটিতে প্রায় ৩৫হাজার শিক্ষার্থী লেখাপড়া করছে এবং প্রায় দুইশত শিক্ষক কর্মরত আছেন।


title: চকরিয়া সরকারি কলেজ

text:
চকরিয়া সরকারি কলেজ (চকরিয়া সরকারি বিশ্ববিদ্যালয় কলেজ) বাংলাদেশের কক্সবাজার জেলার একটি শিক্ষা প্রতিষ্ঠান।
চকরিয়া সরকারি কলেজ চকরিয়া উপজেলার লক্ষ্যারচর ইউনিয়নের ০৫ নং ওয়ার্ডে অবস্থিত।
চকরিয়া সরকারি কলেজ ১৯৬৮ সালে প্রতিষ্ঠিত হয়। অত্র কলেজ নির্মাণে প্রথমে আনোয়ার হোসেন চৌধুরী ও আলহাজ্ব রফিক আহমদ চৌধুরী জমি দান করেন এবং স্থাপনের পরিকল্পনা নেন।
অত্র কলেজে ৩টি প্রশাসনিক ও একাডেমিক ভবন রয়েছে।
কলেজের বর্তমান পাশের হার ৭৩%।


title: আনুষ্ঠানিক শিক্ষা

text: আনুষ্ঠানিক শিক্ষা বলতে স্কুল, কলেজ, বিশ্ববিদ্যালয় প্রভৃতি প্রতিষ্ঠানের মাধ্যমে ধারাবাহিক এবং ক্রম উচ্চস্তরে বিন্যস্ত শিক্ষাব্যবস্থাকে বোঝানো হয়। আনুষ্ঠানিক শিক্ষাব্যবস্থার একটি সুনির্দিষ্ট কাঠামো থাকে। শিক্ষার্থী একটি বয়সে আনুষ্ঠানিক উপায়ে শিক্ষা অর্জন শুরু করে এবং ধারাবাহিকভাবে ধাপে ধাপে অগ্রসর হতে থাকে।


title: টোকিও

text: টোকিও বা তৌকিঔ (জাপানি ভাষায়: 東京 "তৌক্যৌ") পূর্ব এশিয়ার প্রশান্ত মহাসাগরীয় দ্বীপরাষ্ট্র জাপানের বৃহত্তম শহর ও রাজধানী। সরকারীভাবে এটি তৌকিঔ-তো (東京都) অর্থাৎ টোকিও মহানগরী নামে পরিচিত। এটিকে জাপানের ৪৭টি জেলার একটি হিসেবে গণ্য করা হয়। টোকিও বিশ্বের সবচেয়ে ঘনবসতিপূর্ণ শহরগুলির একটি। এর আয়তন প্রায় ২৪০ বর্গকিলোমিটার। মূল শহরে প্রায় ৯০ লক্ষ লোকের বাস। বৃহত্তর টোকিও মহানগর এলাকাতে প্রায় ১ কোটি ৩০ লক্ষ লোকের বাস, যা জাপানের মোট জনসংখ্যার এক দশমাংশ; এটি বিশ্বের সবচেয়ে জনবহুল বৃহত্তর মহানগর এলাকা। টোকিও থেকে বন্দরনগরী ইয়োকোহামা পর্যন্ত অঞ্চলটি অবিচ্ছিন্নভাবে জন-অধ্যুষিত বলে কিছু বিশেষজ্ঞ টোকিও-ইয়োকোহামাকে একটিমাত্র মহানগর এলাকা হিসেবে গণ্য করেন, যার জনসংখ্যা প্রায় ৩ কোটি ৮০ লক্ষ।


title: জাপানে অবস্থিত কূটনৈতিক মিশনের তালিকা

text: এটি জাপানে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর টোকিওতে ১৫২টি দূতাবাস রয়েছে। অনেক দেশের বেইজিং বা অন্যত্র তাদের স্বীকৃত দূতাবাস রয়েছে। এই তালিকায় অবৈতনিক কনস্যুলেটদের অন্তর্ভুক্ত করা হয়নি।


title: রেইনবো সেতু (টোকিও)

text: রেইনবো ব্রিজ জাপানের রাজধাণী ও বৃহত্তম শহর টোকিওর একটি সাসপেনশন সেতু। এটি কাওয়াসাকি হ্যভি ইন্ডাস্ট্রিজ দ্বারা নির্মিত, ১৯৮৭ সালে সেতুটির নির্মাণ শুরু এবং ১৯৯৩ সালে নির্মান সম্পন্ন হয়। সেতুটি ৭৯৮ মিটার (২,৬১৮ ফুট) দীর্ঘ এবং ৫৮০ মিটার (১,৯০৩ ফিট) এর প্রধান স্প্যানিশ বিশিষ্ট। আনুষ্ঠানিকভাবে "শূটো এক্সপ্রেসওয়ে নম্বর ১১ ডাইবা রুট - টোকিও সংযোগকারী সেতুর পোর্ট" নামে পরিচিত, এবং "রেনবো ব্রিজ" নামের নামটি জনসাধারণের দ্বারা নির্ধারিত হয়।


title: টোকিও

text: টোকিও এখন যেখানে অবস্থিত, সেখানে প্রাচীন যুগ থেকেই জনবসতি ছিল। বহু শতাব্দী ধরেই এখানে মৎস্যশিকারীদের একটি ক্ষুদ্র গ্রাম বিদ্যমান ছিল, যার নাম ছিল এদো। জাপানের ইতিহাসের তোকুগাওয়া শোগুনাতে শাসনামলে (১৬০৩-১৮৬৭) এদো গ্রামটি শহরে পরিণত হয় এবং শেষ পর্যন্ত শোগুনদের রাজধানী হয়ে যায়। তবে জাপান সম্রাটের পরিবার তখনও প্রাচীন সাম্রাজ্যিক রাজধানী কিয়োটো বা কিঔতো শহরেই বাস করতেন। ১৮৬৮ সালে মেইজি পুনঃপ্রতিষ্ঠার সময় কিয়োটো শহর থেকে দেশ শাসনকারী তোকুগাওয়া রাজবংশ (১৬০৩-১৮৬৭) ক্ষমতাচ্যুত হয়, শোগুনাতের পতন ঘটে এবং সাম্রাজ্যের রাজধানীকে এদোতে সরিয়ে নেওয়া হয়। ঐ বছরেই শহরটির আদি নাম “এদো” থেকে বদলে টোকিও রাখা হয়। “টোকিও” শব্দের অর্থ “পূর্বদিকের রাজধানী”। টোকিওতে নাম বদল হবার আগেই ১৭শ শতক থেকেই এদো জাপানের বৃহত্তম শহর ছিল। ১৯শ শতকের শেষে এসে শহরটির জনসংখ্যা ১০ লক্ষ ছাড়িয়ে যায়। ১৯৪৩ সালে প্রাক্তন তৌকিঔ-ফু (東京府) অর্থাৎ টোকিও জেলা এবং তৌকিঔ-শি (東京市) অর্থাৎ টোকিও শহর - এই দুইটিকে একত্রিত করে তৌকিঔ-তো (東京都) অর্থাৎ টোকিও মহানগরী গঠন করা হয়। টোকিও তাই শহর ও জেলার মাঝামাঝি একটি বিশেষ প্রশাসনিক বিভাগ। টোকিও মহানগর সরকার মূল টোকিও শহরের ২৩টি বিশেষ এলাকা, এদের পশ্চিমে অবস্থিত ৩০টি পৌরসভা এবং টোকিও উপসাগরে অবস্থিত ২টি দ্বীপপুঞ্জকে পরিচালনা করে।


title: টোকিও

text: বর্তমানে টোকিও জাপানের অর্থনীতি, বাণিজ্য, শিল্প, শিক্ষা ও সংস্কৃতির কেন্দ্র। এছাড়া শহরটি বহির্বিশ্বের সাথে বাণিজ্য ও কূটনৈতিক সম্পর্কের ক্ষেত্রে জাপানের প্রধান সংযোগ বিন্দু। টোকিও শহরের কেন্দ্রে বহু দেশী ও আন্তর্জাতিক আর্থ-বাণিজ্যিক সংস্থা ও ব্যবসা প্রতিষ্ঠানের সদর দপ্তর অবস্থিত। শহরটি একটি গুরুত্বপূর্ণ পাইকারি বাজারকেন্দ্র; জাপানের সব জায়গা থেকে এবং বিদেশ থেকেও বিভিন্ন পণ্যদ্রব্য টোকিওতে এসে পৌঁছায় এবং এখান থেকে সেগুলিকে বণ্টন-বিতরণ করা হয়। টোকিও শহরটি বৃহত্তর কেইহিন শিল্প এলাকার অন্তর্গত। এই শিল্প এলাকাটি টোকিও উপসাগরের পশ্চিম তীরে কেন্দ্রীভূত এবং জাপানের প্রধানতম শিল্পোৎপাদন অঞ্চল। টোকিওতে প্রচুর ক্ষুদ্র ও শ্রমনির্ভর কলকারখানা আছে, যাদের মধ্যে ছাপাখানা, প্রকাশনী শিল্প এবং বৈদ্যুতিক যন্ত্রপাতির কারখানাগুলি উল্লেখযোগ্য ২০১১ সালে বিশ্বের শীর্ষস্থানীয় ৫০০টি ব্যবসা প্রতিষ্ঠানের (ফরচুন গ্লোবাল ৫০০) ৫১টি টোকিওতে অবস্থিত ছিল, যা বিশ্বের যেকোন শহরের মধ্যে সর্বোচ্চ। টোকিও আন্তর্জাতিক আর্থিক কেন্দ্রসমূহের উন্নয়ন সূচকে দুইবার তৃতীয় স্থান লাভ করেছে। এছাড়া শহরটি বিশ্ব অর্থনৈতিক শক্তি সূচকে প্রথম স্থান অর্জন করেছে। টোকিও মহানগরীর অর্থনীতি বিশ্বের বৃহত্তম নগর অর্থনীতি। ক্রয়ক্ষমতার সমতার বিচারে টোকিওর মোট আভ্যন্তরীণ উৎপাদন ১.৬ লক্ষ কোটি মার্কিন ডলার। টোকিও যদি একটি দেশ হত, তাহলে এটি বিশ্বের ১৫তম সর্ববৃহৎ অর্থনীতি হত।


title: টোকিও উপসাগর

text: টোকিও উপসাগর এর তীরে টোকিও বন্দর হল জাপান এর হোনশু দ্বীপ এর প্রধান ও বৃহত্তম বন্দর।এটি জাপান এর বৃহত্তম বন্দর গুলোর মধ্যে অন্যতম।বন্দরটি টোকিও উপসাগর এর তীরে অবস্থিত।বন্দরটি টোকিও শহর এর পণ্য পরিবহন করে থাকে।এছাড়া এই বন্দর দিয়ে বৃহত্তর হোনশু দ্বীপ এর পণ্য দ্রব্য পরিবহন করা হয়।বন্দরটি বিশ্বের বেশির ভাগ বন্দরের সঙ্গে যুক্ত এবং এই বন্দর থেকে ওই সব বন্দরে পণ্যবাহী জাহাজ চলাচল করে।বন্দরটির গভীরতা ১০ মিটার বা ৩১ ফুটের বেশি।বন্দরটি হোনশু দ্বীপের পূর্ব দিকে অবস্থিত।প্রাচীন সময় থেকেই এই বন্দরটি জাপান এর সমুদ্র বাণিজ্যে নেতৃত্ব দিচ্ছে।বন্দরটি বছরে ৪৫ লক্ষ কন্টেইনার পরিবহন করে এবং ২০০ মিলিয়ন টন কার্গো পণ্য পরিবহন করছে।বন্দরটি মোট ৬৩ বর্গ কিলোমিটার এলাকা নিয়ে গড়ে উঠেছে।এর মধ্যে ৫২.৫ বর্গ কিলোমিটার এলাককা পোতাশ্রয় ও বাকি ১০.৫ বর্গ কিলোমিটার স্থল ভূমি। টোকিও বন্দরে মোট ৩০ হাজার কর্মী নিযুক্ত রয়েছে। বন্দরটিতে মোট ২০৫ টি জেটি চালু রয়েছে।বন্দরটিতে কন্টেইনার পণ্য ও কার্গো পণ্য পরিবহনের সুষ্ঠ ব্যবস্থা রয়েছে।বন্দরটিতে যাত্রী পরি বহনের পৃথক টার্মিনাস রয়েছে।


title: টোকিও

text: টোকিও জাপানের প্রধানতম সাংস্কৃতিক কেন্দ্র। টোকিও শহরে অত্যাধুনিক জীবনধারার সাথে ঐতিহ্যের সংমিশ্রণ ঘটেছে। এখানে নিয়নের আলোয় উদ্ভাসিত গগনস্পর্শী অট্টালিকা যেমন আছে, তেমনই আছে ঐতিহাসিক সব মন্দির। সমৃদ্ধ মেইজি শিন্তো তীর্থস্থলটি এর সুউচ্চ প্রবেশদ্বার এবং চারপাশ ঘিরে থাকা বৃক্ষশোভিত এলাকার জন্য পরিচিত। উয়েনো নগর-উদ্যান এলাকাতে টোকিও জাতীয় জাদুঘরে জাপান ও এশিয়ার ধ্রুপদী শিল্পকলা ও ইতিহাস বর্ণনাকারী অনেক প্রদর্শনী আছে। একই এলাকাতে একটি বিজ্ঞান জাদুঘর, একটি চিড়িয়াখানা এবং দুইটি গুরুত্বপূর্ণ শিল্পকলা জাদুঘর অবস্থিত। রাজপ্রাসাদের আশেপাশেও বেশ কিছু বিজ্ঞান ও শিল্পকলা জাদুঘর আছে। এছাড়া শহর জুড়েই অন্যান্য আরও অনেক ধরনের জাদুঘর ছড়িয়ে ছিটিয়ে আছে। এদো-টোকিও জাদুঘরে পুনর্নির্মিত কাবুকি নাট্যমঞ্চ পরিদর্শন করা সম্ভব। টোকিওর নাট্যশালাগুলিতে নিয়মিতভাবে ঐতিহ্যবাহী কাবুকি নাটকের পাশাপাশি আধুনিক নাটক পরিবেশন করা হয়। এছাড়া ঐকতান, গীতিনাট্য, ইত্যাদি পাশ্চাত্য ধ্রুপদী সঙ্গীত ও নৃত্যকলা সর্বদাই পরিবেশিত হয়। শহরটিতে ফুজি টিভি, টোকিও এমএক্স, টিভি টোকিও, টিভি আসাহি, নিপ্পন টেলিভিশন, এন এইচ কে এবং টোকিও ব্রডকাস্টিং সিস্টেম নামক টেলিভিশন নেটওয়ার্কগুলি বিদ্যমান। টোকিও মহানগর এলাকাতে জাপানের অনেকগুলি প্রধান বিশ্ববিদ্যালয় ও উচ্চ বিদ্যালয় অবস্থিত; এদের মধ্যে টোকিও বিশ্ববিদ্যালয়টি সবচেয়ে গুরুত্বপূর্ণ। আসাসুকা এলাকার পুরাতন, সরু রাস্তাগুলি দিয়ে হাঁটলে দোকানপাট, কিমোনো-পরিহিতা নারী ও ৭ম শতকে নির্মিত সেনসৌ-জি বৌদ্ধ মন্দিরটি চোখে পড়বে। এর বিপরীতে রোপ্পোনগি এলাকাতে গেলে উদ্দাম উচ্ছ্বল নৈশক্লাব ও কারাওকে গান গাওয়ার বার দেখা যাবে। আখিবারা এলাকায় পাওয়া যাবে অত্যাধুনিক ইলেকট্রনিক প্রযুক্তির দোকানের সমাহার। মদ্যপান করার জন্য ইজাকায়া নামের ঘরোয়া জাপানি ধাঁচের পাবগুলি টোকিওর সর্বত্র ছড়িয়ে ছিটিয়ে আছে। শহরের কেন্দ্রের কাছে আছে সুকিজি মাছের বাজার, যেটি টুনা মাছের নিলামের জন্য বিখ্যাত। সুউচ্চ টোকিও স্কাইট্রি টাওয়ার নামক স্থাপনার শীর্ষে জনসাধারণের জন্য উন্মুক্ত পর্যবেক্ষণ মঞ্চ থেকে গোটা টোকিও শহরের বিস্তৃত পরিদৃশ্য অবলোকন করা সম্ভব। টোকিওর খাবারের দোকানগুলি সবসময়ই জমজমাট থাকে। শিবুইয়া ও হারাজুকু এলাকাতে গেলে হালের কিশোর-কিশোরীদের পোশাকশৈলী সম্বন্ধে ভাল ধারণা পাওয়া যায়।


title: টোকিও বন্দর

text:
টোকিও বন্দর হল জাপান এর হোনশু দ্বীপ এর প্রধান ও বৃহত্তম বন্দর।এটি জাপান এর বৃহত্তম বন্দর গুলোর মধ্যে অন্যতম।বন্দরটি টোকিও উপসাগর এর তীরে অবস্থিত।বন্দরটি টোকিও শহর এর পণ্য পরিবহন করে থাকে।এছাড়া এই বন্দর দিয়ে বৃহত্তর হোনশু দ্বীপ এর পণ্য দ্রব্য পরিবহন করা হয়।বন্দরটি বিশ্বের বেশির ভাগ বন্দরের সঙ্গে যুক্ত এবং এই বন্দর থেকে ওই সব বন্দরে পণ্যবাহী জাহাজ চলাচল করে।বন্দরটির গভীরতা ১০ মিটার বা ৩১ ফুটের বেশি।বন্দরটি হোনশু দ্বীপের পূর্ব দিকে অবস্থিত।প্রাচীন সময় থেকেই এই বন্দরটি জাপান এর সমুদ্র বাণিজ্যে নেতৃত্ব দিচ্ছে।বন্দরটি বছরে ৪৫ লক্ষ কন্টেইনার পরিবহন করে এবং ২০০ মিলিয়ন টন কার্গো পণ্য পরিবহন করছে।বন্দরটি মোট ৬৩ বর্গ কিলোমিটার এলাকা নিয়ে গড়ে উঠেছে।এর মধ্যে ৫২.৫ বর্গ কিলোমিটার এলাককা পোতাশ্রয় ও বাকি ১০.৫ বর্গ কিলোমিটার স্থল ভূমি। টোকিও বন্দরে মোট ৩০ হাজার কর্মী নিযুক্ত রয়েছে। বন্দরটিতে মোট ২০৫ টি জেটি চালু রয়েছে।বন্দরটিতে কন্টেইনার পণ্য ও কার্গো পণ্য পরিবহনের সুষ্ঠ ব্যবস্থা রয়েছে।বন্দরটিতে যাত্রী পরি বহনের পৃথক টার্মিনাস রয়েছে।
টোকিও বন্দরটি হোনশু দ্বীর এর পূর্ব দিকে অবস্থিত।টোকিও উপসাগর এর তীরে বন্দরের অবস্থান।এটি সমুদ্র সমমতল থেকে ০ থেকে ২ মিটার উচু ।বন্দরটি ৩৫..৪১ ডিগ্রী উত্তর ও ১৩৯.৬৮ ডিগ্রী পূর্বে অস্থান করছে।টোকিও শহর এর সমুদ্র তীরে এর অবস্থান।এই বন্দরটি প্রশান্ত মহাসাগর এর পশ্চিম দিকে অবস্থান করছে।
টোকিও বন্দর এর পোতাশ্রয়টি প্রাকৃতিক ।এটি প্রশান্ত মহাসাগরের পশ্চিমে টোকিও উপসাগর এর পশ্চিম কূলে গড়ে উঠেছে।এই উপসাগরটি ও প্রশান্ত মহাসাগর একটি সংর্কীন জল পথ দ্বারা যুক্ত ফলে এই বন্দরের পোতাশ্রয়টি মহাসাগরীয় দূর্যোগ থেকে সুরক্ষিত থাকে। পোতাশ্রয়টি গভীর।এই পোতাশ্রয় এর গড় গভীরতা ১০ মিটার। ফলে বন্দরটিতে বড় জাহাজ চলাচল করতে পারে।
বন্দরটি ২০৫ টি জেটির সংযোগে গড়ে উঠেছে।জেটি গুলি খুবই আধুনিক ও সংয়ক্রিয়।এখানে কন্টেইনার টার্মিনাস রয়েছে।এই টার্মিনাসটি ৪.৫ হাজার মিটার বা ৪.৫ কিলোমিটার দীর্ঘ।এই টার্মিনাসে মোট ১৫ টি জেটি রয়েছে।খনিজ তেলের জন্য নির্ধারিত টার্মিনাসটি ৩.৪ হাজার মিটার দীর্ঘ।এই টার্মিনাসে মোট ৭ টি জেটি রয়েছে।এর মোট আয়তন ৯ লক্ষ বর্গ মিটার।
এই বন্দর দ্বারা জাপানে প্রধানত খনিজ তেল, কয়লা, চা, প্রভৃতি আমদানি করা হয়।বন্দরটি দ্বারা বিদেশে যন্ত্রপাতি ,ইস্পাাত, প্রভৃতি রপ্তানি করা হয়।


title: কান্তোও অঞ্চল

text: কান্তোও অঞ্চল মধ্যযুগীয় জাপানে কামাকুরা যুগ এবং আবার এদো যুগে ছিল সামন্ততান্ত্রিক ক্ষমতার কেন্দ্রবিন্দু। দেশের আধুনিক উন্নয়নের প্রথম ছাপও দেখা যায় এই অঞ্চলে। বৃহত্তর টোকিও অঞ্চল এবং বিশেষ করে টোকিও-য়োকোহামা মহানগর অঞ্চলের মধ্যে জাপান সরকারের প্রধান প্রধান দপ্তর, সর্বাধিক বিশ্ববিদ্যালয় ও অন্যান্য সাংস্কৃতিক প্রতিষ্ঠান, সর্বাধিক ঘনবসতি এবং অন্যতম প্রধান শিল্পাঞ্চল অবস্থিত। কান্তোও সমভূমির অধিকাংশই বসতি, বাণিজ্যিক ও শিল্পনির্মাণের কাজে ব্যবহৃত হলেও এখনও এখানকার কৃষিজমিতে চাষাবাদ করা হয়। প্রধান ফসল হল ধান, তবে বর্তমানে টোকিও-য়োকোহামার নিকটবর্তী অঞ্চলে শহুরে বাজারের চাহিদা মেটাতে উদ্যানপালন শুরু হয়েছে।


title: থিম্ফু

text: থিম্পু ভুটানের পশ্চিম অংশে অবস্থিত দেশটির রাজধানী শহর। শহরটি হিমালয় পর্বতমালার একটি উঁচু উপত্যকায় অবস্থিত। থিম্পু শহরটি আশেপাশের উপত্যকা এলাকায় উৎপাদিত কৃষি দ্রব্যের একটি বাজার কেন্দ্র। এখানে খাবার ও কাঠ প্রক্রিয়াজাত করা হয়। থিম্পু দেশের অন্যান্য অংশ এবং দক্ষিণে ভারতের সাথে একটি মহাসড়ক ব্যবস্থার মাধ্যমে সংযুক্ত। তবে শহরটির সাথে কোন বিমান যোগাযোগের ব্যবস্থা নেই। থিম্পুতে ভুটানের রাজপ্রাসাদ এবং দেশের বৃহত্তম বৌদ্ধমন্দিরগুলির একটি অবস্থিত। অতীতে থিম্পু দেশটির শীতকালীন রাজধানী ছিল (পুনাখা ছিল গ্রীষ্মকালীন রাজধানী)। ১৯৬২ সালে শহরটিকে দেশের স্থায়ী প্রশাসনিক কেন্দ্রে পরিণত করা হয়।


title: আশরাফ গনি

text: আশরাফ গণি আহমদজাই (, ; জন্ম: ১২ ফেব্রুয়ারি, ১৯৪৯) আফগানিস্তানের বর্তমান রাষ্ট্রপতি। ২১ সেপ্টেম্বর, ২০১৪ তারিখে অনুষ্ঠিত নির্বাচনে তিনি আফগানিস্তানের রাষ্ট্রপতি হিসেবে জয়লাভ করে। আশরাফ গণি এর পূর্বে আফগান সরকারের অর্থমন্ত্রী হিসেবে দায়িত্ব পালন করেছেন। এছাড়াও কাবুল বিশ্ববিদ্যালয়ের আচার্য ছিলেন। কুচিজের গ্র্যান্ড কাউন্সিল চিফটেইন হাশমত গণি আহমদজাই তাঁর ভাই।